
CAPITOLUL 1 


Să ai un unchi bogat este visul american. Să ai un unchi 
bogat, iubitor, care-ţi lasă prin testament o avere, este visul 
american devenit realitate. Dar să ai un unchi bogat, pe care 
l-ai iubit și care îți lasă condiționat moştenirea - asta 
înseamnă ca visul american să o ia anapoda, aşa cum avea să 
descopere Rory O'Banyon în dimineaţa asta. Niciodată nu 
și-a dorit altceva de la Rork O'Banyon decât dragostea lui. Şi 
el i-o dăruise cu mărinimie. Fusese singurul care o înţelesese, 
iar ea a simțit întotdeauna asta. Excepţie a făcut un singur 
lucru foarte sensibil. După 

Rork, Rory, tiza lui, nu mânca ceea ce trebuia. lar Rork 
O'Banyon a condus cea mai prestigioasă corporație din ţară 
care se ocupa de menținerea sănătăţii și a condiţiei fizice. 
Numele lui era sinonim cu sănătatea, vitalitatea și un fizic 
parcă sculptat în granit, cu mult timp înainte să fie la modă 
costumele speciale pentru slăbit. Ea nu se gândise niciodată 
altfel la el decât ca la unchiul Rork, confidentul, protectorul, 
cel mai bun prieten și, de când avea şase ani, singura rudă în 
viață. Dar deşi l-a iubit foarte mult, nu s-a putut implica 
niciodată în niciun fel de programe laborioase de exerciţii 
fizice pe care el le crease pentru ea. A încercat, fără tragere 
de inimă, când era mai tânără, pentru că dorea să-i facă pe 
plac. Dar înclinațiile ei erau mai mult cerebrale. Prefera să-și 
folosească mintea decât să practice sporturi. Făcea numai 
înot, iar ocazional, tenis sau volei, Rory încercând să rămână 
departe de lumea exerciţiilor fizice care-i captivase 


imaginaţia lui Rork O'Banyon. În pofida faptului că-i plăceau 
îngheţata şi cartofii prăjiți, Rory părea să se dezvolte foarte 
armonios. Ceea ce-l scotea din minţi pe Rork. Rory i-a spus 
de nenumărate ori că-şi menţine silueta suplă fără să 
respecte un regim alimentar strict. Rork nu se putea certa cu 
ea, dar îi spunea că, în cele din urmă, trecerea timpului o 
să-şi spună cuvântul. Genetic, îi explica el, ea îi seamănă, dar 
timpul își va lua obolul dacă nu-şi schimbă felul de viață. 

Argumentul ei în favoarea teoriei pe care o susținea îi 
era însuşi trupul. Suplă, cu rotunjimi atât cât era necesar, la 
douăzeci și cinci de ani Rory mânca fericită sandvișuri duble 
cu hamburgeri și brânză, ciocolată cu cremă și toate 
sortimentele de înghețată care existau sub soare. Asta atunci 
când îi trecea prin cap să mănânce, ceea ce nu se întâmpla 
prea des. Era prea ocupată ca să-și făurească o carieră. Rory 
nu mai dădea de mult atenţie cuvintelor unchiului ei când 
ajungeau la probleme de sănătate. Singura concesie pe care 
i-o făcuse a fost să ia vitaminele pe care i le-a impus 
întotdeauna. Acum nu va mai fi nevoită să-i ignore vocea, se 
gândi ea, trăgând de marginile batistei pe care o ținea în 
poală. 

Sau să ia vitamine. El nu mai era. Plecase pentru 
totdeauna. Privea drept în față ca paralizată, fără să vadă 
nimic din cabinetul unchiului ei, unde se afla, nici măcar pe 
avocatul care ținea în mâinile lui lungi, osoase, documentul. 
Era singură. Din nou! Totul părea aproape de neconceput. Îl 
văzuse pe Rork cu o săptămână în urmă, la aeroport. În 
pofida programului lui încărcat, a insistat să o conducă. 

— Paris, da? a bombănit el pentru a nu ştiu câta oară. 
De ce nu te trimite revista asta a ta să fotografiezi ceva aici, 
în oraş? 


— Pentru că parada modei pariziene are loc la Paris, 
nu la Newport Beach, i-a răspuns ea afectuos. În plus, nu este 
prima dată când zbor cu avionul. Am mai ieșit în lume de 
vreo două ori! Şi i-a făcut cu ochiul. I-a îndreptat cu dragoste 
colțul gulerului de la cămaşă. Degetele ei au atins muşchi 
puternici. La șaizeci şi trei de ani, unchiul ei avea fizicul unui 
om activ, de aproape treizeci de ani. Dar de data asta, s-a 
gândit ea, arată puţin cam obosit. Lucrase prea mult. Când o 
să se întoarcă de la Paris, o să-i servească una din propriile 
lui lecţii, şi-a promis Rory. Poate o să se mute înapoi la el, 
pentru o perioadă mai lungă. În ultimii doi ani nu 
petrecuseră prea mult timp împreună. 

— lar eu am urât fiecare călătorie! l-a luat mâinile 
într-ale lui. Nu-mi place că pleci mereu. Eşti sigură că nu vrei 
să renunți la toate astea şi să lucrezi pentru mine? 

La megafon se anunţa zborul ei. Rory şi-a aşezat cu 
grijă aparatura de fotografiat pe umăr. 

— Poate, în curând, a zis ea, punând capăt discuţiei. 
Mai vorbiseră despre asta și înainte. În diferite ocazii, 
lucrase câte ceva pentru cele două publicaţii naţionale ale lui. 
Dar nu intenţiona să fotografieze bărbaţi egocentrici, cu 
mușchi proeminenţi, care fremătau. 

— Nu renunţ! a avertizat-o Rork. Ea a zâmbit. 

— Nu, ştiu că nu renunțţi niciodată! De asta ești Rork 
O'Banyon! începuse această afacere când practicarea 
gimnasticii era considerată un lux bizar, pe care și-l 
permitea o mână de bărbaţi săraci cu duhul și plini de ei. 
Totuşi reuşise şi o transformase într-un conglomerat de mai 
multe milioane de dolari. Rork a îmbrăţișat-o. O secundă s-a 
cuibărit confortabil în cercul familiar al braţelor lui. Și-a 
spus, pentru a mia oară că este într-o condiţie fizică uimitor 


de bună pentru un bărbat de șaizeci și trei de ani. 

Fusese personificarea sănătăţii şi vitalității. Era total 
nepregătită pentru vestea pe care a primit-o. O săptămână 
mai târziu, când s-a întors în apartamentul ei din 

Paris, a auzit telefonul sunând insistent. Obosită după 
o zi lungă, a fost tentată să nu răspundă, dar ceva parcă a 
făcut-o să se arunce pe pat şi să ridice receptorul. 

Când a răspuns, vocea nazală, de obicei plângăreaţă, a 
lui Winthrop, a sunat straniu de abătută. 

— Rory? 

— Da, a răspuns ea, lăsându-se pe perne. Și-a aruncat 
pantofii din picioare. Unchiul ei o controla din nou? N-ar fi 
fost pentru prima dată. Când începuse să plece peste ocean, 
a făcut tot ce a putut ca să-l descurajeze să angajeze un 
body-guard pentru ea. 

— Unde ai fost? Tonul era, în același timp, obosit şi 
acuzator. Winthrop a fost cu unchiul ei de la început. A fost 
secretarul lui, contabilul lui și mâna lui dreaptă. Nu puteai 
spune că-ţi place sau nu Winthrop; el era pur și simplu acolo. 
lar în acel moment părea zdruncinat. 

— Am avut treabă, Winnie. De ce? Rory s-a ridicat. A 
simțit că ceva în capul pieptului nu era în regulă. Winthrop 
i-a arătat respect de prima dată când s-au cunoscut. 
Niciodată nu i-a cerut socoteală de nimic. Acum ceva părea 
să nu fie în regulă. 

— Unchiul tău... 

— Ce este cu el? a întrebat Rory, strângând mai tare în 
mână cordonul telefonului. 

— Rory, a... Pe fir a pocnit ceva și nu i-a mai auzit 
vocea. Rory era de-acum în genunchi, iar pulsul i se 
accelerase. 


— Este rănit? Winnie, este rănit? a strigat ea. 
Pașaportul! Trebuia să-și ia pașaportul. La naiba, unde-l 
pusese? 

— Nu, Rory, îmi pare rău că trebuie să-ți spun eu asta. 

Atunci n-a vorbit, s-a rugat în mintea ei, în timp ce 
corpul îi îngheţase. Îi fuseseră răpiți odată cei pe care îi 
iubea și n-ar mai fi suportat. O secundă mintea i s-a întors în 
timp. Şi-a amintit trecutul. Rork, intrând în camera de Spital 
în care se afla ea, aducând cu el o păpușă foarte mare și 
zâmbind. Numai că ochii nu-i zâmbeau. Ochii lui exprimau 
durere. Şi i-a spus, cât mai blând posibil, dacă se poate vorbi 
blând despre moarte, că mama și tatăl şi sora ei mai mică au 
murit toţi şi că pe el îl doare inima atât de tare, încât nu-l 
poate alina decât o fetiță ca ea. Timp de nouăsprezece ani i-a 
fost mamă, tată, soră, prieten, totul. Nu se poate să fi murit! 
Nu el! Nu când avea atâta energie! 

— Mai eşti acolo, Rory? Am spus că a... murit! Ultimul 
cuvânt l-a pronunţat cu un mare efort. Lacrimi fierbinţi au 
început să-i curgă pe obraji, iar camera parcă se întuneca și 
dispărea. Dar s-a adunat, s-a adunat cu tenacitatea pe care o 
învățase de la el! 

— Sunt aici, Winnie. Cuvintele parcă au scrâșnit. Cum? 

— A avut cancer. 

— Ce? Este imposibil. Aș fi ştiut, a zis ea, i disperată. 
Eu... 

— Nu a vrut să știi. Pe Rory a cuprins-o amețeala din 
cauza şocului şi a furiei. Cum a putut să ascundă asta de ea? 
Cum de nu a lăsat-o să fie puternică pentru el, doar de data 
asta? A închis ochii și a tras puternic aer în plămâni. 

— Spune-mi! 

— Nu aflase decât acum o lună. O lună? Atât de repede 


l-a doborât? s-a întrebat ea. 

— Doctorul i-a dat două luni, a adăugat Winnie. Rory, 
eu... 

— Sosesc cu următorul avion. lar când s-a întors aici, a 
găsit o pădure de flori şi nenumărate scrisori de condoleanţe. 
Încercând să pară cât mai calmă, s-a dus imediat la capelă. 
Să-l vadă pe Rork acolo, atât de straniu de nemișcat, cu 
trupul întins pe mătasea albastră, a fost cel mai mare șoc din 
viața ei. Cineva a venit din spate şi a prins-o de umeri cu 
mâini puternice; pline de delicateţe. Atingerea i-a amintit 
atât de mult de Rork, încât s-a întors imediat, gata să refuze 
să creadă ce văzuse înaintea ochilor. Dar chipul care privea 
în jos, spre ea, aparținea altcuiva. 

Cuiva pe care nu-l întâlnise niciodată în viaţa ei. O față 
brună şi frumoasă pe care se citea o durere adevărată. Ochii 
cenușii erau umezi de lacrimile pe care şi le reținea. 

— Îmi pare foarte, foarte rău, Rory, a spus străinul. 

Îi cunoştea deci numele, dar ea nu avea nici cea mai 
mică idee cine putea să fie, iar în acel moment nici dorinţa de 
a afla. Probabil că era doar unul dintre nenumărațţii oameni 
care l-au cunoscut pe unchiul ei. 

Restul zilei, Rory a rămas la capelă, întâmpinându-i pe 
numeroşii oameni care au venit să aducă ultimul omagiu 
unchiului ei. Tot timpul a acţionat ca un automat, nereușind 
să-şi controleze durerea sau mânia provocate de această a 
doua mare pierdere din viaţa ei. Acum se liniștise, totuşi; se 
afla în biroul lui Rork, ascultându-l pe avocat, Malcolm 
Whitney, care vorbea cu un glas monoton. Nu-i venea să 
creadă ce auzea. Și, totuși, totul avea sens. Era ca şi cum 
unchiul ei încerca să o determine să facă așa cum vrea el, 
dacă nu reuşise în timp ce se afla în viață, atunci s-a gândit 


că va reuşi după moartea sa. 

— Ce a spus? 

Winthrop, care stătea în stânga ei, a deschis gura ca 
să-i explice ce a spus avocatul, dar Rory a dat din cap vrând 
să audă chiar din gura acestuia din urmă. 

Era vag conştientă de faptul că bărbatul care o atinsese 
în capelă se afla şi el în cameră. Ce mod straniu de a şi-l 
aminti, se gândi ea, absentă, străduindu-se încă să se adune. 
Zărindu-l când a intrat, a fost surprinsă să-l găsească în 
cameră cu 

Whitney. S-a întrebat ce face aici. Probabil venise să-şi 
ofere serviciile, şi-a zis ea, sau poate să o ducă cu mașina la 
biserică. Astăzi urmau să-l înmormânteze pe Rork. Rory și-a 
reprimat acest gând, nefiind capabilă încă să-i facă față. 

Bărbatul arăta ca cineva care ar fi putut să lucreze 
pentru unchiul ei. Era înalt și chiar așa, îmbrăcat, putea să-și 
dea seama că este bine făcut. Dar nu s-a mai gândit la el, 
îndreptându-și toată atenţia spre avocat. I s-a părut 
neobișnuit ca testamentul să fie citit înainte de a avea loc 
funeraliile, dar Rork lăsase instrucțiuni că dorește ca Rory să 
fie imediat informată despre conţinutul documentului. Ieri 
nu fusese în stare să facă față acestei situații, dar astăzi își 
mobilizase întreaga forță insuflată de Rork şi acceptase să-l 
vadă pe Whitney. 

— Simplu spus, doamnă O'Banyon, veţi pierde 
O'Banyon Enterprises dacă nu acceptaţi condiţiile puse de el. 
Pentru cineva din afară, acest lucru ar fi putut să pară crud. 
Dar Rory ştia că Rork o provoacă. Vulpoi bătrân. Ştia că lui 
Rory nu-i place să piardă. Și de asta s-a gândit că ar putea să 
o determine să facă ceva acum, când a murit, şi anume ceva 
ce nu reuşise să obțină în timpul vieţii. 


Sperase, s-a gândit ea, că, odată forțată să intre în acest 
nou stil de viaţă, o să descopere că de fapt îi place. Era ultima 
lui provocare: premiul final era corporaţia lui. Nu dădea doi 
bani pe corporație, cu excepția faptului că fusese ridicată de 
el și că era monumentul trainic pe care-l lăsase. Şi din 
această cauză i-ar fi plăcut să-l păstreze intact şi să-l 
conducă așa cum ar fi vrut el. Ea se descurcase foarte bine 
singură. Era fotograf, cu un salariu excelent. Îi plăceau 
călătoriile impuse de slujba ei şi nu dorea să fie obligată să 
rămână pe loc pentru a conduce un imperiu economic. Dar 
Rork a ştiut că ea o să accepte provocarea și că va dori să 
mențină în funcțiune O'Banyon Enterprises din devotament 
față de el. De asemenea, potrivit testamentului, el a 
considerat că face acest lucru spre binele ei. Așa deci, se 
gândi ea, încerci încă să-ți impui punctul de vedere. Asta o 
făcea să simtă ca şi cum el nu dispăruse cu adevărat. 

— Este foarte clar, spuse Whitney. Ai la dispoziţie trei 
luni pentru ca, să zicem așa, să fii în formă. A tușit, 
împingându-şi ochelarii pe nas în sus. 

Se pare, se gândi străinul, că Rory O'Banyon se află 
deja într-o formă fantastică, deşi ascunsă sub un costum 
albastru din două piese. Dar lui Rork îi plăcuse întotdeauna 
perfecțiunea, iar Zak Taylor ştia că semnele exterioare sunt 
înșelătoare. Auzise destule despre Rory de la Rork, ca să-și 
dea seama ce a fost în mintea bătrânului când şi-a făcut 
testamentul. Rork îşi arătase foarte clar intențiile. 

— Şi cum se va considera că sunt în formă, la sfârşitul 
acestei perioade? întrebă Rory. 

— Va trebui să te plasezi printre primii douăzeci, în 
concursul O'Banyon Minitriatlon. Rory privi spre colțul 
încăperii. Străinul fusese cel care-i răspunsese la întrebare. 


Părea să fie familiar cu termenii testamentului unchiului ei. 
Imediat a simţit un resentiment pentru faptul că el a fost atât 
de apropiat de unchiul ei, încât cunoaște detaliile 
testamentului, în timp ce ea nu. De ce a avut unchiul ei 
încredere în el? Zak privea spre avocat. 

— Îmi permiteţi? Rory s-a întors spre Winthrop, cu o 
întrebare evidentă în privire. Winthrop s-a aplecat uşor în 
față. 

— Zachary Taylor. A lucrat aproape doi ani cu unchiul 
tău. A fost principalul asistent al lui Rork. Au colaborat 
foarte strâns. Aproape doi ani? Şi ea de ce nu-l întâlnise? 
Părea ciudat. Dar eu m-am distanțat tot mai mult de lumea 
unchiului, pe măsură ce-mi făuream propria carieră, se 
gândi. A simţit o urmă de vinovăţie când şi-a dat seama de 
asta. Erau atât de multe lucruri rămase nespuse, neauzite. 
Rory a simţit o durere în piept şi s-a concentrat asupra 
explicaţiei străinului înalt. 

— Şi-a exprimat dorinţa să fiți apreciată după criterii 
stabilite pentru dumneavoastră. Nimic exagerat... El o să fie 
cel care o să judece acest lucru, se gândi ea. Zak s-a lăsat să 
lunece în scaunul de lângă ea, de la biroul mare de mahon, 
preluând cu ușurință controlul discuţiei de la avocat și de la 
Winthrop. Părea ca și cum ar fi vorbit în numele unchiului, 
se gândi Rory, cuprinsă iarăşi de un resentiment. 

— V-ar deranja dacă mi-aţi da ceva mai multe detalii? 
ceru Rory, rigidă. Nu-i plăcea bărbatul pentru faptul că a 
petrecut atâta vreme cu unchiul ei, în timp ce ea nu a făcut 
lucrul ăsta. Ştia că este nedreaptă, dar nu se putea opri să nu 
gândească aşa. El a făcut-o să se simtă vinovată şi nu dorea 
să se confrunte cu asta acum. Așa că a transformat vinovăția 
în mânie. Ce se presupune că trebuie să fac? 


— Este o competiţie care implică înotul, mersul pe 
bicicletă şi alergatul. 

— Glumiţi! spuse ea cu o voce puternică. 

— Nu este nimic ce nu ați putea să faceţi, dacă vă 
antrenați cum se cuvine. 

Zak îi zâmbi. Era un zâmbet care-i spunea că ştie totul 
despre ea și disprețul ei pentru exercițiul impus. Cât de mult 
îi spusese unchiul ei? Și de ce? 

Şi-a întors atenţia spre Whitney, departe de acest 
intrus arogant. 

— Și dacă nu întrunesc condiţiile? l-a întrebat ea pe 
avocat. 

— Întreaga întreprindere va fi vândută Corporaţiei 
Maxwell, iar din bani, vi se va aloca o rentă minoră, restul 
mergând într-un fond de burse destinat Universităţii 

California... Rory nu mai asculta. Să renunţe ar fi fost 
modalitatea cea mai ușoară de a ieşi din toate astea. Dar a 
luat condiţiile testamentului drept ceea ce erau ele în 
realitate: un act de disperare din partea unchiului ei. Era ca 
și cum 

Rory ar fi spus că, dacă ea nu poate să facă lucrul ăsta 
pentru el, atunci tot ce a realizat el era zadarnic și merita să 
dispară. Odată compania înghițită de 

Maxwell Corporation, exact asta s-ar fi întâmplat. 
Crezul lui Valentin Maxwell era să câştige rapid bani. El s-a 
hrănit din mania crescândă a cultului pentru forma fizică, la 
fel ca un piranha nesățios. Ar elimina cu ușurință tot ceea ce 
a susținut unchiul ei, pentru a impune propria lui filosofie în 
sălile de gimnastică ale lui Rork. lar revistele, singurele de 
pe piaţă care s-au consacrat adevărului aflat în spatele 
antrenamentelor și concursurilor, vor fi lăsate să moară. 


Rory a ridicat ochii şi şi-a dat seama că toată lumea o 
urmărea, așteptând răspunsul. Avocatul oftă, plin de o 
nerăbdare încărcată de plictiseală. Avea o altă întâlnire și 
trebuia să plece în foarte scurtă vreme. Winthrop privea la 
ea cu speranţă; întrucât nu i-ar fi plăcut să vadă că O'Banyon 
Enterprises încap pe mâinile lui Maxwell. Privirea din ochii 
străinului semăna cu sfidarea pe care s-ar fi aşteptat să o 
vadă în ochii lui Rork, dacă el s-ar fi aflat acolo şi ar fi asistat 
la propria lui glumă. 

— Foarte bine, spuse Rory, hotărâtă, am să încerc. 

— Bine, atunci vă dau pe mâna domnului Taylor, zise 
Whitney, punând testamentul în geantă şi închizând 
încuietorile sofisticate. 

— Domnul Taylor? spuse Rory, ca un ecou, 
întorcându-și capul spre bărbatul din dreapta ei. Ce legătură 
are el cu toate astea? 

— Totală, răspunse Zak. În cazul în care acceptaţi 
provocarea lui, unchiul dumneavoastră m-a desemnat să vă 
pregătesc. Este stipulat în testament. 

Antrenor! Suna ca și cum ea ar fi fost o focă ce urma să 
fie prezentată la circ. 

— Cunosc suficiente lucruri ca să-mi fac propriul meu 
program, zise ea rece, începând să se ridice. Avocatul s-a 
uitat înapoi spre cei doi. 

— Îmi pare rău că sunt nevoit să lipsesc de la funeralii, 
dar... Nu a mai terminat ceea ce voia să spună. Rory de-abia 
dacă și-a aruncat privirea spre el, fiind prea prinsă în această 
nouă situaţie ca să se mai gândească și la el. 

— Vom lua legătura la sfârşitul săptămânii, a spus 
avocatul, fără să se adreseze cuiva anume, fericit că putea să 
plece. 


— Zău, domnul... hm... începu Rory. 

— Taylor, zise Winthrop, aplecându-și din nou înainte 
capul său în formă de ceapă. 

— Taylor, continuă Rory, mulțumindu-i din cap lui 
Winnie. Nu trebuie să vă deranjaţi cu... 

— Niciun deranj, o asigură Zak. În plus, Rork mi-a 
cerut să mă ocup de dumneavoastră. A rostit cuvintele foarte 
rar, iar Rory şi-a dat seama că nu vrea să ştie ce este în 
mintea lui. Este prevăzut în testament, vă amintiţi? N-aș vrea 
să nu-mi ţin promisiunea faţă de el. 

— Nu cred că ar remarca, zise ea, ca pentru a pune 
capăt discuţiei. 

— Dar eu, da! 

— Hm, Rory, trebuie să ne pregătim pentru... funeralii, 
zise Winthrop. 

— Într-un minut, răspunse Rory, fără măcar să se uite 
în direcţia lui Winnie. În momentul respectiv, întreaga ei 
atenție era concentrată asupra bărbatului cu părul negru, 
care dovedea să fi fost atât de apropiat de unchiul ei. Va 
trebui să-l întrebe pe Winnie cum a avut această șansă. 
Acum, că s-a gândit la asta, și-a amintit vag că, în 
convorbirile ei cu Rork, a intervenit o dată sau de două ori 
numele acestui om. Dar nu a fost nimic de natură să-i indice 
că unchiul ei ținea la el în măsura în care acest Taylor părea 
să creadă. 

— Ce altceva v-a mai spus unchiul meu? A întrebat ea, 
după ce Winthorp s-a ridicat tăcut de pe scaun și a închis uşa 
în urma lui. 

— Vă interesează? a întrebat-o Zak ridicându-se şi 
scoțându-și haina. De sub materialul din tweed gros a apărut 
un trup sculptural. Este împrumutat, zise el, zărind privirea 


critică din ochii ei. Nu-mi plac costumele oficiale. Şi privi 
spre costumul ei din două piese. Nu lasă corpul să respire. 

Ea a remarcat felul în care s-a uitat la îmbrăcămintea 
pe care o purta. Fără îndoială că era obișnuit cu fetele în 
bikini, de pe plajă, care scoteau numai oh! și ah! când îi 
vedeau trupul trăsnet. A încercat să-și înăbușe ostilitatea și 
să păstreze un ton urban. 

— Încă nu mi-aţi răspuns la întrebare. Când a început 
această prietenie „strânsă” cu unchiul meu? Zak a zâmbit. În 
obrazul drept i-a apărut o gropiţă, făcându-l să semene cu un 
Apollo ştrengar! 

— Lucrul ăsta nu este important acum. Rory a deschis 
gura să spună că era important, dar el a continuat să 
vorbească: Important este că am să te ajut să fii în formă. Ai 
nevoie de o pregătire riguroasă. Scoate-ţi jacheta! 

— N-am s-o fac! răspunse ea ferm. Stătea în picioare şi 
o privea. Rory a avut senzaţia, care a speriat-o, că, dacă n-o 
să-şi scoată jacheta, o să o facă el. Privindu-l, s-a dezbrăcat. 
Zak a înconjurat-o încet. 

— Nu-i rău, murmură el dezinteresat, ca un doctor. 

— Ascultă, nu sunt un exponat... 

— Este uluitor că poţi să ai un corp ca ăsta, având în 
vedere ce mănânci, zise el, părând să nu o audă. 

— Ascultă, tu... 

— Trebuie să fie genele, îşi spuse el, continuând să o 
ignore. Dar genele singure nu pot merge atât de departe. 
Vorbea la fel ca Rork, se gândi ea, cu o strângere de inimă. 
Zak i-a atins antebraţul şi ea a zvâcnit înapoi. O să se 
înmoaie în curând. 

— O să am singură grijă, dacă nu te superi, s-a repezit 
ea. Uşor, Rory, nu trebuie să te porți necivilizat nici măcar cu 


o maimuţă, s-a gândit. Vocea i-a devenit mai blândă. De ce 
nu-mi dai pur și simplu numărul de telefon și o să te sun, 
dacă şi atunci când o să am nevoie de tine. lar dacă aş fi în 
locul tău, zise ea pentru sine, mi-aş vedea de treburile mele. 
El nu a schițat niciun gest că ar vrea să scrie ceva. 

— Ei bine? întrebă ea, încercând în zadar să se 
controleze când își luă jacheta. 

— Rork nu ţi-a spus? întrebă el surprins. 

— Să-mi spună ce? Se uită la el fără nicio expresie. 

— Locuiesc aici. Lui Rory îi căzu jacheta din mână. 


CAPITOLUL 2 


Rory privi stupefiată când Zak se aplecă și-i ridică 
jacheta. 

— Locuieşti aici? 

— Da. Zâmbetul lui era larg, iar dinţii de un alb 
luminos, în contrast cu pielea bronzată. 

— Aici? repetă ea. Trebuie să fie o greșeală, o 
neînțelegere. Era ameţită din cauza morţii lui Rork. Nu 
auzise bine. 

— Aici, zise Zak, dându-i jacheta. 

— Nu mi-a spus niciodată, zise ea, luând jacheta şi 
privindu-l cu ochii mari. Nu mai rămăsese peste noapte la 
reşedinţa lui Rork de la Crăciun. De fapt, în ultimii doi ani ea 
nu mai fusese aici decât de puţine ori. De obicei, se întâlnea 
cu Rork la un restaurant sau la unul dintre birourile lui. Este 
foarte posibil ca omul ăsta să fi locuit aici. Cât de mult 
pierduse ea din viața unchiului Rork, în timp ce încerca să-și 
facă un nume al ei? 

— Trebuie să-i fi scăpat, spuse Zak. I-a luat jacheta 


dintre degetele înțepenite şi a început să o ajute să se 
îmbrace. A băgat un braţ pe o mânecă, apoi pe celălalt. O 
acțiune absolut mecanică. Dezvăluirea o aruncase într-o 
gaură neagră. El nu putea să rămână aici. 

— Nu ai un local tău? 

— Am avut. Un răspuns scurt, imediat. Nu invita la noi 
întrebări. Nu exista niciun motiv să-i spună că a locuit 
într-un apartament care, după toate probabilitățile, ar fi 
făcut-o să se înfioare. Nu avea motive să-i spună că, acum doi 
ani, când l-a căutat ca să stea de vorbă, Rork a fost uluit de 
sărăcia din vecinătatea lui Zak. Și-a amintit că pe figura 
cizelată a acestuia nu a citit nimic care să sugereze ce gândea 
cu adevărat, dar cu toate acestea Zak a simţit. Oricine ar fi 
venit în zona respectivă ar fi avut aceleași gânduri. Dar 
acestea erau rădăcinile lui Zak. Toţi banii pe care îi câștigase 
fuseseră înghițiți de școală. Nu-şi putea permite să iasă de 
acolo. Toţi banii pe care-i avusese, se gândi el, înăbuşindu-și 
un zâmbet de autodezaprobare. Dacă n-ar fi fost Rork, o 
mulțime de lucruri nu s-ar fi întâmplat. 

Rork a venit în apartamentul lui Zak pentru a discuta 
ceva, iar sub presiunea momentului a găsit un pretext ca să-i 
spună că are nevoie ca Zak să fie mai aproape de el, pentru 
a-l ajuta să conducă unele dintre cluburile sale. Imediat l-a 
făcut pe Zak asistentul lui principal. Zak ştia că a fost o 
hotărâre care nu i-a picat bine lui Winthrop. Cel puţin la 
început. Dar lui Rork nu-i păsa niciodată de ceea ce convine 
sau nu oamenilor. Lui nu-i păsa decât de ceea ce era drept. 

— Unchiul tău s-a gândit că ar fi mai bine dacă aş fi mai 
aproape, a precizat Zak pentru ea, lăsându-și mâinile să-i 
alunece pe spate înainte de a şi le retrage. Ea le-a simțit 
puternice. El i-a simţit mușchiul, latura tare a spatelui, 


gândindu-se că nu i-ar trebui mult să o pregătească, Nu pot 
să fiu mai aproape de atât. 

Rory s-a întors spre el. Atingerea lui în treacăt așa cum 
a făcut mai înainte, i-a amintit de Rork. Şi, totuşi, mai era și 
altceva. Părea de neconceput ca ceva, cum este o atingere 
atât de uşoară, să-i trezească vreun răspuns. Dar aşa s-a 
întâmplat! Eşti pur şi simplu epuizată, Rory, şi-a spus în 
gând. De-abia dacă dormise în ultimele două zile de când 
aflase de moartea lui Rork. Și-a adunat gândurile și a pus 
mâna pe clanţă, pregătindu-se să plece. 

— Ai să te muţi, fireşte. Era sigură că el o să accepte. 

— Nu, a spus el, pur și simplu. Rory a simţit cum 
indignarea i-a locul durerii. Avea nevoie de ceva ca să se 
descarce. Ar fi fost bine dacă ar fi plâns, dar nu voia s-o facă 
în fața străinului. Durerea era pentru momente intime, 
pentru colțuri întunecoase, departe de ochi iscoditori. 

— Nu? 

Tonul ei suna certăreţ. Pentru moment, asta l-a făcut să 
se înveselească. Fata semăna mult cu Rork. Ar fi fost 
dezamăgit dacă ar fi fost o fetișcană plângăreaţă, smiorcăită. 

— Nu, pentru moment, preciză el. 

— Dar eu stau aici, protestă ea. 

— Exact asta este ideea. Sprâncenele ei, delicat arcuite 
deasupra ochilor de un albastru-deschis, s-au încruntat. 

— Care este ideea? întrebă ea. Credea oare omul ăsta 
că o să-i meargă ca până acum? își închipuia oare că, 
indiferent ce poveste i-a turnat unchiului ei, o să ţină și la ea? 
Rork a fost întotdeauna mult prea bun, se gândi ea. 

Cuvântul a făcut-o să se oprească. A fost. O să-i fie greu 
să se gândească la el numai la trecut. Atâţia ani îi umpluse 
atât de mult prezentul! Rory îşi reveni. Avea de rezolvat o 


problemă înainte de a ceda emoţiilor. Zak aproape că putea 
să vadă lupta care se dădea în mintea ei. A avut o 
încruntătură plină de preocupare încă de când l-a provocat. 
A aşteptat un moment, înainte să-i răspundă: Rork dorea să 
rămân aici. 

— Câtă vreme? Era convinsă că o să răspundă că 
pentru totdeauna. Răspunsul lui Zak a surprins-o. 

— Până când se termină competiţia. Până când te 
plasezi între primii douăzeci-sau nu reușești. Ultimele 
cuvinte au fost spuse pe o voce joasă. Dacă nu s-ar fi hotărât 
deja să o facă pentru Rork, ar fi fost tentată să primească 
sfidarea acum. 

— Nu am de gând să dau greș, a răspuns ea automat. 

— Mândria neîntemeiată nu o să facă asta în locul tău. 

A văzut cum pe faţa ei se adună nori mânioși de 
furtună. Rork voia să rămân aici şi să lucrez în fiecare zi cu 
tine. lar eu îi datorez foarte mult. 

— Nu mă îndoiesc, zise ea, rigidă. 

— Aşa încât am de gând să rămân aici până după 
competiţie. Ar fi vrut să spună că nu o interesează ce avea el 
de gând. Asta era casa ei şi el nu va rămâne aici. Dar era -a 
fost - casa lui Rork şi acestea erau dorinţele lui. Totul era 
scris în testament. 

Rork dorea ca el s-o pregătească și stabilise condiţiile 
precise. O cunoștea foarte bine! Avea nevoie să fie 
permanent împinsă de la spate. Sau cel puţin așa obişnuia în 
trecut. De data asta totul era diferit. Acesta era ultimul ei 
omagiu adus lui 

Rork. Nu avea nevoie de o maimuță musculoasă care 
să-i urmărească fiecare mişcare! Nu, era cam nedreaptă. Nu 
era numai muşchi. Din ce a putut să vadă, muşchii nu erau 


decât complementari. Fizicul lui nu era rezultatul unor 
exerciții exagerate. Trupul lui nu era genul de la oare te-ai fi 
aşteptat ca, la cea mai uşoară sugestie, posesorul lui să se 
ridice imediat în picioare şi să-și joace muşchii. 

Totuşi, era deosebit de bine făcut. Era genul după care 
se întorceau întotdeauna capetele. 

— Rory! Winthrop şi-a vârât capul pe ușă, 
plimbându-și privirea de la unul la altul. Le cântărea 
expresiile ca să vadă dacă ceva fatal izbucnise în absenţa lui. 
Rory a făcut eforturi ca să-și îndepărteze atenţia de la Zak. 

— Da? 

— Este timpul. 

Cuvintele fuseseră spuse cu o voce joasă, rigida Ele au 
aruncat un văl asupra a tot ce discutaseră, înlăturând totul. 
Din nou a fost cuprinsă de durere întunericul s-a reinstalat. 
Rory şi-a dat seama, cu tristeţe, că schimbul avut cu Zak 
fusese aproape binevenit. O făcuse să se simtă mânioasă, dar 
vie, plină de viață. Prin contrast, aproape instantaneu s-a 
simţit secătuită. 

— Vin imediat, Winnie. A trecut pe lângă Zak. Discuţia 
lor era încheiată pentru moment. Nu se mai putea gândi la 
nimic altceva decât la ceea ce o aștepta. 

Rory s-a simțit sfâșiată dorind ca totul să se termine și, 
în același timp, să nu se termine. Nu voia să-l vadă pe Rork 
îngropat. S-a dus deja, Rory, îşi spuse ea. 

A simţit că Zak era încă cu ea. Vag, când s-a întors să se 
urce în limuzina neagră, și-a dat seama că el îmbrăcase din 
nou haina. Strălucirea luminoasă îi dispăruse din privire, în 
ochi i se putea citi durerea. 

Și tu l-ai iubit, nu-i aşa? îşi zise ea, simțind, pentru un 
moment, un fel de înrudire cu bărbatul cu care împărțea 


interiorul dezolant din primul automobil ce urma cortegiul. 
Erau foarte puţini oamenii care să nu-l fi îndrăgit pe Rork. A 
fost omul cel mai bun, cel mai amabil din câţi cunoscuse ea. 
Drumul până la biserică a părut 

Ireal. Era ca i cum ea stătea undeva, deoparte, privind 
cum altcineva cobora ding mașină şi urca treptele lungi spre 
biserica cu ornamentațţii albe și cenuşii. 

— Pe aici. Zak era cel care o călăuzea. Vocea lui, spre 
deosebire de cea pe care o auzise în birou, era acum amabilă, 
blândă, ca și cum ar fi vorbit cu un copil care suferă. Și, 
câteva secunde, a avut impresia că parcă are din nou șase ani! 
este atât de groaznic și de deprimant de singură. Curând s-a 
terminat totul şi a simţit braţul lui Zak la cotul ei, 
îndemnând-o uşor să meargă spre ieşire. 

— Te simți bine? i-a şoptit la ureche. 

— Da. Era bun. Ea nu voia bunătate. Ea voia o ţintă. 
Voia ceva sau pe cineva asupra căruia să se dezlănțuie, să-şi 
transforme durerea crescândă în furie, astfel încât să fie 
nevoită să-i facă față. Dar fața lui nu exprima decât 
compasiune deplină, iar expresia din ochii lui era încărcată 
de propria-i durere. O secundă şi-a pus mâna pe a lui șia 
spus: 

— Sunt bine. Când au ieşit din biserică, în fața acesteia 
nu se aflau numai cei care veniseră să-l petreacă pe Rork pe 
ultimul drum. Minicamerele, toate îndreptate spre ea, erau 
ca o armată de spectatori care voiau să-i studieze durerea și 
să o imprime pe filme, pentru buletinul de ştiri de la ora șase. 
Gărzile de corp erau încă în biserică şi nu au fost atât de 
inspirate încât să formeze un cordon în jurul lui Rory, când 
ea a ieșit. O baterie de microfoane s-a îndreptat în direcţia ei, 
toți reporterii dorind să-i înregistreze cuvintele. 


— Doamnă O'Banyon, priviţi aici! 

— Aici! 

— Cum vă simțiți acum, când el nu mai este? 

Este adevărat că o să vindeţi O'Banyon Enterprines? 
Spuneţi-ne câteva cuvinte, doamnă O'Banyon! 

— La o parte din calea ei! Vocea care a răsunat atât de 
clar era a lui Zak. Era aproape periculoasă, plină de mânie. 

— La o parte din calea ei, a ordonat el din nou, 
împingând în lături un ziarist zelos. Rory s-a simțit ca și cum 
Zak o învăluia, o proteja de asaltul oamenilor. Winthrop şi 
Kiley, menajerul lui Rork, erau pe urmele lui, străduindu-se 
să nu rămână în urmă. Zak i-a împins în limuzină, apoi s-a 
urcat şi el i-a închis portiera.ș 

Geamurile închise la culoare, făceau ca întreaga scenă 
să pară suprarealistă. Rory s-a lăsat să cadă pe pernă. 

— Este totul în regulă? a întrebat îngrijorat Zak. 

— Mulţumesc, spuse ea, dând din cap că da. Era 
momentul să facă pace. A privit pe geam şi a văzut un ziarist 
îndreptându-se spre mașina lor, cu intenţia de a-i urma la 
cimitir. 

— Transformă totul într-un spectacol, zise ea cu o voce 
plină de amărăciune. 

— Dar a fost un cap de afiş. Și tu ești. Ea dădu din cap. 
Era obişnuită cu asta. 

Obișnuită cu publicitatea. Niciodată nu a simțit altceva 
decât agasare. 

Acum, însă, era ceva mai mult, ceva oribil. Nu aveau 
niciun drept să se amestece în felul ăsta. Durerea ei era a ei, 
particulară. Nu dorea să o împartă cu nimeni. 

Și, totuși, ştia că o împarte, că o împarte, în moduri 
diferite, cu cei trei bărbaţi cu care se afla în mașină. Toţi cei a 


căror viață fusese influențată de Rork vor simți lipsa lui. Ar fi 
fost imposibil să nu se întâmple așa. 

Unde să mă duc acum, unchiule Rork? se gândi ea. Îşi 
promisese să nu plângă, dar simţea deja cum îi alunecau 
lacrimile pe obraji. A încercat din răsputeri să-şi înăbușe un 
suspin, în momentul în care a fost cuprinsă din nou de un 
puternic sentiment de deprimare. Zak a privit-o şi a văzut 
lacrimile care-i alunecau tăcute pe obraji. Cu o mişcare, care 
a părut absolut naturală, i-a înconjurat umerii cu braţul, 
apărând-o de un aparat de fotografiat care era îndreptat 
spre ea şi de tot restul lumii. Rory îi era recunoscătoare. Fără 
Zak, ar fi trebuit să-i înfrunte pe fotografi, pe oamenii din 
propria ei meserie, se gândi, cu un zâmbet trist. În momentul 
respectiv, îi era recunoscătoare lui Zak, în pofida 
sentimentelor negative la adresa lui. Va fi timp suficient 
pentru asta mai târziu. 

— Nu i-a plăcut niciodată să se facă zgomot când era 
vorba despre el, a spus ea încet. 

— Nu, dar îi plăcea să se ocupe de viaţa oamenilor. Îl 
privi pe Zak, surprinsă de observaţia lui. 

— L-ai cunoscut foarte bine, nu-i așa? 

— Nu atât de bine pe cât mi-ar fi plăcut. lar acum 
niciunul dintre noi nu mai are şansa să o facă, se gândi ea. A 
privit pe geam în timp ce mașina s-a apropiat de cimitir, 
recunoscătoare pentru tăcerea care a urmat. 

Când s-au întors acasă, Rory s-a dus direct în vechea ei 
cameră. Bagajul ei se afla într-un colț, exact acolo unde-l 
lăsase când sosise. A aruncat una dintre valize pe pat. Voia 
ceva mai confortabil de îmbrăcat. A deschis valiza și s-a uitat 
la conținutul ei, simțindu-se încă dezorientată. A lăsat 
capacul valizei să cadă şi s-a aşezat lângă ea, simțindu-se, 


dintr-odată, teribil de epuizată. S-a cuibărit în pat, ducând la 
gură un colţ al cuverturii albe, și a început să plângă. 
Suspinele îi zguduiau tot trupul. În cele din urmă, a adormit. 

Când a deschis ochii din nou, soarele nu mai strălucea 
de mult printre jaluzelele albe de la fereastra dormitorului ei. 
Mă simt îngrozitor, îşi zise ea, trecându-şi mâna prin părul 
blond. Simțea cum totul pulsează în ea cu o durere 
copleșitoare. 

A suspinat de două ori prelung. Se terminase. Trecuse 
şi prin asta. Gândurile i s-au întrerupt. Cineva bătea la ușă. 
Și-a dat seama că, de fapt, ciocăniturile ușoare din ușă au 
trezit-o. Probabil că era Kiley, care venise să vadă cum se 
simţea, îşi zise ea, dându-și picioarele jos din pat. Şi-a pus 
palmele pe obrajii pe care-i simţea îmbujoraţi şi şi-a dat 
peste cap părul care-i căzuse în ochi. 

— Intră, zise ea. Vocea parcă-i scârțâia. Când a deschis 
ușa, a fost surprinsă să-l vadă pe Zak, care avea în mâini o 
tavă. O secundă, l-a privit cu ochii mari, apoi a făcut un pas 
înapoi şi l-a lăsat să intre în cameră. 

— Ce este asta? întrebă ea uitându-se la tavă. 

— M-am gândit că poate vrei să mănânci ceva. A aşezat 
tava pe biroul alb, cu încrustaţii. Totul în cameră era alb cu 
margini albastre. Fusese sanctuarul ei, singura fortăreață 
feminină într-o casă în care totul era bărbătesc. Ea alesese 
mobila când avea şapte ani; totul era alb şi erau multe 
volănaşe, așa cum îi plăcea ei atunci. Întotdeauna i-au plăcut, 
ele atingând ceva sensibil înăuntrul ei, lucru pe care nu l-ar 
recunoaşte cu uşurinţă acum. Îţi trebuie forță ca să-ți 
croieşti un drum în lume. 

— Germeni de porumb? încercă ea să ghicească, 
privind farfuriile acoperite cu capace de argint. Doamne, şi-a 


recăpătat buna dispoziţie, se gândi Zak. 

— Nu, spuse el râzând. Kiley mi-a spus că-ți place asta. 
Și a ridicat primul capac. Erau homari cantonezi. Rory a 
rămas cu gura căscată. 

— N-am ştiut că Kiley poate să gătească mâncare 
chinezească, murmură ea. 

— Nu poate. Am cumpărat-o din oraș. 

A întors capul şi s-a uitat la Zak. Era prea amabil cu ea. 
Îi plăcea mai mult când o întărâta. Cel puţin atunci știa cum 
stă. Bunătatea o impresiona și o făcea să se piardă și ea nu 
voia să se piardă când era el în preajmă. Nu avea încredere 
în mobilurile lui și trebuia să știe mai multe despre el, 
înainte să poată face acest lucru. Trebuia să vorbească cu 
Winthrop în cursul dimineţii. 

— Poţi să spui mulțumesc când vrei, zise el moale, 
ridicând al doilea capac. 

— Mulţumesc, zise ea şovăind şi privind la cea de-a 
doua farfurie, mai mică, pe care o descoperise. Fondante cu 
ciocolată? întrebă ea derutată. Asta este pentru pregătire? 

— Bomboane cu ciocolată, recunoscu el. De fapt, 
numele de pe cutie era Fudge Royal, ceea ce pare să fie cam 
același lucru. N-aș şti să-ți spun. Eu n-am mâncat niciodată 
aşa ceva. 

— Otravă, nu-i aşa? Nu era o glumă. Rork aşa le spunea 
întotdeauna. Zak a râs. Râde frumos, un râs profund, se 
gândi ea. Ca şi persoana lui, râsul învăluia totul. 

Dintr-odată, Rory şi-a dat seama că-i este foarte foame. 

Nu mâncase aproape nimic în ultimele două zile, 
consumând numai din energia acumulată, dorind ca totul să 
se termine. Acum stomacul ei îşi cerea drepturile. A tras un 
scaun, s-a așezat și a început cu înghețata. 


— Nu trebuia să o mănânci ceva mai la urmă? întrebă 
el. 

— Se topeşte dacă nu o mănânc imediat. 

— Foarte practic, murmură el. Se aștepta ca el să plece; 
în schimb, a început să se plimbe prin cameră uitându-se în 
jur. 

— Drăguţă cameră, zise el. 

— Mulţumesc. A încetat să mai mănânce. De ce ești 
atât de amabil cu mine? îl întrebă ea. 

— Ai trecut prin atâtea, zise el, neangajant. De ce mă 
întrebi, oamenii nu sunt, în general amabili, cu tine? Ea a 
aşteptat până s-a mai înmuiat puţin îngheţata. 

— Nu ca... Voise să spună nu ca el, dar a renunţat. Da, 
răspunse ea, în cele din urmă, dar, în general, nu-mi dau 
îngheţată. Nu dacă sunt asociaţi ai unchiului meu. 

A pus lingurița jos. Mă gândeam că tu trebuie să mă 
pregăteşti. 

— Păi asta fac. 

— Aşa? A început să râdă. Era bine că putea să râdă din 
nou. El s-a sprijinit, un moment, de birou. Nu și-a putut 
imagina ce se ascunde sub zâmbetul lui, până când nu a 
vorbit: 

— Consideră că aceasta este ultima ta masă. O urmări 
cu privirea ca să-i vadă reacția. 

— Aşa cum i se dă unui condamnat? întrebă ea sec. — 
Nu, ca unei femei care vrea să fie în formă. 

— Dar totul este O.K. În legătură cu felul în care sunt 
făcută. Pur și simplu, reflexul a determinat-o să rostească 
cuvintele astea. Rork obişnuia să-i spună asemenea lucruri şi 
acesta era întotdeauna răspunsul ei. Un moment, i s-au 
împăienjenit ochii, apoi totul a devenit clar. A terminat cu 


plânsul, a terminat cu autocompătimirea. Nu a fost crescută 
aşa şi nu o să continue așa. Zak zâmbea, urmărindu-i fiecare 
curbă a corpului. 

— Da, aşa este, totul este O.K. Dar totul poate fi 
îmbunătăţit. lar ca să fii printre primii douăzeci în această 
întrecere, trebuie să fii suplă. Nu poți purta niciun fel de 
„bagaj suplimentar. Sfidătoare, a mai luat o linguriţă de 
înghețată. 

— Vorbeşti exact ca unchiul Rork. 

— Mulţumesc. S-a îndreptat spre ușă, nemaifiind sigur 
de el dacă mai rămânea multă vreme singur ca ea în acea 
cameră. Asta am şi vrut. 

Ce a vrut să spună? se întrebă ea bănuitoare. 


CAPITOLUL 3 


Rory credea că o să-i fie greu să adoarmă. Mintea îi era 
prea frământată, prea multe gânduri trebuiau limpezite, 
prea multe amintiri trebuiau date la o parte. Era pregătită să 
rămână trează toată noaptea. Dar în momentul în care a pus 
capul pe pernă, a şi adormit. Și a dormit peste zece ore. 
Probabil că ar fi dormit până la prânz dacă nu ar fi ciocănit 
cineva la uşă. A început să deschidă ochii. Valuri de lumină 
năvăleau prin jaluzelele pe care uitase să le tragă seara. Rory 
a închis din nou ochii, dorind ca lumina zilei și indiferent 
cine bate la ușă să dispară. Nu s-a întâmplat niciuna, nici alta. 
Şi-a tras cuvertura peste cap. 

— Pleacă, mormăi ea, încercând în van să adoarmă din 
nou. 

— Rory. Era el. A deschis imediat ochii şi somnul a 
zburat. 


— Este timpul să te scoli. Vocea lui Zak era răbdătoare, 
ca și cum ar fi vorbit unui copil. Asta o irită. A scos capul de 
sub cuvertură și s-a uitat la ceasul de pe noptieră. Era ora 
şase dimineaţa. Ce devreme era! 

— Numai dacă eşti un masochist! Și s-a vârât din nou 
sub pături. 

Zak a zâmbit, dând din cap. Ea nu are de gând să facă în 
aşa fel încât lucrurile să fie mai uşoare, nu-i aşa? Rork l-a 
avertizat în legătură cu încăpățânarea ei. 

— Eu m-am sculat de câteva ore bune. Unchiul ei 
avusese ca prieten un nebun, se gândi ea. De ce s-ar scula 
cineva la ora asta sau mai devreme, dacă nu este nevoit? 

— Asta te priveşte, mormăi ea, strângând din ochi. 
Dacă o să se străduiască foarte tare, poate că o să adoarmă 
din nou. Parcă a auzit ușa deschizându-se. 

— Nu, pe tine te privește. Cuvertura a fost trasă exact 
atât cât să-i dezvăluie fața. 

Rory a clipit des din ochi. S-a ridicat şi l-a privit. Aseară 
ar fi trebuit să încuie ușa, se gândi ea. Dar nu era obișnuită 
să facă aşa ceva aici. Niciodată nu a fost nevoie. Zak era 
îmbrăcat foarte simplu, într-un tricou bleu-deschis, fără 
mâneci, și un şort albastru-închis. Nu se vedea niciun fel de 
etichetă ca să-ți dai seama de cine sunt făcute. Singurul lucru 
care se vedea era o carnaţie tare și mușchii bine conturaţi, își 
purta corpul bine, cu graţie şi fără nicio urmă de aroganță a 
omului care se iubeşte pe sine, aroganță văzută de Rory atât 
de des la cei din preajma unchiului ei. Graţie sau nu, depășea 
orice limită, își zise ea. 

— Ce crezi că vrei să faci? întrebă ea. 

— Să te scol, răspunse Zak, zâmbind uşor. Părul ei era 
în totală dezordine, ciufulit în jurul capului, ca un halou 


blond. Presupuse că nu este un înger când își iese din fire. Şi 
se părea că este pe cale să descopere asta, își zise el. Ochii îi 
fulgerau. Îşi luă inima în dinţi. 

— Am să mă scol când o să vreau și când am să fiu gata. 
Rory şi-a pus din nou capul pe pernă și a încrucișat braţele 
pe piept, sfidătoare. Sperase că o să plece. Dar a constatat că 
Zak Taylor nu era genul de om care să facă întotdeauna ceea 
ce te-ai aștepta. S-a îndreptat spre scaunul capitonat în alb, a 
luat păpuşa mare şi veche şi s-a așezat, continuând să ţină 
păpuşa. Arată ridicol, se gândi ea. De asemenea, întotdeauna 
pare calm. 

— Cât ai de gând să stai acolo? l-a întrebat, ştiind 
răspunsul înainte să-l primească. Zak îşi trecea degetele prin 
părul sârmos al păpuşii, care de mult îşi pierduse culoarea, 
un roșu-strălucitor. 

— Până când ai să te scoli. Şi o s-o facă, naiba să-l ia, se 
gândi ea. 

— Las-o pe Drusilla jos, te rog. 

— Pe cine? 

— Drusilla, spuse ea, arătând spre păpușă. Unchiul 
Rork mi-a dat-o când eram la spital. 

— Când ţi-ai pierdut părinții, spuse Zak făcând ca totul 
să sune ca şi când el a făcut întotdeauna parte din viaţa ei, la 
fel ca Rork. Nu a răspuns, fiind surprinsă de cuvintele lui. L-a 
privit cum se ridică și pune păpuşa înapoi pe scaun. A 
aranjat-o cu mult mai multă grijă decât ar fi crezut că este 
capabil un om ca el. 

Un om ca el, repetă ea în gând. Nu ştia cu adevărat ce 
fel de om era. Făcea numai presupuneri, pe baza experienţei 
ei cu tipurile de oameni care-şi cultivau trupul, din lumea 
unchiului ei. 


— Ştii asta? întrebă ea. Era surprinsă de faptul că 
unchiul ei a avut atâta încredere în omul ăsta, făcându-i 
confidente. În pofida faptului că era un om cunoscut, unchiul 
ei era o persoană foarte discretă. 

— Da, i-a răspuns Zak, simplu, fără să dea detalii. Nu 
i-a spus că ştia tot ce era de știut despre ea, că ştia că a reușit 
să meargă pe bicicletă numai la șapte ani, după eforturi 
considerabile, dând dovadă de o mare încăpățânare, de care 
lui Rork îi plăcea să râdă. Nu i-a spus că ştia că are un semn 
din naştere pe omoplatul umărului drept, aproape de 
coloană, sau că ştia ce măsură poartă la îmbrăcăminte. 

Ar fi râs de el dacă ar fi știut că, atunci când Rork i-a 
arătat prima dată fotografia ei, pe care o purta în buzunarul 
de la piept, a încercat cea mai curioasă senzaţie în capul 
pieptului. Încet, de-a lungul unui an, Zak a reușit, cu 
subtilitate, să afle tot ceea ce era de ştiut despre Rory. 
Simţea că acum îi ştie stările ei interioare, de spirit, la fel de 
bine ca și Rork. S-a felicitat că a fost discret, dar bătrânul 
vulpoi trebuie că a bănuit ceva, îşi spuse el. Pentru ce altceva 
l-ar fi însărcinat atunci cu pregătirea ei? Numai că Zak nu se 
aşteptase ca Rory să arate atât de altfel decât în fotografie. 
Îngerul blond, delicat, cu ochii albaștri, strălucitori, s-a 
transformat 

Într-o scorpie încăpăţânată. N-are importanţă, se gândi 
el. Asta o face să fie cu atât mai interesantă. A simţit cum îi 
creşte dorința pentru ea. Totuși, ai de făcut mai întâi o 
treabă, şi-a spus el. 

Rory își cântărea posibilităţile. Ştia că nu are cum să 
mai adoarmă cu el stând acolo. Simţea, de asemenea, că 
maimuța uriașă își va pune în aplicare amenințarea și va 
rămâne în cameră până când o să se scoale. Și, culmea, nu-i 


mai era somn. Poate că ar fi mai bine să se scoale și să-i țină 
piept, îşi spuse ea. 

— Foarte bine, cedă ea. O să mă scol, deşi nu am nicio 
idee de ce trebuie să începem atât de devreme. 

— Asta îţi pune sângele în mișcare. Se aștepta la o 
remarcă de genul ăsta din partea lui. 

— Dacă sângele meu ar avea minte, și-ar fi făcut 
bagajele şi ar fi luat-o din loc până acum. S-a îndreptat spre 
patul ei, prinzându-se cu mâinile de tăblie. Ochii lui albaștri 
o priveau, evaluând-o. 

— Renunţi înainte chiar să fi început? Omul plin de 
compasiune, care fusese ieri, dispăruse, se gândi Rory. În 
locul lui era altul, care o înfuria, care o făcea să-și dorească 
să-i șteargă de pe față zâmbetul atotștiutor. 

— Nici nu mă gândesc. 

Bine, îşi zise el. A tras de pătură atât cât să o facă să se 
simtă stânjenită. Rory a apucat repede pătura şi și-a ridicat-o 
până la bărbie. 

— Mişcă-te. 

— Nu cu tine aici, răspunse ea, înțepată. Sunt obişnuită 
să mă dau jos din pat singură. 

Bine, își zise el din nou, retrăgându-se îndatoritor. 

La naiba, de ce a trebuit să spună asta? se gândi ea. O 
să creadă că nu are pe nimeni și, în scurta vreme, o să-și 
ofere, fără îndoială, serviciile. El nu avea cum să înțeleagă că 
asta era opțiunea ei. 

Bărbaţi binevoitori şi zeloşi, se gândi Rory disprețuitor, 
în timp ce-și cobora picioarele lungi din pat, au găsit în 
permanenţă o modalitate de a fi în preajma ei. Dar, de obicei, 
asemenea oameni erau atraşi de legenda O'Banyon, sau, mai 
exact, de averea O'Banyon. Odată, când avea nouăsprezece 


ani, a avut o întâlnire cu un bărbat care a cerut-o în căsătorie, 
înainte să sosească cocktailul de fructe de mare, murmurând 
ceva despre soarta care i-a hărăzit unul altuia. Soarta și 
calculele lui. În bagajele ei nu se găsea nimic de îmbrăcat, 
care să se potrivească cu indiferent ce avea Zak în minte, își 
zise ea, lăsând să cadă capacul geamantanului. Poate că mai 
există ceva prin dulap care i-ar putea fi de folos, speră ea. 
Când s-a mutat de aici, a mai lăsat câteva lucruri ca să-i facă 
pe plac lui 

Rork. În felul ăsta, a spus el, are impresia că o să mai 
treacă pe sici din când în când. Nu a avut sentimentul că a 
plecat pentru totdeauna. 

Ce om adorabil, se gândi ea năpădind-o din nou un val 
de tristeţe. Dar s-a recules, gândindu-se că el nu ar fi vrut să 
o vadă tristă. Nu, el ar fi vrut să-și cultive trupul şi să 
renunţe la înghețată, îşi zise, gândindu-se la Zak. 

Când a deschis dulapul, a văzut că hainele pe care le 
lăsase acolo erau strânse şi puse într-o parte. În mijloc, pe un 
umeraș, erau agăţate ostentativ un şort roz și un tricou 
asortat, foarte asemănătoare cu ale lui Zak. 

— Foarte sigur în mă priveşte, nu-i așa? murmură ea, 
gândindu-se la Rork. A luat lucrurile cu ea în baie. l-au 
trebuit exact cincisprezece minute ca să fie gata. Nu a 
îndrăznit să rişte să stea mai mult. Dacă Zak a putut să intre 
aşa cum intrase, în dormitorul ei, n-ar surprinde-o să dea 
năvală peste ea şi în baie. În momentul ăla, a simţit că nu o 
să-i ierte nimic lui Zak. A făcut-o să se simtă foarte prost, se 
gândi ea, uitându-se pentru ultima oară în oglindă, ca să 
vadă cum arată. Nu-și dădea seama exact de ce are acest 
sentiment în ceea ce-l priveşte, dar îl avea. Cu cât toate astea 
se vor termina mai repede, iar el va ieși din viaţa ei, cu atât 


mai bine. 

Se grăbi să deschidă ușa spre camera ei şi duse mâna la 
gură când se lovi nas în nas cu el, sânii ștergându-i pieptul 
tare. Zâmbetul de pe fața lui Zaks s-a adâncit. Rory a făcut un 
pas înapoi. 

— De ce trebuie să bântui așa? întrebă ea, încercând 
să-şi revină. 

— Doresc pur şi simplu să începem odată. 

— Ai dreptate, murmură ea, sarcastic. Şi eu. El râse 
moale, ca pentru sine. Era tot atât de dornică să înceapă cum 
este o pisică să înoate, dar el trecu peste asta. 

— Nu ai o slujbă la care să mergi sau ceva de genul ăsta? 
întrebă ea. Nu spusese oare Winthrop că fusese principalul 
asistent al unchiului ei? Consilierii principali nu trebuie să 
meargă la lucru? 

— Mi-am luat un concediu, dar dacă apare ceva 
important pot fi găsit. 

— Sunt sigură că asta este spre binele celorlalți, care 
vor profita ca să se odihnească puţin, comentă ea, sarcastic, 
supărată încă de faptul că a fost nevoită să se scoale la o oră 
atât de nemiloasă. 

— Gimnastica, începu el în timp ce coborau scările, 
ignorând comentariul pe care-l făcuse, poate deveni o 
experiență mistică. Te pune în legătură cu corpul tău, te face 
deosebit de conștient de el. 

— Sunt sigură că o face. Având în vedere durerile care 
ți le provoacă, zise ea caustică, nu ai cum să nu fii conştient 
de el. S-a oprit în capătul scărilor şi a privit în sus, spre ea. În 
această poziţie, feţele lor erau aproape la acelaşi nivel. Timp 
de o secundă aproape că a cedat dorinţei de a o săruta, dar 
s-a abținut. 


— Ai de gând să te cerți tot timpul, nu-i aşa? 

— Să fii sigur de asta. Rory a remarcat că zâmbetul lui 
s-a lărgit, cuprinzându-i aproape ochii. Niciodată nu a crezut 
că ochii cenușii pot fi atât de atrăgători. 

Cenuşii ca o ceață întunecată. Avea de gând să 
descopere mai multe despre el. Ce l-a atras pe unchiul ei 
spre el? Ce-l deosebea atât de mult de toţi ceilalți oameni cu 
care lucrase Rork? Am să termin cu asta, dar nu înseamnă că 
trebuie să-mi şi placă, își zise. 

— Ai dreptate, spuse el cu ușurință, îndreptându-se 
spre bucătărie. 

— Oare femeia condamnată nu primeşte ultima masă? 
îl întrebă ea, oprindu-se la intrare. 

— Femeia condamnată ar trebui să ştie că nu poate să 
ceară de mâncare, înainte de antrenament, decât dacă-și 
revizuieşte atitudinea față de meniu. 

S-a încruntat. La cinci minute după ce s-a trezit, 
stomacul ei a început să lanseze semnale dureroase. Se 
simțea hămesită, mai flămândă decât oricând în ultima 
vreme. Probabil funcționa instinctul de autoconservare, se 
gândi ea. 

— Te-ar deranja dacă ţi-aș cere un suc de portocale? 

Zak a încetinit pasul şi a intrat în bucătărie înaintea ei. 
Se mișca ca şi cum cunoştea locul mai bine ca ea, se gândi 
intrigată Rory. S-a oprit în fața uriașului frigider și l-a 
deschis. În interior aștepta o cană cu suc proaspăt de 
portocale. 

Anticipase şi asta? se întrebă ea, urmărindu-l cum îi 
turna suc în pahar. 

— Altceva? zise el dându-i paharul. 

— Da, ţi-aş fi recunoscătoare dacă n-ai mai afișa 


surâsul ăla încrezut pe față. 

— Nu mi-am dat seama că surâdeam. Şi-a recompus 
trăsăturile într-o expresie într-adevăr sobră, spre bucuria ei. 
Mă port ca un copil răsfățat, îşi spuse în gând. 

Dar nu putea face altfel. Ceva în maniera 
atotcunoscătoare a lui Zak o determina să se poarte așa. Sau 
poate că din partea ei nu era decât autoapărare! Reacţia pe 
care o avea o deruta. A sorbit încet sucul de fructe, trăgând 
de timp. 

El ştia exact ce face Rory. După un minut, i-a prins 
cotul în palmă. Atingerea lui i-a provocat o senzaţie 
puternică. A început să o conducă spre sala de gimnastică. 

— Dacă ai de gând să bei sucul ăsta o zi întreagă, poți 
foarte bine să-l termini în sala de gimnastică. 

— Te-ai gândit vreodată să-ți cumperi o ţară mititică şi 
să devii dictator? 

Doamne, n-are niciun sens ce spune! O să creadă căi 
s-a dat pe mână o idioată perfectă și nu o absolventă 
strălucită, îşi spuse ea. 

— În momentul ăsta, nu mă gândesc decât la exerciţiile 
tale. Să începem. 

Inevitabilul nu mai putea fi amânat. Rory şi-a pus 
paharul pe podea, într-un colț al sălii de gimnastică, și l-a 
urmat spre o bancă înclinată, de care erau atașate greutăți. 
Toţi cei patru pereți erau acoperiţi cu oglinzi, ceea ce făcea 
ca sala să pară mult mai mare. Era o altă lume. Lumea 
unchiului ei. lar acum și a ei, se gândi ea. 

— Culcă-te, îi ordonă Zak. 

— Ce? Pe faţa lui a apărut din nou zâmbetul ăla strâmb, 
se gândi ea, acuzatoare. S-a făcut că nu-l vede. 

— Vino aici, îi spuse, arătându-i banca. Așază-te aici să 


vedem de câte ori poți ridica greutăţile, ca să pot face un 
plan de lucru pentru tine. Competiţia include și înotul și 
trebuie să-ți dezvolți forța braţelor. Rory s-a întins sub 
greutăţi și a apucat bara cu mâinile. 

— Nu, nu așa. El i-a depărtat ceva mai mult mâinile. 
Vreau să aduci greutatea aici - şi a pus mâna pe sternul ei - 
înainte să o ridici. Încet. 

A încercat să se concentreze asupra cuvintelor lui și nu 
asupra faptului că i-a atins zona dintre sâni. De ce pulsau în 
felul ăsta? De ce a reacționat instantaneu? Nu era decât un 
trup bine construit, unul dintre trupurile bine construite din 
staulul unchiului ei. De-a lungul anilor, unchiul ei lucrase cu 
mii de bărbaţi. 

Fireşte, nu văzuse nicio zecime dintre ei, dar văzuse 
destui ca, atunci când avea o întâlnire, să fie atrasă de 
bărbaţi subţiri, cu oase mici. 

— Eşti atentă? 

— Fireşte că sunt, răspunse ea aspru. 

— Atunci, începe. Reprimându-și o înjurătură, Rory a 
făcut așa cum i-a spus. Și încă o dată. Și încă o dată! 

— O.K., spuse Zak ştergându-și mâinile cu un prosop. 
Rory a luat asta drept permisiunea de a se ridică și a se 
propti de cel mai apropiat aparat care o putea susține. Dacă 
nu s-ar fi simţit atât de epuizată, nu i-ar fi dat satisfacția de a 
se îndoi ca o păpușă de cârpe. Dar era obosită și iritată și 
nu-i păsa. 

— Acum o să facem jogging. 

— O să facem ce? Vocea el fu atât de ridicată, încât 
ultimul cuvânt aproape că nu să auzit. 

— Jogging, repetă el. Punem un picior înaintea celuilalt, 
ca și cum am merge, numai că o facem ceva mai repede. 


Ticălosul, nu a obosit, îşi zise ea. Dar cum să obosești 
arătând câteva mişcări de bază şi comandând timp de două 
ore unei femei? 

— Să faci tu jogging! Eu stau aici, zise ea încăpățânată, 
refuzând să se miște. 

Spre surprinderea ei, a apucat-o de o mână i-a ridicat-o 
în picioare dintr-o singură mişcare rapidă. Timp de o 
secundă, trupurile lor au fost atât de apropiate, încât parcă 
se atingeau. Când s-a uitat în jos spre ea, avea în ochi o 
privire pe care nu şi-o putuse imagina. Era atât de aproape, 
încât l-ar fi putut săruta dacă ar fi dorit. Sau să-i tragă una, 
ceea ce era mai înclinată să facă. Cel puţin aşa era cu o 
secundă în urmă. Acum rămăsese nemişcată, aproape rigidă, 
țintuită de privirea stranie din ochii lui. Zak a luat prosopul 
care-l ţinea după gât şi i-a şters sudoarea de pe frunte, de pe 
față, apoi, cu delicateţe, de pe gât. Prosopul îi atingea gâtul 
aproape cu senzualitate. Rory simţea că el nu are de gând să 
se oprească acolo. A cuprins-o o panică ciudată și a întins 
mâna după prosop, l-a prins şi mâna. Niciunul dintre ei nu a 
făcut nicio mișcare să se retragă, privind unul la altul. Lucrul 
ăsta a făcut-o să se simtă vulnerabilă. A înfuriat-o şi a făcut-o 
să fie cu atât mai hotărâtă să lucreze intens. 

— Ai să faci jogging, îi spuse el, în cele din urmă, 
ridicându-se. Ea a oftat, resemnându-se. 

— Am să fac jogging. 

Picioarele au început să o doară când nu parcurseseră 
decât ceva mai puţin de o milă. După două mile, o durea totul. 
Zak stabilise un ritm bun, ştiind că Rork făcuse de multe ori 
jogging împreună cu ea, când stătea aici. Dar când distanța 
s-a apropiat de patru mile, ea a început să rămână în urmă, 
fie din cauza oboselii, fie din încăpățânare. Zak s-a oprit, 


aşteptând-o răbdător să-l ajungă din urmă. 

Rory a refuzat. Dădea din cap, însăşi această mișcare 
fiind un efort pentru ea. 

Nu-și închipuise că-și pierduse atât de mult condiţia 
fizică. Trecuse o vreme bunicică de când nu mai jucase o 
partidă de tenis sau un meci de volei. La naiba, nu-i plăcea 
să-i arate cât de epuizată este, dar nu-i mai rămăsese niciun 
pic de energie în organism. 

— Nu... mai... fac niciun pas, spuse ea sacadat. Zak s-a 
întors lângă ea, arătând extraordinar de odihnit. Îl ura. 

— Ne luăm la întrecere, care ajunge primul înapoi 
acasă? o întrebă el. A exclus propunerea cu o mișcare moale 
din mână. 

— Să vină casa la mine, zise ea. Zak a început să o 
ridice în braţe. Oh, nu, să nu faci asta! Să nu te apropii atât de 
mult de mine! se gândi. Și-a adunat ultimele picături de 
energie şi i-a spus răstit: 

— Pot să merg. Mai degrabă m-aş aşeza aici jos şi aş 
muri, dar pot să merg, îşi zise ea. S-a smuls din braţele lui, 
clătinându-se. 

Am ştiut întotdeauna că urăsc exerciţiile, se gândi ea 
mergând încet spre casă, cu picioare de cauciuc. Pista nu i se 
păruse atât de departe când începuse. Acum i se părea ca și 
cum era în alt stat. 

— Cum a mers? întrebă Kiley când au ajuns, în sfârşit, 
în bucătărie. 

Rory s-a lăsat să cadă pe scaunul cel mai apropiat. 

— A mers, a mers, a spus ea, aproape fără suflare. Se 
întrebă când oare n-o să mai simtă ca şi cum plămânii i-ar 
exploda. Când a putut să privească clar, a refuzat să se uite în 
direcţia lui Zak. În schimb, se uita la paharul de pe masă. Era 


înalt și rece și părea să conţină o băutură din malț. Fără să se 
gândească, l-a apucat şi l-a dus la gură. O sorbitură lungă i-a 
spus că a făcut o greşeală groaznică, prostească. 

— Oh, Dumnezeule, ce este asta? Şi a pus paharul 
înapoi pe masă. 

— Este o băutură de proteine, i-a spus Zak. 

— Are un gust de carton mucegăit, bombăni ea. 

— l-am spus lui Kiley să o pregătească cu puţină 
ciocolată, ca să o facă mai apetisantă pentru tine. 

— Mai apetisantă? zise ea, nevenindu-i să-și creadă 
urechilor. Ţie-ţi place asta? 

— După părerea mea, are un gust bun. A împins din 
nou paharul spre ea. Ea l-a împins înapoi. 

— Atunci, bea-o tu, zise ea dulce, întorcându-se spre 
Kiley. Nu ai la îndemână nişte şuncă şi ouă? l-a întrebat ea. În 
condiții normale nu i-ar fi cerut să-i pregătească micul dejun, 
dar se îndoia că ar fi capabilă să stea în picioare şi să-l 
pregătească ea. 

— Nu are nimic, răspunse Zak, înainte ca Kiley să 
deschidă gura. l-a pus amândouă mâinile în jurul paharului 
înalt. Şunca şi ouăle au prea multă grăsime. 

— Cuvântul este „savoare”, îl corectă ea, încercând să 
nu pară ca şi cum și-ar vinde sufletul pentru ceva care să 
aibă gust. 

— Kiley o să-ți dea puţină pâine de grâu prăjită, după 
ce bei asta. Zak s-a ridicat. Ai două ore înainte să începem 
din nou. 

Rory şi-a îndreptat ochii rugători spre Kiley, imediat ce 
Zak a ieşit. Dar omul care glumea cu ea, când era copil, a 
ridicat neputincios din umeri ascunzând foarte bine faptul că 
era amuzat. 


— Astea sunt ordinele, Rory. Rory și-a înghiţit replica 
și a dus odioasa băutură la gură, repetându-și, de 
nenumărate ori, că este o băutură din malţ. Dar niciodată nu 
reuşise când era vorba de autosugestie. 

CAPITOLUL 4 

Rory îşi simţea cele cincizeci şi patru de kilograme ca 
şi cum atârnau de trei ori pe atât. Simţea că parcă toate 
mădularele erau niște trunchiuri pe care de-abia le putea 
mișca. Spatele tricoului era îmbibat de transpiraţie, iar 
bentița roz era complet udă, sudoarea curgându-i acum prin 
sprâncene şi de-a lungul obrajilor. 

Zak era o bestie nemiloasă, fără inimă, se gândea ea 
strângând din dinţi şi ridicând „numai o dată” greutăţile. Nu 
atârnau mult, erau la limita de jos. Când a început, era 
aproape rizibil de uşor. Dar de câte ori a făcut-o? Pierduse 
numărul și simţea că parcă fusese atârnată de bară e 
greutate de sute de kilograme. 

— Nouă, îl auzi Rory pe Zak numărând. Greutatea era 
înapoi pe pieptul ei şi încercă din nou. Nouă! își zise ea 
triumfătoare. 

— Zece. Zak aştepta. 

Dracu' să-l ia! îşi închipuia că nu o să poată, nu-i așa? 
Era un monstru. Nu toată lumea dorea să arate ca Charles 
Atlas, cu siguranță nu ea. Nu se gândea că, dacă ridica de 
zece ori halterele, asta nu o va duce niciodată în categoria 
celui amintit. Nici măcar nu putea să gândească clar. 

— Zece! strigă ea puternic, ca și cum ar fi urcat 
Everestul. Rory stătea pe bancă, cu picioarele de-o parte și 
de alta, cu spatele drept, rezemat de spătarul bej. Chiar dacă 
bara s-ar fi transformat brusc într-un anaconda, nici atunci 
n-ar fi fost în stare să se miște. Zak se străduia să nu 


zâmbească. Era epuizată. Se vedea asta pe fiecare părticică a 
trupului ei. Se uită la ceas. Ora unu. Era târziu. Trebuia să 
plece în curând. 

— Încerci să calculezi cât timp îţi trebuie ca să mă ucizi? 
îl întrebă ea de-abia mișcându-și buzele. Avea o senzaţie de 
greață. De ce oare fac oamenii asta de bunăvoie? 
Antrenamentul cu greutăţile îi depășea înțelegerea. 

— Nu, zise el râzând, mi-ar trebui mult prea mult ca să 
te ucid. Dar cred că ajunge pentru o singură zi. l-a întins un 
prosop. Rory de-abia avu putere să ridice mâna ca să-l ia. Cu 
mișcări dureroase, lente, a început să-și şteargă fața. 

— Glumești, zise ea, sarcastic. Nu mai ridic, nu mai 
apăs, niciun fel de tortură? Marchizul de Sade ar fi dezamăgit 
de tine. 

— Dar Rork nu, zise el, cu seriozitate. Rory şi-a luat 
prosopul de pe faţă. Ar fi dorit ca el să nu amestece numele 
unchiului ei în asta. Nu-i plăcea când părea ca şi cum ela 
avut relaţii mai strânse cu unchiul ei decât ea. Știa că nu este 
rezonabilă, ştia, de asemenea, că va avea nevoie de multă 
vreme ca să-şi revină în urma pierderii suferite. Cineva îi 
spusese, odată, că urmele morţii nu dispar cu adevărat 
niciodată. În adâncul sufletului ei ştia că aşa era. Zak a luat 
de pe bancă bara cu greutăţile și a pus-o pe podea. Privi 
peste umăr. Rory continua să stea în aceeași poziţie. Zak a 
înconjurat banca și a venit în faţa ei. Arăta atât de proaspăt 
şi plin de vigoare! Nu putea să aibă cel puţin decența să arate 
ceva mai ofilit? Ea era udă toată de transpiraţie și ştia că 
trebuie să arate ca naiba, în timp ce el stătea acolo radiind 
virilitate curată! îşi dorea să-l urască pentru asta, dar şi-a dat 
seama că nu o poate face. Simţea în interiorul ei ceva mic şi 
fără nume, care o atrăgea spre el contrar oricărei logici! 


Zak şi-a încrucișat braţele, întreaga lui atitudine 
arătând că se amuză. 

— Ai de gând să zaci acolo toată ziua? 

— Poate! își dorea să poată să sară şi să o ia la goană. 
Dar nu putea să facă asta. Își simţea trupul prea greu ca să se 
poată ridica cu demnitate şi a naibii să fie, dacă o să se 
rostogolească sau o să şchiopăteze în prezenţa lui! 

— Eşti atât de obosită? Părea uimit. Orice gânduri 
pline de senzualitate ar fi avut Rory, i-au dispărut într-o 
clipită. Şi-a mușcat interiorul obrazului, apoi a decis că nu 
are niciun motiv să fie politicoasă. 

— Ai noroc că ai luat de pe bancă bara cu greutăţile, 
altfel te-ai fi trezit cu ea în cap. A prins-o de braţ cu degetele 
lui lungi, puternice. 

— Cred că ai nevoie de altcineva care să o arunce în 
locul tău. A sculat-o în șezut şi apoi în picioare. S-a clătinat 
nesigură, un moment, capul învârtindu-i-se şi sala devenind 
tot mai mică, înainte de a se stabiliza. Era conştientă acum că 
braţele lui o ţineau strâns. 

— Hei, ce-i cu tine? Ea dădu din cap, incapabilă să 
vorbească. Eşti palidă ca o stafie. Nu mi-am dat seama că ești 
într-o condiţie fizică atât de slabă. A sprijinit-o de el ca să o 
țină dreaptă. Rory a simţit parfumul ușor al săpunului, 
amestecat cu mirosul puțin înțepător de transpirație, 
pătrunzându-i toate simțurile, făcând-o să se simtă ciudat de 
vulnerabilă. A ridicat ochii de pe pieptul lui, obrazul 
atingându-i clavicula. L-a simţit tresărind uşor, ca şi cum s-ar 
fi controlat. A strâns-o ceva mai tare, apoi aproape imediat 
i-a dat drumul. 

— Nu sunt într-o condiţie fizică proastă, protestă ea cu 
o voce răgușită. Pot să mă descurc singură. Cuvintele îi 


veneau aproape în mod inconștient. Era atât de epuizată şi 
tot îi mai rămăsese putere să lupte! O făcuse să fie vigilentă. 
În mod normal, cu oamenii pe care nu-i cunoştea bine, era 
rezervată, dar politicoasă. Cu prietenii apropiaţi se simţea 
bine şi avea un puternic simţ al umorului. Niciodată nu era 
nepoliticoasă, dar Zak o deruta. Reacţiile față de el o 
amețeau. De-abia dacă-l cunoștea și, deşi nu era dintre cele 
care să cadă în plasa atracției fizice, pentru el simţea o 
atracție foarte puternică. Fusese înconjurată de specimene 
aproape perfecte prea multă vreme, ca să cadă victimă 
„frumuseţii trupului”. Dar cu Zak era ceva care o determina 
să facă tocmai asta. Cu el era ceva ca un magnet. Îi stârnea 
sentimente diametral opuse. La un capăt al spectrului, îi tăia 
răsuflarea; la celălalt, îi crea o senzaţie de neliniște pe şira 
spinării. 

Trebuie să fie din cauza faptului că te face să te 
gândeşti la Rork, îşi spuse ea. 

— Ştii că există ceva care se cheamă antrenament 
exagerat? zise ea, defensiv. 

Zak şi-a retras mâinile aproape fără să vrea. Udă de 
transpiraţie sau nu, era minunat doar să o ţină în braţe! 

— Mai ai drum lung de făcut înainte ca să poţi spune că 
am exagerat cu antrenamentul. Pur și simplu, nu ești 
obişnuită. O s-o luăm mai încet, îi promise el. Nu putea fi 
destul de încet încât să o satisfacă, se gândi Rory. El o bătu 
pe umăr. De ce nu te duci la piscină? 

— Alte exerciţii? bombăni ea. 

— Recreere, o corectă el, făcându-i cu ochiul. Părea ca 
și cum genele lui lungi şi negre flirtau Irezistibil cu obrazul. 

Flirtau irezistibil? De unde i-a venit asta? Rory a 
încetat să mai gândească, înainte ca gândurile să-i scape de 


sub control. Antrenamentul, și-a spus ea cu fermitate, a 
prostit-o. De asta se simţea atât de slabă. De asta s-a simţit 
atât de atrasă de Zak. Era o explicaţie foarte simplă, și s-a 
cramponat de ea. 

— Întotdeauna este bine să nu te prăbușești după un 
antrenament. Trebuie să continui să te mişti. Asta o să facă o 
femeie nouă din tine. Se îndreptă spre ușă. 

— Mie îmi place femeia care sunt, răcni după el. 
Găgăuţă, adăugă după ce a închis uşa. Rory și-a smuls bentița 
îmbibată de sudoare. Părul îi cădea moale și ud. Poate că ar fi 
bine să mă duc în piscină, se gândi ea. Cel mai mult ura 
faptul că el avea dreptate. Cu cât își dorea mai mult să nu 
recunoască că el avea dreptate, cu atât o atrăgea mai mult 
gândul la apa rece, mângâietoare. 

Nu credea că mai are vreo urmă de energie pentru a 
înota, dar apa rece a înviorat-o, Înotul se dovedi a fi o bună 
terapie pentru trupul ei obosit, pentru a nu mai vorbi de 
starea sufletului ei. A încercat în zadar să nu se mai 
gândească la nimic, să simtă, pur şi simplu, apa rece în jurul 
ei. Dar s-a dovedit a fi un exercițiu mai greu decât cele pe 
care a obligat-o Zak să le facă. 

A urmărit o pasăre care a atins suprafața apei şi s-a 
ridicat, brusc, în zbor, când a descoperit că aceasta era 
înșelătoare și nu oferea niciun suport. Soliditatea apei era o 
iluzie. 

O iluzie. Şi tu ce ești, Zak Taylor? se întrebă ea. Ce fel 
de iluzie eşti? Oare rămăsese să o ajute numai din altruism, 
pentru că i-o ceruse unchiul ei? Sau era ceva mai mult? Era 
oare un vânător de avere? Avusese experienţă cu oameni de 
genul ăsta. Orice femeie, cu situaţia ei, a avut, îşi zise. Lumea 
era plină de bărbaţi care credeau că era tot atât de ușor să 


faci dragoste cu o femeie bogată, ca și cu una săracă. Astfel 
de bărbaţi nu reușiseră niciodată să meargă prea departe cu 
ea. Se considera o foarte bună cunoscătoare a caracterului 
omului. 

Dar când era vorba de Zak, instinctele ei dădeau greş. 
Nu avea niciun indiciu în ceea ce priveşte motivul care l-a 
determinat să rămână aici. Nu părea să fie tipul care să se 
sacrifice. Nu, probabil că se gândea că o să iasă ceva și 
pentru el, dacă o să se ocupe de toate astea. În testament nu 
se stipula nimic în ce-l priveşte, aşa cum făcuse unchiul ei cu 
Kiley şi Winthrop. Era, fără îndoială, o modalitate mult mai 
profitabilă pentru Zak de a-şi asigura viitorul, decât să fie 
consilier principal. 

Ei bine, o să aibă o surpriză, pentru că ea intenționa să 
joace în deplină securitate. 

Mai bine în securitate decât să-i pară rău. Și avea o 
puternică bănuială că, dacă s-ar încurca cu Zak Taylor, o să-i 
pară foarte, foarte rău. În momentul de față, avea destule 
motive care să o dea peste cap, ca să nu mai adauge și o 
poveste dezamăgitoare de dragoste. Rory şi-a dat seama că 
gândurile ei erau toate polarizate de Zak. Trebuia să pună 
capăt acestui lucru. A ieșit hotărâtă din apă și a luat prosopul 
pe care-l lăsase pe marginea piscinei. Aerul puternic de 
primăvară i-a înviorat trupul. A respirat adânc de câteva ori, 
apoi şi-a pus un halat. Din prosop şi-a făcut un turban. S-a 
grăbit să urce ca să se schimbe. 

După un duş rapid; şi-a pus o pereche de blugi vechi şi 
un tricou albastru şi s-a aruncat pe pat. Trăgând telefonul 
spre ea, a format absentă numărul lui Klaus Rheinhardt. 

— La telefon, Rheinhardt. Vocea era tăioasă. Era modul 
lui de a descuraja orice convorbire neoficială. Aproape că-l 


putea vedea încruntându-se la telefon. 

Editorul ei ura telefonul, ura întreruperile din timpul 
muncii. Era o persoană căreia-i plăcea să facă un singur, 
lucru, neîntrerupt. Ritmul nebunesc de la revistă îl scotea 
uneori din minţi, își zise ea. 

— Rory O'Banyon. Pauză. 

— Ah, Rory. Asta era tot ce putea fi pentru el 
compasiune, se gândi ea. Îmi pare rău pentru unchiul tău. 

— Mă tem că am nevoie de un concediu, Klaus. 

— Înţeleg. Simţul datoriei se suprapuse cu afecțiunea 
pentru Rory. Cât timp? O săptămână? Două? El și-a dat 
seama că sunt multe lucruri de rezolvat, având în vedere 
cine a fost Rork O'Banyon. 

— Trei luni. 

— Ce? strigă el. Rory parcă vedea cum faţa lui albă se 
înroşeşte. Era singurul semn de emoție la el și simţise de mai 
multe ori că ea observase. 

— Există o clauză în testament, Klaus. Trebuie să 
particip la concursul anual sponsorizat de unchiul meu și 
trebuie să mă plasez printre primii douăzeci. 

Văzând că el nu răspunde, Rory a continuat să dea 
toate detaliile. În definitiv, era şeful ei. Ea ştia că, probabil, în 
perspectivă, slujba ei la revistă va fi sub semnul întrebării. 
După toate probabilitățile nu va mai avea timp pentru ea. 
Dar nu era complet sigură ce o să facă cu O'Banyon 
Enterprises odată intrate în posesia ei. Ideea de a conduce 
ceva atât de mare îi bloca mintea. Ar putea pur și simplu să 
angajeze oameni care să facă asta, iar ea să rămână deoparte, 
lăsându-l pe 

Winthrop să se ocupe de punctele mai delicate. Nu era 
sigură de nimic în momentul de față și dorea să-și păstreze 


deschise toate opţiunile. 

— Înţeleg. Rory şi-a dat seama care este semnificaţia 
tonului lui și care sunt ideile care-i treceau prin cap. 

— Klaus, te rog, niciun fel de fotografii; nu încă. 

— Dar eşti cap de afiş. 

— Te rog! 

— Ei bine, fără fotografii, promise el cu un mare efort. 
Dar când ai să consideri că eşti gata, vreau exclusivitate. 

— O vei avea, i-a promis ea. Poţi să lansezi ideea asta? 

— Rory, nu am influenţă asupra altor periodice. 

— Doar asupra celor mai bune, Klaus. A auzit ceva ce 
putea semăna cu un chicotit. 

— Am să văd ce pot să fac. 

— Mulţumesc. Telefonul s-a închis. Klaus Rheinhardt 
nu spunea niciodată „La revedere”. Termina conversaţia și 
închidea pur şi simplu, lăsându-l pe cel de la celălalt capăt al 
firului uimit, până când îl cunoștea pe el şi ciudăţeniile lui. 

Ei bine, asta am făcut-o, se gândi ea. A început să-şi 
usuce părul cu un prosop, apoi s-a oprit, hotărându-se să-l 
lase să se usuce singur. Nu exista nimeni pe care să încerce 
să-l impresioneze. Totuşi, şi-a trecut pieptenul prin buclele 
scurte. 

Trei luni. Se gândi ce mult era. Trei luni, cu Zak 
îmboldind-o tot timpul, dându-i ordine, clătinând din cap la 
performanţele ei! Avea de gând să-i şteargă din ochi privirea 
aceea atotcunoscătoare. Va câștiga locul întâi! 

Rory privea în oglindă trecându-și pieptenul printre 
șuviţele blonde. lar dacă tu crezi lucrul ăsta, înseamnă că 
ceva nu este în ordine cu capul tău, se gândi. Apoi oftă. Deja 
începuseră să o doară mușchii. Până mâine o să se simtă ca 
dracu'. O să fie norocoasă dacă o să se plaseze printre primii 


douăzeci - iar asta dacă nu o să mai participe nimeni la 
întrecere! Coborând scările, încercă să nu se descurajeze. 
Când a intrat în bucătăria largă, era goală. S-a dus direct la 
frigider. Senzaţia de disconfort persista și simţea că-i este 
foame. Micul dejun fusese cu ore în urmă, iar stomacul ei 
voia ceva mai acătării. 

— Ți-am pregătit deja prânzul. Rory s-a întors şi-l văzu 
intrând pe Kiley. Sinclair Kiley era cel mai atipic menajer pe 
care și l-a imaginat vreodată. Dar, întrucât el era o prezenţă 
permanentă la reşedinţă, cu mult înainte de a veni ea să 
locuiască aici, când era copil a crezut că toţi menajerii au un 
tatuaj pe antebraţ. 

Numai după ce a mai crescut, a descoperit că Kiley a 
avut o viață plină, colorată, înainte de a veni să stea cu Rork. 
Kiley crescuse în același cartier cu 

Rork și fuseseră prieteni până când a fugit de acasă, la 
cincisprezece ani. Îl ademenise marina comercială și, în 
următorii cincisprezece ani, a traversat lumea. În lung şi-n 
lat de mai multe ori, adunând o colecție de povestioare care 
o fascinaseră pe Rory, aproape tot atât de mult ca 
dansatoarea tatuată pe antebraţul lui. Rory obișnuia să 
spună că era singurul muşchi pe care Sinclair s-a străduit să 
și-l dezvolte. Fata tatuată dansa într-adevăr ceea ce Kiley 
jura că este hula. Rory lua fiecare cuvânt al omului drept 
literă de Evanghelie. 

— Foarte bine, spuse în grabă Rory, cam bănuind ce 
avea să-i prezinte Kiley. Nu am să-mi fac decât un sandviş. 

— Fără sandvişuri, zise el aproape cu un ton de scuză. 
Ea trăise cu sandvişuri, în special cele făcute din franzelă sau 
pâine de orez. Adora coaja crocantă. 

— Bănuiesc că sunt ordinele lui Zak. Kiley aprobă din 


cap. 

— Da, ordinele lui Zak. 

— Întâi, încearcă să mă omoare, apoi vrea să mă 
înfometeze. 

— Nu este vorba de înfometare, se grăbi să o asigure 
Kiley. Mi-a cerut să-ți prepar asta. Luă o farfurie de pe o tavă. 
Era evident acolo, aşteptând-o ca o sentință la moarte, nu se 
putu opri ea să nu se gândească. 

— Ce este? întrebă cu prudenţă. Kiley ridică capacul. 
Un piept de pui care arăta jalnic în compania unui cartof 
copt și o colecție de legume, cu frunze ce păreau să fi venit 
direct din grădină. Au făcut-o pe Rory să se gândească la 
buruieni. 

Privi la cartof, a cărui coajă maronie era suficient de 
desfăcută pentru a-i permite să vadă că pe el nu era nimic. 

— Unde este untul? 

— Fără unt. Ea strânse din dinți. 

— Este necivilizat să mănânci un cartof copt fără unt. 
Aproape că cerşea. 

— Fără unt, repetă Kiley, care nici el nu arăta prea 
fericit. 

— Ăsta este pui fiert, nu-i aşa? zise ea, înfigând o 
furculiță în pielea zbârcită. 

— Da. A lăsat furculița jos şi a împins farfuria într-o 
parte. 

— Am să-l păcălesc, spuse ea îndreptându-se direct 
spre congelator. 

— Ce faci acolo? o întrebă Kiley când a început să 
cotrobăiască prin compartimentul mare. 

— Luminăţia sa mi-a adus seara trecută îngheţată. 
Trebuie să mai fi rămas ceva pe aici. Pur şi simplu trebuie să 


mai fie. Voia să mănânce ceva ce-i plăcea. Întreaga ei ființă 
tânjea după asta. Cum credea el că o să facă ceea ce opune el 
să facă, iar apoi să-i aducă în față mâncarea asta fadă? Era 
absolut inuman! Ah! 

Încântată, a tras micul recipient din fundul 
congelatorului. S-a uitat o secundă cu adorațţie la el, apoi a 
luat o linguriţă din sertar. 

— Lui Zak nu o să-i placă, o avertiză Kiley. 

— Zak nu trebuie să ştie, zise ea încruntându-se. Ei 
haide, Kiley, mă cunoşti de mult mai multă vreme decât pe 
Zak. 

— Da, dar Rork... 

— Nu i-ar fi plăcut să mă vadă complet nefericită, în 
timp ce vorbea, agita lingurița spre Kiley. Ascultă, l-am lăsat 
pe monstrul ăsta de antrenor să facă tot ce a vrut cu mine 
timp de patru ore... 

— Ce? Sprâncenele lui negre și stufoase îi ajunseseră la 
jumătatea frunții. 

— Nu așa, Kiley, zise ea râzând, dându-și seama că 
omul se gândeşte la ce-i mai rău. Vreau să spun că m-a 
mânat din urmă ca pe un sclav. 

Simon Legree este nimic în comparație cu omul ăsta. 
Lasă-mi şi mie o mică plăcere. Se uita jalnic la vas, 
mestecând cu linguriţa în el. 

Pe din afară, Kiley arăta a fi un dur. În viaţa lui luase 
parte la mai multe încăierări decât ar fi părut posibil. Dar 
întotdeauna a avut o foarte mare slăbiciune pentru Rory. Pus 
la încercare, nu-i putea refuza nimic. 

— N-o să scoată nimic de la mine, zise el desfăcând 
larg braţele. 

Rory îi mulțumi, zâmbindu-i. Aplecându-se peste 


îngheţată, era pe cale să ducă la gură prima linguriţă când 
aceasta i-a fost smulsă, fără niciun fel de menajament. Rory 
se sufocă şi se întoarse imediat. 

În spatele ei era Zak. Sub privirea ei uluită, el aruncă 
conținutul linguriței în chiuvetă, apoi se întinse și după vas. 
Rory îl apucă posesivă. 

— În Asia, copiii flămânzesc, îi aruncă ea. Era o 
comparație ridicolă şi ştia asta, dar în momentul acela nu 
putea să gândească deloc raţional. Ce obrăznicie colosală! 

— Foarte bine, zise el, iar degetele încercuiră vasul cu 
îngheţată, alunecându-i aproape neintenţionat peste sâni. Ei 
i s-a părut că mâna lui a zăbovit acolo mai mult decât ar fi 
trebuit. Bănuielile i-au fost întărite de scânteia moale care 
apăruse în ochii lui Zak. O să le trimitem lor restul acestui 
vas. Ei pot să se mai îngraşe puţin, tu nu. 

— N-ai niciun pic de suflet! Zak a închis bine capacul 
vasului și l-a aruncat la gunoi. 

— Poate, dar nu am nici grăsime în plus. 

— Kiley, sunt eu grasă? 

— Nu, după câte văd eu. 

— Poftim! Privea plină de ea la Zak. 

— Nu am spus că ești grasă, îi spuse Zak, stând 
periculos de aproape de ea. Am spus că trupul tău are 
grăsime. A ciupit-o de talie, mai degrabă delicat, se gândi ea. 
N-ar trebui să pot face asta. 

— Nu, zise ea fulgerându-l cu privirea, n-ar trebui. 

— Evident, nu vorbim despre același lucru, zise el și 
zâmbetul i se lărgi pe toată fața. Mâinile lui îi cuprinseseră 
talia, cu degetele bine aşezate pe şolduri. 

Contactul era mult prea personal, prea cald pentru 
gustul ei. Asta era problema. Îşi dădu seama că, în pofida 


mâniei care o cuprinsese, exista în ea o parte căreia îi plăcea 
lucrul ăsta, îi plăcea senzaţia apropierii lui. Reflexe animale, 
îşi spuse ea. Cu excepţia unei mici probleme: Rory nu 
avusese niciodată reflexe animale. 

Supărată, îi dădu mâinile la o parte şi părăsi bucătăria. 

CAPITOLUL 5 

Stomacul lui Rory scotea niște zgomote cam neplăcute 
când a ieşit ca o furtună din bucătărie. A încercat să le ignore. 
A încercat şi mai mult să ignore sentimentul nedefinit pe 
care i-l provocase Zak. Împingând ambele gânduri undeva în 
străfunduri, decise că ar fi tocmai potrivit să se ducă în 
apartamentul ei şi să-şi ia câteva lucruri. A luat-o la fugă pe 
scări spre camera ei, a înhățat poșeta și a coborât. Trebuia să 
iasă, să se îndepărteze de el, înainte să comită o crimă 
îndreptăţită. Tocmai deschisese ușa de la intrare când Zak a 
strigat după ea: 

— Unde te duci? Nu era obişnuită să fie chestionată şi 
spera să se simtă asta din tonul ei. 

— Afară. Zak a venit spre ea şi a pus mâna peste a ei, 
pe clanţa ușii. 

— Unde afară? îşi ieşi din fire. Nu avea niciun drept să 
se poarte ca şi cum s-ar fi aflat sub arest, la domiciliu. 

— Te temi că am să atac o mașină care livrează pizza? 

El nu marșă la cele spuse de ea. În schimb, continuă cu 
o voce egală: 

— Îmi place să-mi iau toate măsurile de siguranță când 
este vorba de pariurile mele. Ea se agăță de cuvintele spuse 
neintenţionat. 

— Pariurile tale, Zak? 

— Doar o figură de stil, răspunse el ridicând din umeri 
și apoi zâmbi. Ştii, este prima dată când mi-ai spus pe nume. 


— Asta pentru că mă refeream la tine ca la altceva, în 
mintea mea. 

Zak râse uşor. Mânia ei se spulberase. Avea un mod de 
a... Şi oftă. 

— Dacă vrei să ştii, nu-mi planificasem să stau aici trei 
luni. Mă duc în apartamentul meu să-mi iau niște lucruri. 
Dacă trebuie să stau aici și să mă antrenez pentru Olimpiadă, 
s-ar putea să am nevoie de ceva lucruri de îmbrăcat. 

— Bună idee, acceptă el. 

— De fapt, nu aşteptam cu răsuflarea tăiată aprobarea 
ta. Asta ar trebui să-l ţină departe, își zise. Dar el continua 
să-şi țină mâna peste a ei. Rory privi spre mână. 

— Mi-aş dori mâna înapoi, te rog. El îi eliberă mâna, 
dar zise: 

— Am să merg cu tine. 

— Nu este nevoie să te deranjezi, zise ea, cu răceală. 
Cunosc drumul. Și ieşi. 

— În cazul ăsta, poţi să conduci tu. Și veni după ea. S-a 
oprit brusc şi s-a întors cu faţa spre el. Îşi dădu părul din 
ochi cu un gest supărat. 

— Nu am nevoie de o umbră. 

— Cine spune ceva despre o umbră? întrebă el, cu 
nevinovăție. A continuat să se îndrepte spre garajul mare, în 
care se aflau câteva automobile vechi şi Porsche-ul ei. Rory a 
cedat și l-a urmat. Este o după-amiază frumoasă pentru o 
plimbare cu mașina, continuă el deschizând portiera mașinii 
şi aşezându-se pe locul de lângă șofer. Rory se gândea dacă 
să nu facă stânga împrejur şi să se întoarcă în casă, lăsându-l 
să stea acolo. Dar avea nevoie de câteva lucruri. În cele din 
urmă, s-a urcat în mașină. 

— Nu am nevoie de un gardian, îi zise ea clar şi 


introduse cheia în contact. Cine crede el că este? Faptul că a 
reușit să-l îmbrobodească pe unchiul ei şi să-l lase să rămână 
în casă nu înseamnă că poate să facă acelaşi lucru și cu ea. Ea 
este mult mai prudentă decât unchiul ei. Zak s-a lăsat pe 
spate, încrucişându-şi picioarele. Se uită la ea lung, 
cercetător. 

— l-ar fi al dracului de greu unui bărbat să fie 
gardianul tău, Rory. Nici nu m-aş gândi să solicit o asemenea 
poziţie. Ar fi trebuit să simtă un fel de triumf pentru faptul că 
el a recunoscut asta. În schimb, nu a simţit decât iritare. Te 
provoacă, Rory. Încearcă să te prindă fără gardă, nu lăsa să 
se întâmple asta. 

A pornit motorul, a făcut marşarier şi, brusc, a ieşit din 
garaj. 

— De ce nu? întrebă ea. Am avut impresia că eşti tipul 
de om care încerci orice. 

— Există limite chiar şi pentru mine, spuse el, 
zâmbind. 

Rory nu se putu opri să nu se întrebe ce a vrut să 
spună prin asta. 

— Întotdeauna îţi place să conduci așa? întrebă el după 
câteva minute. 

— Aşa, cum? 

— Ca şi cum te-ai duce să stingi un incendiu. 

Rory privi spre indicatorul de viteză. Se apropia de 
şaptezeci la oră. O enervase atât de mult încât, fără să-şi dea 
seama, apăsase prea tare pe accelerator. A început să 
slăbească pedala. Dar nu suficient de repede. 

Din urma lor s-a auzit sunetul unei sirene. Privind în 
oglinda retrovizoare, Rory văzu o maşină a poliției venind 
după ea. Groaznic! Era tot ce mai trebuia ca să pună capac 


unei zile oribile. Scrâşni din dinți. 

— Acum ai făcut-o, mormăi ea. 

— Eu? Privi spre el, nelăsându-se păcălită nicio 
secundă de inocenţa din vocea lui. 

— Dacă nu m-ai fi înfuriat în aşa hal... 

— Eu te înfurii, Rory? Vocea lui era acum moale. 

— Da, se repezi ea. Furioasă e mult mai bine decât 
pasivă, se felicită el. Pasul numărul unu. Tot ce a văzut a fost 
zâmbetul lui infernal, înainte ca polițistul să-i bată în geam. 

— Pot să vă văd permisul, vă rog? Vocea oficială i-a 
provocat un fior pe şira spinării. Rory scormonea în poşetă, 
căutându-și portmoneul. 

— Vina este numai a mea, se oferi voluntar Zak. Pe fața 
polițistului nu a apărut nicio schimbare, dar părea dornic să 
audă o nouă scuză, fie și pentru a sparge monotonia acestei 
zile. 

— Mi-am scăpat portmoneul jos, explică Zak repede, 
scoțând portmoneul din buzunarul de la piept şi întinzându-i 
polițistului un permis tip A. Şi când m-am aplecat să-l iau, 
m-am sprijinit de doamna O'Banyon, făcând-o să apese 
involuntar pe accelerație. Tocmai reducea viteza când aţi dat 
drumul sirenei. 

Era cea mai ridicolă scuză auzită vreodată, se gândi 
Rory. Crede oare că această istorie fără sens o să-l satisfacă 
pe polițistul care stătea la cotul ei? Omul probabil că are şi el 
o cotă de amenzi pe zi şi ea era cea care depășşise viteza. Un 
proces verbal de contravenţie era absolut inevitabil. 

— Ei bine, de data aceasta scăpaţi numai cu un 
avertisment. Polițistul i-a dat lui Rory permisul de circulaţie. 
Data viitoare să ţineţi portmoneul acolo unde îi este locul, 
zise el, adresându-se lui Zak. A salutat-o apoi ușor pe Rory şi 


i-a urat călătorie sigură. Rory rămăsese uluită. I se 
întocmiseră numai două procese de contravențţie în viaţa ei, 
dar de ambele dăţi niciun fel de scuză nu l-a clintit pe poliţist. 
Oare aşa reuşise Zak? se întrebă ea. Îl fermecase pe unchiul 
ei vorbindu-i aşa cum a făcut cu polițistul? 

— Acum poți să porneşti, o îndemnă Zak. Dar Rory 
continua să strângă volanul, uitându-se la el. 

— Nu-mi vine să cred. Practic, nu ai făcut decât să-i 
vorbeşti unui polițist din Beverly Hills şi el a anulat amenda. 
Zak s-a prefăcut că nu remarcă incredulitatea din vocea ei. 

— Ai spus că este vina mea, ţi-amintești? 

— Da, dar... 

— Polițistul așteaptă, o readuse Zak la realitate. Rory 
privi în oglinda retrovizoare. Maşina poliţiei, cu luminile 
micșorate, o urmărea ca o santinelă tăcută. Rory a pornit 
motorul și a început să conducă atent. 

— Aşa ai procedat? 

— Aşa am făcut ce? 

— Aşa l-ai îmbrobodit pe unchiul meu ca să te ia la el? 

Călca pe un teren sensibil. Zak a încercat să se 
controleze, spunându-și că este de înțeles cum de poate 
gândi ea în acest fel. 

— A fost ideea lui să mă mut cu el. 

— După ce i-ai vârât-o tu în cap. Gândul ăsta îi mocnea 
în minte de când aflase despre aranjamentul lui Zak. 

— Trage pe dreapta, i-a ordonat el. 

— Ce? a strigat ea. De-abia am pornit. 

— Trage pe dreapta! Tonul lui nu admitea nicio 
contrazicere. Rory a căutat primul refugiu disponibil, apoi a 
parcat. Și-a încrucișat brațele şi a aşteptat. 

— Acum ce mai este? A încercat să nu se enerveze din 


cauza furiei lui, dar nu-l văzuse niciodată cu o asemenea 
expresie. Mai ai multe de învățat despre acest om, îşi zise ea. 

— Nu știu ce se întâmplă în capul ăsta al tău, dar vreau 
să fie clar un lucru. Tonul lui nu mai era amuzat. Nu merg 
niciodată gratis. Îmi plătesc drumul. Într-un fel sau altul, mi-l 
plătesc. Era prea târziu să dea înapoi, deşi era înclinată să o 
facă. 

— Şi cum ţi-ai plătit drumul care te-a dus în casa 
unchiului meu? 

— Am muncit pentru unchiul tău. Am fost asistentul lui 
principal. M-a adus să locuiesc în casă pentru că așa a vrut el, 
a fost opțiunea lui, nu a mea. S-a înţeles? 

Ea a dat din cap. Deci era capabil şi să se înfurie, nu-i 
aşa? Ei bine şi ea a fost furioasă. Poate că l-a jignit, poate că 
reacția lui nu era decât de fațadă. Poate că gentlemanul din 
el protestează prea mult indiferent cum stau lucrurile, asta 
nu-i schimbă sentimentele. După ce se va termina totul, Zak 
Taylor își va face bagajele şi o va lua din loc. Restul drumului 
până la apartamentul ei l-au străbătut în tăcere. 

— N-am vrut să mă răstesc la tine acolo, pe drum, se 
scuză Zak, ajutând-o să coboare din maşină. Ea i-a luat mâna 
întinsă fără să se gândească. 

— Ai avut motivele tale. Privea drept înainte, când 
trecu pe lângă portarul care o salută. Nu ţi-am mulțumit 
pentru că m-ai salvat de contravențţie. 

— Totul este în regulă, zise el, trecând ușor peste asta. 
Rory s-a întors şi l-a privit; nu i-a plăcut faptul că s-a simţit 
îndatorată faţă de el. 

— Te înfurii, într-adevăr, atât de tare? întrebă el cu o 
voce joasă. Rory remarcă privirea meditativă din ochii lui. 

— Da, mă înfurii atât de tare, admise ea liniștită. A 


venit liftul şi s-au urcat; era conștientă că Zak o priveşte. De 
fapt, mai bine spus, o studiază. 

— De ce? o întrebă el, în cele din urmă. Da, de ce? se 
întrebă ea. De ce reacționează atât de intens când este vorba 
de el? Doar mai dăduse până acum peste vânători de avere şi 
peste bărbaţi care credeau că-și pot folosi farmecul pentru 
a-şi face drum în viața și în buzunarul ei. Tot ce au obținut 
aceştia a fost disprețul ei şi nu această emoție puternică ce-i 
clocotea în piept. 

— De aceea, replică ea deschizând uşa apartamentului. 

— Oh, da, asta explică totul. Rory şi-a aruncat poşeta 
pe comoda orientală cu încrustaţii. 

— Nu mă mai trata cu condescendenţă, îl avertiză ea. 

— Nici n-aş visa să fac aşa ceva. Doar nu crezi că vreau 
să mor. Rory s-a hotărât că cel mai bine este să-l ignore; să-și 
ignore gândurile confuze. A intrat în dormitor, lăsându-l 
singur în living. El privea în jur. Totul era în albastru-deschis 
sau alb. 

Rece și precis, aşa cum era ea când nu-şi irosea energia 
să se înfurie. 

Într-un colţ se afla un pian alb. Era aşezat în așa fel 
încât pe el să cadă lumina dimineţii, printr-o fereastră de la 
care se deschidea o privelişte amplă. A ridicat capacul și a 
atins delicat clapele. 

— Cânțţi? a întrebat el, uitându-se spre dormitor. Rory 
clipi, rămânând cu cămașa de noapte în mână deasupra 
valizei deschise. 

— Ce să fac? El a început să râdă când şi-a dat seama 
cât de uluită este. 

— Cânţi la pian? Oh, fireşte, pianul, idioato! şi-a zis. 

— Oh... A urmat o pauză de stânjeneală. Da. A ieșit din 


dormitor uitându-se la el, cu cămașa de noapte în mână. Era 
aşezat în fața pianului, plimbându-și degetele peste clape. 
Dar fără să le atingă. 

— Eu nu cânt. l-a simţit prezenţa şi s-a întors spre ea. 
Mă înveţi? 

A prins-o cu garda jos. În modul în care a întrebat-o 
părea să existe aproape o vulnerabilitate, o dorință 
neîngrădită de a învăţa, de a cunoaște lucruri. Oare asta 
văzuse și unchiul ei? 

Și era dorința reală? A traversat camera spre pian. 
Mersul ei era tot atât de ezitant ca și cuvintele. 

— Nu sunt calificată, a zis ea. S-a ridicat în picioare și, 
într-o secundă, a fost lângă ea. 

— Eu cred că eşti calificată, foarte calificată. A prins-o 
cu mâinile de umeri. Simţea apăsarea ușoară a degetelor lui, 
în timp ce pulsul i se zbătea puternic în încheieturi, la gât, la 
tâmple. S-a întâmplat ceva și se părea că acest ceva se 
întâmplă de fiecare dată când o atinge. Mânia ei, 
dezinvoltura, sfidarea, toate se  scurseseră, lăsând-o 
vulnerabilă și la discreţia frumoșşilor lui ochi plini de 
însufleţire. Îşi cobori lent privirea spre gura ei apoi o lăsă să 
rătăcească din nou spre ochii ei. Rory înghețase. Niciun fel 
de încercare de a se opune, niciun cuvânt. Această senzaţie o 
ținea captivă într-un mod mult mai sigur decât o făceau 
mâinile lui. Zak a dus mâna spre faţa ei şi i-a dat părul pe 
spate. Rory a 

Încercat să deschidă gura să spună ceva, dar nu s-a 
auzit niciun sunet. Dacă ar fi întrebat-o cineva, ea ar fi spus 
ca oameni ca Zak se poartă brutal cu femeile, sărutându-le 
apăsat şi puternic. Dar ea îi simţea buzele atât de uşor, încât 
în pieptul ei uimirea s-a împletit cu dorinţa, încerca oare să-i 


arate cine este stăpânul? Pumnul de fier cu mănușă de 
catifea? Nu putea să spună despre ce este vorba, dar i-a 
răspuns cu mult mai multă pasiune decât a reacționat 
vreodată la vreun bărbat. Buzele lui de-abia le atinseseră pe 
ale ei şi, totuşi, întregul ei trup vibra de senzații. Se simțea 
prinsă de acest sărut, dorind mai mult, temându-se de mai 
mult. Tocmai când se gândea că el o să profite de avantajul 
său, Zak s-a retras. A lăsat-o plină de dorință și 
recunoscătoare în același timp. 

— Foarte competentă, a afirmat el, ca şi cum cuvintele 
l-ar fi ajutat să-şi limpezească gândurile. Dacă mă înveţi să 
cânt, vom fi chit. Atunci poate că am înceta toată hărțuiala. 

— Poate. Nu a putut să spună decât un singur cuvânt. 
Încă unul dacă ar fi rostit, el şi-ar fi putut da seama câtă 
nevoie avea de oxigen în momentul ăla. A făcut un pas 
defensiv înapoi. 

— Ai nevoie de ajutor la împachetat? o întrebă - 
uitându-se la mâinile ei. Coborând privirea, Rory își dădu 
seama că ţine încă în mână cămașa de noapte. A zâmbit şi a 
dat din cap. 

— Mă descurc, spuse încet, măsurând fiecare cuvânt. 
Trebuia să se descurce. Trebuia să-i reziste. Dar avea 
sentimentul că lupta nu se va da decât pentru a ieși 
învingătoare în competiție. Fără un cuvânt, s-a îndreptat 
spre dormitor, sperând ca el să nu o urmeze. Eşti foarte, 
foarte bun, domnule Zak Taylor, se gândi ea. Dar ai de-a face 
cu o sărmană fată bogată, care nu aleargă după un partener 
sau după o vorbă amabilă, drăgăstoasă. A început să 
înghesuie lucrurile în valiză cu un sentiment de răzbunare. 

La întoarcere, Zak i-a vorbit despre programul din 
săptămânile ce urmau. A încercat să se concentreze asupra a 


ceea ce spunea el, dar de-abia dacă-l auzea. Mintea îi era în 
altă parte, adunându-și forțele pentru un alt gen de 
provocare. 

Când au ajuns acasă, Zak i-a luat valizele şi s-a 
îndreptat spre scări, arătându-i cu o mișcare a capului 
bucătăria. 

— Dacă eşti încăpățânată, ai să mori de foame, să știi. 
Nu am de gând să dau peste cap antrenamentul doar pentru 
că tu nu ai atâta înţelepciune să accepţi să mănânci ceea ce 
trebuie. Trăgând în surdină o înjurătură, Rory s-a îndreptat 
spre bucătărie. A apărut Kiley, care a remarcat expresia ei 
acră. 

— Puiul fiert? Ea s-a aşezat, sprijinindu-şi capul între 
pumnii strânşi. 

— Da, puiul fiert. 

— Nu-i chiar aşa de rău, îi zise Kiley luând farfuria ca 
să o încălzească. 

— Nici tu nu crezi asta, îi spuse ea acuzator. 

— Nu, nu cred, aprobă el. Dar sună bine. 

— Mai bine oricum decât gustul pe care-l are, 
murmură ea, dorindu-și un hamburger mare, cu brânză și 
cartofi prăjiţi. Trei luni. Trei luni de mâncare sănătoasă, fără 
niciun gust. Asta era mai greu de suportat decât 
antrenamentul. 

Kiley a scos farfuria din cuptorul cu microunde și i-a 
aşezat-o în față. Se uită la ea cu dezgust. 

Trebuia să mai suporte o masă înainte de sfârşitul zilei. 
A luat-o în sufragerie, cu Zak şi cu Winthrop. În faţa lui 
Winthrop, se afla o superbă bucată de pui rumenit. În 
farfuria ei, se găsea un cotlet căruia, deşi încerca, nu-i găsea 
niciun cusur. Dar deși cotletul era excepţional și făcut pe 


gustul ei, pur și simplu nu-i era foame. Se simţea ciudat să ia 
masa în sufragerie, fără Rork. Îi simțea prezenţa 
pretutindeni. Și, în modul cel mai surprinzător, când o privea 
Zak. 

După cină, a fost lăsată cu propriile ei preocupări, în 
mod normal, avea o sută de hobby-uri, fiind interesată de 
toate. Dar în seara asta nu-şi dorea decât liniște. Se duse în 
camera ei şi se cuibări în pat cu o carte în mână. Dar nu se 
putea concentra și, după o oră, a renunţat. A lăsat cartea pe 
pat şi aceasta a căzut jos, făcând un zgomot înfundat. 
Coperta ei multicoloră contrasta puternic cu covorul 
albastru-deschis. S-a întins pe burtă şi a început să 
frunzărească cartea, fără însă să vadă nimic. Nu avea 
astâmpăr. Oftând, s-a ridicat. Poate că o să-l găsească pe 
Kiley sau Winthrop și or să stea de vorbă ca pe vremuri. 
Avea nevoie să se cramponeze de trecut. Viitorul i-a apărut 
brusc ca un vid, ca o gaură neagră în care nu avea niciun 
control asupra a ceea ce se întâmpla, nu știa nimic în 
legătură cu ceea ce o aștepta. Se întrebă dacă moartea lui 
Rork o lăsase atât de dezorientată sau... sau ce? Sărutul lui 
Zak? 

Gândul i-a apărut, dintr-odată, strălucind ca o mică 
bijuterie în lumina soarelui de dimineaţă. Nu a fost decât un 
sărut, îşi zise ea cu încăpățânare. Şi-a pus neglijeul și a 
coborât. Ce a urmărit să câştige? Oare el face într-adevăr tot 
acest antrenament pentru că i-a cerut-o unchiul ei? Sau 
urmăreşte alte scopuri ascunse? 

Atitudinea ei cinică a tulburat-o, dar era un cinism 
căpătat în urma unor experienţe dure i era mai bine să fii în 
siguranţă, decât să regreți.ş 

Cobora scările gândindu-se că Zak a reușit, într-un fel, 


să-i înlăture multe dintre celelalte gânduri ale ei. A hotărât 
că prezenţa lui a fost cea care l-a influenţat pe Rork. 

Indiferent ce şarm secret a folosit asupra unchiului ei, 
ar putea să-l folosească tot atât de ușor şi asupra ei, dacă nu 
este prudentă. Nu era nimeni în living sau în bucătărie, iar 
casa uriaşă părea singură și dezolantă. Kiley probabil că se 
uita la vreo emisiune sportivă la televizor, iar Winthrop cel 
mai probabil că dormea deja. Cât despre Zak, nu știa unde 
este. Puțin îmi pasă, îşi zise ea. Îl văzuse destul astăzi încât să 
reziste o vreme. Categoric, nu-și dorea ca mâine dimineaţă 
disputa să reînceapă. Muşchii ei au reacționat în semn de 
protest. O dureau. Cum o să se simtă după alte opt ore de 
antrenament? Când se gândea să se scoale dimineaţă, o 
apuca groaza. 

„Nimic nu vindecă durerea mai bine decât continuarea 
antrenamentului”, îi spunea întotdeauna unchiul ei. Așa că, 
probabil, într-o săptămână, am să-mi dau duhul cu halterele 
în mână, se gândi Rory sumbru. Ei bine, nu are niciun sens să 
bântui prin casă ca o stafie pierdută, își zise şi făcu 
stânga-împrejur. Dar atenţia îi fu atrasă de un zgomot. Era 
un zgomot produs de metal contra metal. Sala de gimnastică! 
îşi spuse ea. Zak! Ce Dumnezeu face la ora asta în sala de 
gimnastică? Curiozitatea a împins-o să afle. Fără niciun 
zgomot, a crăpat ușa şi a privit înăuntru. El se afla în mijlocul 
încăperii şi ridica greutăţile. În jurul lui erau tot felul de 
aparate sofisticate, dar Zak prefera să-și exerseze muşchii cu 
greutăți simple: o bară de metal având la capete greutăţi ce 
puteau fi schimbate. 

Rory îl privea cu o fascinaţie care-i era total străină. 
Era cu spatele spre ea şi avea prilejul să-l observe în acțiune. 
Arăta ca David al lui Michelangelo, în mișcare. David cu 


aspectul unui om educat în arta fină a luptelor de stradă. Un 
bărbat pe lângă care nu puteai să treci fără să nu-l observi. 
Aceasta nu era o creatură narcisistă, fără minte în cap, îşi 
spuse ea. 

Lumina fluorescentă de deasupra făcea ca sudoarea 
să-i strălucească pe trup. 

Rory a simţit cum, de la șira spinării, o cuprinde un fior 
care-şi face încet loc în tot trupul. Era ridicol. Era o femeie 
matură, care se comporta ca o copiliță când a pus greutăţile 
jos, ea a slăbit strânsoarea mâinii pe clanţa ușii. 

— Intră, i-a spus el, zâmbind. 

— Eu... îl căutam pe Kiley, se bâlbâi. Ochii lui rătăceau 
peste neglijeul ei transparent. Rory a simţit că se aprinde 
toată. 

— Tocmai mă pregătisem de culcare. 

— Zău? La naiba, nu avea niciun sens ce spunea. 

— Adică, nu am putut să dorm şi voiam să stau de 
vorbă cu Kiley. 

— Este în camera lui. Zak și-a șters fruntea cu un 
prosop și l-a aruncat pe bancă. Pe Rory a încercat-o o dorință 
de a-i da peste cap părul ciufulit și de a i-l netezi, mirându-se 
de ea. Pot să te ajut cu ceva? 

Nu, categoric nu, se gândi ea. Tu eşti motivul pentru 
care bântui eu de colo-colo. 

— Nu, răspunse ea, prea în grabă. Ce faci aici? Este o 
întrebare prostească, Rory, îşi zise. Doar ai văzut că se 
antrenează. Veselia din privirea lui a deranjat-o. Părea să 
ştie exact ce se întâmplă în capul ei. 

— Vreau să spun, de ce lucrezi la o oră atât de târzie? 

— În restul timpului sunt ocupat. S-a întors spre 
haltere. Rămâi, o invită el. 


— Nu, mai bine plec. Spre binele meu, adăugă ea în 
gând, după ce închise uşa. 

A avut timp să vadă cum dispare pe ușă şi să simtă 
adierea provocată de dispariţia neglijeului uşor. Apoi s-a 
apucat cu înverșunare de exerciţii, ca să nu fie tentat să o 
urmărească până în camera ei şi să facă dragoste cu ea, aşa 
cum simțea că doreşte fiecare fibră a trupului său. 

CAPITOLUL 6 

Avusese perfectă dreptate. Când s-a trezit în dimineața 
următoare, fiecare mușchi din corp, ori o durea, ori pulsa, 
sau şi una și alta. Simţea cu intensitate cea, mai ușoară 
mişcare pe care o făcea. De la gât în jos era o masă dureroasă. 
Trebuie să existe o cale mai bună de a trece prin toate astea, 
îşi zise ea, nefericită. A ridicat o mână ce părea să fie trasă în 
jos de o forță mai mare decât gravitația și, în cele din urmă, a 
reușit să apuce ceasul. 

Șase şi trei minute. Poate că astăzi o s-o lase să doarmă 
mai mult. Poate că o să-și dea seama că ieri a torturat-o 
pentru două vieţi şi o să sară peste ziua de astăzi sau... S-a 
auzit ciocănitul în uşă. A tresărit. Chiar și o tresărire îi 
provoca dureri. 

Rory mormăi: 

— Pleacă. 

— Să nu începem iarăși. 

— Nu pot să încep nimic, îl informă Rory, nici măcar 
trupul nu pot să-l mişc. Mai ales trupul. Își lăsă capul pe 
pernă cu o bufnitură. Toţi atleţii sunt nebuni, se gândi ea. 

— Te doare, da? îl simţea cum zâmbeşte și-i blestemă 
sufletul. Te superi dacă intru? Mâna lui era deja pe clanţă. 

— Da, dar oricum ai să intri. Dacă te-ai fi supărat 
într-adevăr, se mustră în gând, ai fi încuiat uşa aseară! Zak a 


intrat şi a închis uşa după el. Această acțiune simplă i-a 
provocat lui Rory un sentiment de intimitate, în pofida 
durerilor care o încercau. leri, când intrase, lăsase ușa 
deschisă. Acum a închis-o intenţionat, sau în mod automat? 
se întrebă în sinea ei. 

De ce-și imagina situații romantice, cu un bărbat care 
simţea că nu este potrivit pentru ea? Un bărbat care, după 
toate probabilitățile, umbla după banii ei sau, în cazul cel 
mai fericit, după acceptul ei. Dacă nu era niciuna, nici alta, 
probabil că văzuse în toate astea o poziție sigură în cadrul 
Corporaţiei O'Banyon. 

A încercat să se proptească în coate şi un geamăt i-a 
scăpat involuntar. Dar a reuşit să se ridice. 

— Este rău, nu-i așa? Aproape că a simţit compasiune 
în vocea lui, în timp ce se îndrepta spre ea. 

— Fără efort nu obţii nimic, nu? replică ea. Dacă așa 
stau lucrurile, atunci cred că eu „am obținut” maximum ce 
puteam. Încă puţin şi am să fiu un om mort. 

— Îmi pare rău, se scuză el. 

— Poftim? auzise oare bine? 

— Nu trebuia să exersăm atât de mult. Am greşit 
calculele. Eşti într-o formă mult mai proastă decât am crezut. 

— Mii de mulţumiri, mormăi ea. 

— Întinde-te pe burtă. S-a aşezat pe marginea patului. 

— Stai, aşteaptă un minut. Dacă se pare că nu pot să 
ridic nici măcar un deget ca să mă apăr... a adăugat ea, 
indignată. El se purtă ca şi cum nu făceau altceva decât să 
ducă o conversaţie politicoasă. 

— Nu vreau decât să-ți fac masaj. Întotdeauna te aperi 
când este vorba de un masaj? 

— Masaj? îl privi cercetătoare, neștiind dacă să aibă 


destulă încredere în el încât să-l lase să o atingă. 

— Da. Îşi mişca degetele deasupra ei ca și cum era 
nerăbdător să înceapă. Ochii îi scânteiau. La ce crezi că mă 
gândesc? 

Naiba să-l ia. Ştia exact ce crede că este în capul lui. Îi 
aruncă o privire. 

— Ştii foarte bine ce cred că este în mintea ta. 
Zâmbetul lui se lărgi luminându-i ochii, înainte de a-i 
cuprinde întreaga față. Se gândea cum arăta aseară când 
stătea acolo, uitându-se pe furiș în sala de gimnastică. O 
văzuse în oglindă imediat ce deschisese ușa. Felul în care-l 
privea aproape că-l făcuse să scape halterele din mâini, 
tăindu-i răsuflarea. O himeră în albastru, i-a trecut atunci 
prin cap, fiind surprins cât de sentimental putea fi. Dar, ca să 
fim drepți, de câte ori, în ultimii doi ani, nu-și imaginase cum 
face dragoste cu himera aia? 

În ce o priveşte pe Rory O'Banyon, a fost ceva, ceva cea 
simţit din primul moment când i-a văzut fotografia. Ea era 
altceva. Îi transformase sângele într-un șuvoi de lavă 
fierbinte. 

— Da, bănuiesc eu cam ce-ar putea să fie în capul tău. 
Nu se poate spune că nu sună tentant. Cuvintele i se lipeau 
de limbă. Era pe punctul de a-i spune că-și poate ține 
tentaţia pentru el. La fel şi mâinile. Dar nu a spus nimic. 

Şi-a dat seama că, de fapt, dorea foarte mult să o atingă. 
lar masajul era cea mai sigură cale. A întors-o uşor în aşa fel 
încât să fie cu fața în jos. Tot ce a putut să facă a fost să 
geamă din cauza durerilor. 

— Am să fac masajul cât se poate de ușor, ca să nu te 
doară, i-a promis. 

Încă o dată a fost uimită cât de delicat poate fi! Mâinile 


lui erau atât de mari şi de puternice şi, totuşi, alunecau pe 
mușchii încordaţi şi dureroşi ai spatelui ei cu ușurința unei 
adieri de primăvară, care zburdă printre bobocii de 
trandafiri. Rory a început să se relaxeze. Presiunea mâinilor 
lui sporea direct proporțional cu relaxarea ei, totuşi numai 
atât cât considera el că putea suporta. 

Se manifesta atât de dur, se gândi el, încât uneori uita 
cât de fragilă era. O simțea moale și vulnerabilă sub degetele 
lui. A simţit dorința de a-i scoate cămașa transparentă de 
noapte și de a o întoarce cu fața în sus. Cum s-ar manifesta? 
Moale şi receptivă sub trupul lui avid? O să poată găsi cheia 
care să-i desferece sentimentele? O va putea face să aibă 
încredere în el? 

Nu ai să obţii toate astea dacă ai să cedezi dorințelor, 
îşi spuse el. În ochii ei era o lumină care-l avertiza să se 
apropie de ea cu precauţie. Trebuia îmblânzită ca un 
mustang sălbatic şi preţios. Încrederea şi afecțiunea ei 
trebuiau câștigate. 

Cu un imens autocontrol, datorat rigorilor impuse de 
exercițiile pentru forma fizică, Zak s-a concentrat asupra 
atenuării disconfortului ei, dându-l uitării pe al lui. Mâinile îi 
alunecau de-a lungul omoplaţilor, urmărind coloana, încet, 
domol, până ajungea la curba taliei. Acolo se opreau un 
moment, apoi degetele începeau să-i frământe coapsele. 

Rory încerca să-şi controleze respiraţia, sperând că el 
nu o aude. Dacă ar fi fost dur, ar fi avut o şansă. Ar fi putut 
recurge la cuvinte înțepătoare şi apoi ar fi vărsat asupra lui 
toate incriminările, punând pe seama lui condiţia în care se 
afla ea acum. Dar mângâierea lui delicată a deșirat-o, aşa 
cum se deşiră un ghem care cade pe podea. În urma 
mișcărilor lui, au început să se întindă tentaculele calde, 


sfredelitoare, ale dorinţei. Durerea musculară pe care o 
simțea a început să pălească, copleșită de această nouă 
suferință. Și-a dat seama că tânjeşte să-i mângâie întregul 
trup, nu numai spatele sau umerii. Dorea ca mâinile lui să o 
mângâie cu intimitate, cu dragoste, să o facă să se simtă 
femeie. 

De fapt, vrei să facă dragoste cu tine! şi-a zis Rory. 

Oh, Doamne, cum de s-a întâmplat asta? De obicei, nu 
avea asemenea senzaţii. Nu atât de repede și nu atât de 
pregnant. Și-a înfipt degetele în pernă, dorind ca fiorul, pe 
care îl simţea cum creşte în trupul ei, să dispară. Încet, el a 
întors-o ca să-i spună că, pentru moment, asta era totul și că 
trebuie să se scoale. 

Dorința pe care i-a văzut-o în ochi l-a surprins; l-a 
surprins, pentru că oglindea limpede ceea ce simţea și el. 
Fără să se gândească, simțind numai, s-a aplecat și a 
sărutat-o. Rory a închis ochii, de-abia putând să respire. De 
data asta ştia la ce să se aștepte. De data asta a dorit-o chiar 
înainte să se fi întâmplat. Atingerea gurii lui era atât de 
tandră, atât de copleşitor de dulce, încât intensitatea 
dorinţei a crescut. Instinctiv, şi-a arcuit trupul spre el, în 
mișcarea ei fiind clară o invitaţie mută, inconștientă. Să nu o 
faci! şi-a zis el. Nu încă! Dar nu şi-a ascultat propriul sfat. Era 
ca şi cum trupul i se despărțise de minte! Degetele lungi și 
tandre au țâșnit spre sânii ei, de-abia atingându-i. Se lupta cu 
el însuși. Și oricare ar fi fost rezultatul, se temea că o să 
piardă. 

Ea se mișca sub el dorind atingerea lui și încercând, 
totuşi, să reziste. În zadar. Nu a avut mai mult succes decât el. 
Când mâinile lui i-au învăluit sânii, aproape că a gemut de 
satisfacție. Degetele i se plimbau pe sfârcurile tari, făcând-o 


să o doară, făcând-o să-şi dorească mângâierile gurii lui. Îi 
treceau prin cap gânduri nebuneşti, dar nu-i păsa. Avea 
nevoie de el, îl dorea. Era ca și cum trupul îi luase foc. 
Sărutul lui nu mai era reținut, nu mai era numai tandru. 
Acum era adânc și plin, permițându-i să savureze bogăţia 
gurii lui. Gura ei deschisă era o invitaţie. 

Atingerea delicată a limbii lui a făcut-o să geamă, de 
data asta de plăcere. 

A luat-o în braţe, ţinând-o strâns, luându-i capul în 
mâini, trecându-şi degetele prin părul blond. Rory a simţit 
cum amețește. Foarte vag, a auzit că bate cineva la uşă. 

— Rory, mai eşti acolo? Și-a dat seama că Zak s-a 
retras imediat, gura lui părăsind-o pe a ei, dându-i drumul 
uşor din braţe. Rory a tras adânc aer în piept pentru a-și 
potoli tremurul nervilor. 

— Da. 

— Pot să intru o secundă? Era Winthrop. Winthrop 
care a venit să o salveze, îi trecu ei, o fracțiune de secundă, 
prin minte, gând care i-a adus ușurare, dar și îngrijorare, 
încă puţin și ar fi cedat, l-ar fi tras pe Zak în patul ei și ar fi 
savurat plăcerile după care tânjea trupul ei. 

— Sigur, de ce nu? Oricum, dormitorul meu s-a 
transformat într-o sală de ședințe. 

Păruse oare destul de dezinvoltă? Putea ghici oare 
Winthrop, din vocea ei, că-i întrerupsese? Zak se ridică de pe 
patul ei. Îi aruncă o privire, întrebându-se ce-i trecea prin 
minte. Bănuia el oare cât de aproape a fost să-i cedeze? Se 
simțea total confuză în ce privește reacţiile şi sentimentele 
ei. 

— Voiam să te întreb... oh! Winthrop s-a oprit surprins 
să-l vadă pe Zak în camera lui Rory şi pe Rory încă în pat. O 


secundă, nu a știut la ce să se uite. Apoi a considerat că locul 
cel mai sigur sunt pantofii lui. 

— Tocmai a intrat ca să mă trezească pentru tortura de 
dimineaţă, Winnie. Nu trebuie să te uiţi în podea. Vocea i-a 
fost suficient de degajată? 

Oare nu era în ea nimic care să o trădeze? 

Faţa lui Winthrop s-a luminat de uşurare. Winthrop nu 
era subtil când era vorba de emoţiile omenești normale. Era 
fericită că el a fost cel care a rupt vraja şi nu Kiley, care și-ar 
fi dat imediat seama ce se întâmplă. 

— Voiam să te prind înainte să-ţi începi antrenamentul. 
Există câteva probleme care necesită atenţia ta... 

— Da, da, zise Rory, nerăbdătoare să fie o secundă 
singură cu gândurile ei. Îndată ce termin cu Marchizul de 
Sade, vin în birou și le rezolvăm, O.K? 

Chiar şi Winthrop a sesizat agitația reținută din vocea 
ei. Nu a ştiut cum să plece mai repede. 

— Va fi foarte bine, a spus el, fiind deja la ușă. Oh, zise, 
adresându-se lui Zak. Biroul din Malibu dorește să suni la 
telefon. După ce Winthrop a ieşit, Rory privi nedumerită 
spre Zak. 

— De ce vor să-i suni? Zak se mulțumi să zâmbească. O 
să ajungă ea să creadă vreodată că este un om competent, nu 
un parazit? 

— Am fost principalul asistent al lui Rork. Bănuiesc că 
au o problemă pe care doresc să o discute. 

— Oh! Răspunsul lui a făcut-o să simtă, o secundă, 
remuşcări. Poate că omul era bun în slujba lui. Poate că ea 
era exagerat de prudentă. Ne întâlnim în sala de gimnastică. 
El se mulțumi să dea din cap. 

Cine era Zak Taylor? se întrebă ea pentru a nu știu câta 


oară. Era el oare ceea ce părea? Și ce avea de gând să facă în 
legătură cu sentimentele ei? 

Să le ignore, decise pentru moment. 

A încercat. În următoarele trei săptămâni şi-a ignorat 
sentimentele cât a putut mai bine, concentrându-se numai 
asupra programelor pe care Zak le făcea pentru ea. A început 
să se antreneze cu pasiune, folosind exerciţiile ca pe o stavilă 
între ea şi Zak. Spre surprinderea și dezamăgirea ei tainică, a 
mers. Zak nu a încercat să se mai apropie de ea, nici măcar 
să o mai ia în braţe. Înţelesese că făcuse o greşeală? Şi dacă 
aşa stau lucrurile, de ce crede că a fost o greşeală? 

Nu ești niciodată satisfăcută, nu-i aşa? îşi reproşa ea. 

De ce relaţiile ei ridicau atâtea probleme? se întrebă. 
Dacă n-ar fi fost cine era, ar mai fi sărutat-o el aşa? l-ar mai fi 
topit sufletul? 

Nu o să afle niciodată, se gândi ea, cu tristețe. Deşi îi 
plăcea că este cine este, îi plăcea să facă parte din lumea lui 
Rork O'Banyon, o parte din ea dorea ca lucrurile să nu fi fost 
aşa. Dacă unchiul ei nu ar fi atins culmea faimei, poate că ea 
nu ar fi fost cuprinsă de îndoieli, de fiecare dată când 
începea să se înfiripe o relaţie. Era oare sortită să rămână 
singură sau cine era? Aceasta era o întrebare cu care se lupta 
în permanenţă, un partener care o hărțuia şi care, ca o 
umbră, nu putea fi învins, indiferent ce ar fi făcut. Îşi 
câştigase actuala poziție la revistă prin tenacitate şi muncă 
multă. Totuși, erau unii care strâmbau din nas, afirmând că 
poziţia i se datorează unchiului ei. Nu existau mijloace să 
lupți împotriva unor asemenea lucruri. Acum nu avea altă 
opțiune decât să le ignore şi ceea ce face, să facă cât mai bine 
posibil. 

Programul a continuat și, pe măsură ce progresa, 


exercițiile au devenit tot mai dificile, pentru a-i permite să 
devină tot mai puternică și a-i dezvolta întregul potenţial. 
Şase zile din săptămână sărea din pat, la şase fără un sfert, 
din proprie voință, de teamă să nu urce Zak și să o găsească 
în pat. Nu-şi putea permite să mai fie din nou atât de 
vulnerabilă. În acel moment al vieţii ei, cu mintea preocupată 
să câştige dreptul de proprietate asupra O'Banyon 
Enterprises, nu avea suficientă încredere în ea că poate 
gândi destul de limpede, pentru a evalua relaţia cu Zak. 
Atracția ei pentru el era prea mare. Îi spulbera orice urmă de 
înțelepciune. Duminicile își permitea să se odihnească și 
rămânea în pat până la ora opt, bucurându-se de pace și 
liniște. Aşa încât, în duminica aceea, când a auzit o bătaie în 
ușă, la ora şapte, a fost surprinsă. 

— Da? A intrat Zak. Inima a început să-i bată mai 
repede când a văzut capul lui brunet. Instinctiv, degetele i 
s-au strâns pe pătură, ținând-o bine. Dacă a remarcat gestul 
ei furişat, nu a lăsat nici cum să se vadă. 

— Am venit să te întreb dacă vrei să mergi la plajă. 
Întreaga lor relaţie se limitase la aparatele de gimnastică, 
alergări şi piscină. O secundă, a clipit fără să înțeleagă. 

— La plajă? zise ea. 

— Locul unde ţin tot nisipul, spuse el serios, apoi râse, 
ştiind că a luat-o prin surprindere. Iubesc râsul lui, îşi zise ea, 
apoi făcu ochii mari, uimită. lubesc? îmi place râsul lui, se 
corectă imediat. 

— De ce? l-a întrebat, suspicioasă. 

— Pentru că nu-l pot răspândi așa, oriunde. S-a 
sprijinit de cadrul uşii, cu braţele încrucișate pe piept. Deși 
zâmbetul lui era detaşat, nu putea să nu se gândească că se 
comporta ca şi cum nu ar fi avut încredere în el însuși, ca să 


înainteze mai mult în cameră. Se întrebă de ce. 

— Nu, vreau să spun de ce mă inviţi? 

— Câţiva prieteni ai mei merg pentru o zi la plajă şi 
m-am gândit că ţi-ai putea permite și tu o zi, să te recreezi. 
Primul impuls a fost să-l refuze. 

— Cât de repede trebuie să fiu gata? Nu așa, Rory, ci 
refuză-l direct, îşi zise ea, sarcastic. Dar şi-a dat seama că nu 
voia să-l refuze. Dorea să fie cu el. Doar pentru ca să-l văd în 
diferite circumstanţe, se gândi. Să văd cum se poartă cu 
prietenii lui. Probabil că o să se plictisească repede. Cel puţin 
aşa sper. 

Zak purta o cămașă largă, gen plasă, de culoare 
albastru-marin, și un costum de baie albastru, de la 
Wedgewood. Deşi era largă, cămaşa îi scotea în evidență 
constituţia fizică, Rory vedea fiecare mișcare, fiecare mușchi. 
Pectoralii nu i-ar fi putut fi mai bine puși în evidenţă. 

Ei bine, la ce te aşteptai? îşi zise Rory. Omul munceşte 
din greu ca să-și ţină trupul în formă. Doar nu o să și-l 
ascundă sub un sac de iută! 

A fost surprinsă că s-a gândit la un argument în 
favoarea lui. Simţea întotdeauna repulsie față de bărbații 
care-şi expuneau mușchii, ca să-i vadă toată lumea. 

A remarcat imediat că pieptul îi era acoperit de păr, 
clar vizibil prin cămașa gen plasă. Se gândi la piepturile fără 
niciun pic de păr ale culturiștilor care participau la 
competiţii. 

— Ai participat vreodată la vreo competiție? îl întrebă 
când urcă în mașina lui, cu un coș pentru picnic, pregătit de 
Kiley, atârnat de braţ. Întrebarea a venit pe neaşteptate şi o 
privi cu ochii mari. Un zâmbet senzual i se ivi pe buze. La 
competiţii, culturism, preciză ea. 


— Nu, sunt prea mic, răspunse el degajat. În voce nu 
era nicio urmă de resentiment. A pornit maşina. N-aș putea 
să concurez cu clasa de profesionişti din ziua de azi. Forma 
fizică este mai mult un hobby pentru mine. Am îndrăgit-o 
din cauza unchiului tău. 

— Ei nu, zău? S-a oprit o secundă, întrebându-se dacă 
să-i dezvăluie o părticică din trecutul lui. De ce nu? Poate că, 
într-un fel, îi datorează o explicaţie, își zise el, 
nemaiobosindu-se să se întrebe de ce se gândeşte la un 
asemenea lucru când, în mod normal, era atât de tăcut când 
era vorba de trecutul lui. 

— Rork a venit în vizită la o sală din cartierul meu, 
când nu eram decât un puști costeliv, atotștiutor, de 
paisprezece ani. Nici nu-mi mai aduc aminte ce făceam în 
ziua aceea. Îmi amintesc că mă atrăsese acolo preotul 
parohiei, care era şi antrenor de baschet. Mama îl urmărea 
tot timpul ca să-i spună să mă strunească. 

Se uită la Rory şi zâmbi scurt, i-a revenit în minte 
întreaga zi, cu tot ce s-a petrecut atunci. Sărmanul părinte 
Duffy! Nu reușea deloc să mă stăpânească. Dar atunci a pus 
mâna pe mine, pentru că Rork O'Banyon urma să vină în 
vizită şi să le vorbească băieţilor. Aşa că am rămas şi eu din 
pură curiozitate. După ce a vorbit, Rork a venit direct la mine. 
Era atât de al naibii de mare, încât mă simţeam ca și cum aș 
fi privit spre un munte umblător. Nu știam atunci că 
părintele Duffy era prieten cu el sau că unchiului tău îi 
plăcea să-i ajute pe „băieţii cu probleme”, aşa cum obișnuia 
să ne zică părintele Duffy. Rork m-a invitat la sala lui de 
gimnastică, împreună cu alți băieți. Nu-mi venea să cred că, 
un om atât de mare ca el, putea să aibă vreo legătură cu noi, 
care eram atât de jos. 


Rory era atât de mișcată, încât a vrut să-i pună o mână 
pe braţ, pentru a-i atenua amărăciunea din voce. Nu-l auzise 
niciodată vorbind aşa, până acum. Dar tocmai pentru că nu-l 
auzise, nu l-a întrerupt. Dorea să audă tot ce-i spune. 

— M-am gândit că trebuia să fi fost și el interesat. Și 
așa era. Îi plăcea foarte mult să ajute oamenii. Mi-a schimbat 
întreaga viaţă, ca să nu mai vorbesc de cea a altor zeci de 
băieți. A fost un om mare unchiul tău! 

— Ştiu, zise Rory moale. Și acum mai știu și alte câteva 
lucruri. 

Când au ajuns pe plajă, Rory mai digera încă 
dezvăluirile lui Zak. Au parcat într-o zonă din Santa Monica, 
ruptă parcă din plaja soră de la Veneţia, oraş locuit aproape 
în totalitate de boemi. Rory știa că foarte mulți culturişti 
locuiesc acolo, venind cu regularitate la plajă și prezentând 
exerciții în faţa unei audienţe formate din cei veniţi să se 
bronzeze. 

Rory s-a întrebat dacă prietenii lui Zak locuiau la 
Veneţia. Era pregătită pentru ceea ce putea fi mai rău-o 
după-amiază plictisitoare, cu jocuri de mușchi, cu discuţii 
despre cele mai bune programe de exerciţii și altele 
asemenea. Cine a obligat-o să vină? se admonesta ea. 

La cinci minute după ce s-au instalat, prietenii lui Zak 
au început să se strângă în jurul lor. Spre surprinderea lui 
Rory, oamenii care li se alăturară formau un grup amestecat. 
Doar doi bărbaţi se mândreau cu trupurile lor, construite 
prin culturism; ceilalți nu păreau să se laude cu fizicul lor. 
Toţi veniseră cu un singur gând să se distreze. 

— Pari surprinsă, îi șopti Zak la ureche, după ce a făcut 
prezentările. Nu credeai că am prieteni normali, nu? 

Îi pătrunsese în minte și-i citise gândurile. Oare ce a 


mai văzut acolo? se întrebă ea. A văzut cât de mult îl plăcea? 
Oare o să facă ceva în legătură cu asta? 

Şi-a scos rochia de plajă şi a văzut un licăr de admiraţie 
în ochii lui. Admiraţie și ceva mai mult. O dorinţă, care a 
înspăimântat-o şi a încântat-o, în același timp. 

Zak s-a ridicat iute în picioare și, o secundă, a crezut că 
o s-o sărute. Dar el a luat-o de mână. 

— Vino, hai să înotăm. Trebuie să mă răcoresc puțin. 
Râse de sinceritatea lui şi o luă la fugă alături de el, 
simțindu-se mai bine decât oricând în ultimele săptămâni. 

CAPITOLUL 7 

Când a ieşit din apă, Rory se simţea minunat. Zak a 
provocat-o, cu un scop precis, la o întrecere și ea l-a depășit. 
Aproape că se aştepta ca el să-și simtă mândria jignită, dar 
părea să fie încântat. 

— A fost foarte bine, i-a spus el. Mă gândesc ca, de 
acum înainte, să ne concentrăm mai mult pe alergare. Ăsta 
pare să fie punctul tău cel mai slab. Ce s-a întâmplat? o 
întrebă, văzând-o că se încruntă. Sutienul costumului de baie 
se slăbise puţin din cauza apei şi ea s-a oprit ca să-l strângă 
la gât. 

— Este cam larg. 

— Ai nevoie de ajutor? 

— Nu, mă pot... descurca. Ultimul cuvânt i-a spus când 
a simţit cum îşi trece degetele printre şuviţele părului ud. 
Eşti gata să dai ajutor indiferent despre ce este vorba, nu-i 
aşa? în vocea ei nu fusese niciun fel de reproş; fusese o pură 
constatare. El zâmbi. 

— Numai când este nevoie de mine. 

— Zău? Nu-mi amintesc să fi spus că am nevoie de tine. 

— Nu? Prima ei impresie a fost că o tachina, dar, 


rememorându-și tonul lui, a simţit că în afirmaţia făcută era 
ceva mai mult. A perceput ceva mult mai serios acolo. O 
secundă, s-a pierdut în gânduri, confuză. Mișcarea tandră a 
degetelor lui pe ceafă a adus-o la realitate. A simţit cum i se 
înfioară pielea. 

— Nu, dacă ai de gând să-ţi petreci toată ziua făcând un 
nod. A încercat să pară că glumeşte și că nu este emoționată. 
Zak a întors-o uşor cu fața spre el. Privirea din ochii lui îi 
spunea lucruri care o fascinau. O secundă, a rămas nemișcat, 
gândindu-se dacă să nu o ducă pe plajă într-un loc unde nu 
era nimeni. Dar şi-a recăpătat imediat controlul. A luat-o 
tandru de mână. Era un gest nevinovat, care n-ar fi trebuit să 
însemne nimic. Dar a însemnat. A încercat să-și spună că 
este o copilărie din partea ea să reacționeze astfel, dar nu a 
ajutat la nimic. 

— Hai să mergem, i-a spus el. 

— Unde? 

— Este timpul să mai faci ceva exerciţii. 

— Dar tocmai am înotat, protestă ea. 

— lar acum ai să faci altceva, i-a spus el, fără drept de 
replică. Priveşte! Involuntar, s-a întors și s-a uitat unde-i 
arăta el. 

— Oh! încruntarea i-a dispărut într-un zâmbet. De ce 
nu spui aşa? Se juca volei, iar ea nu considerase niciodată 
voleiul ca un exerciţiu. Voleiul era un joc frumos. 

Prietenii lui Zak se strânseseră în jurul unei plase şi 
alegeau terenul. Când au ajuns, Zak a împins-o în echipa 
adversă. Rory s-a întors uitându-se surprinsă. 

printre ochiurile plasei, la Zak. Ea crezuse că or să 
joace de aceeaşi parte. 

— Să vedem cât de bună ești, i-a spus Zak, făcându-i cu 


ochiul. 

— O să-ţi pară rău că ai vrut să afli, răspunse Rory, 
râzând. Și-a sprijinit mâinile pe coapse, cu picioarele puţin 
depărtate, gata să ridice mănușa. 

Zak nu-şi putea lua ochii de la ea. Era ademenitoare în 
costumul ăla de baie. 

Într-adevăr, nu avea nevoie de îmbunătăţiri - dar ca să 
se plaseze între primii douăzeci trebuie să fie mai suplă. Mai 
tare. Ce păcat, se gândi el. Era încă udă, iar strălucirea pielii o 
făcea şi mai atrăgătoare, își dorea să o şteargă, să o înconjure 
cu un prosop şi să o țină strâns lipită, dându-i din trupul lui 
căldură suficientă ca să termine ce a început. A văzut că Rory 
îl privea curioasă. Cu o nonşalanţă studiată, a pus mâna pe 
plasă și a spus, adresându-i-se de fapt ei: 

—  Învinşii vor trebui să servească prânzul 
învingătorilor. 

— Tu ai spus-o, zise ea, ca şi cum nu mai era nimeni 
implicat. Toţi ceilalți au fost de acord. A jucat ca o 
profesionistă. După câteva minute, Zak şi-a dat seama că 
trebuie să înceteze să-i mai admire formele şi să se 
concentreze asupra jocului, dacă vrea să arate ce știe. Jocul, 
punctat de râsete, hotărâre și nori de nisip, provocaţi de 
jucătorii care preluau sau serveau mingea, a fost strâns. Rory 
a jucat ca şi cum pariase totul pe acest meci. Măcar de data 
asta, se gândi ea, îi poate arăta că excelează și ea la ceva. 

Când a servit el, era pregătită să respingă mingea, 
făcând-o să atingă pământul chiar sub nasul lui, dacă se 
putea. La ultimul serviciu al lui Zak, cineva a ridicat mingea, 
iar ea a sărit mult în aer şi, pur și simplu, a plasat-o în 
terenul advers, fără ca cineva să o mai poată salva. 

Apoi a fost rândul ei să servească. A servit cu pumnul, 


făcându-l să se întrebe cum de o mână atât de mică poate 
avea atâta putere în ea! L-a impresionat de la primul ei 
serviciu şi a încetat să o mai subestimeze. Preluând o minge 
înaltă, a sărit şi a trimis-o peste plasă. Deşi a făcut o fentă, a 
căzut și a ratat mingea, care, înainte de a ajunge în nisip, s-a 
lovit mai întâi chiar de el. Echipa lui Rory a scos un chiot de 
satisfacție. Rory a fugit imediat spre Zak. 

— Aş dori să fiu servită oficial, te rog, zise, 
aplecându-se spre el. Zak nu s-a grăbit să se ridice. S-a 
proptit în cot și se uita la ea. 

— Mi-am lăsat fracul acasă. 

— O să mă mulţumesc cu temenelele și periatul, zise 
ea. 

— Mi-am lăsat şi peria acasă. Rory îl privi. 

— Nu prea știi să pierzi, nu-i aşa? spuse ea, râzând. 

Nu se aștepta să o sărute exact în acel moment. Dar el a 
făcut-o! Și-a dat seama că asta și-a dorit toată ziua. Toată 
săptămâna. Ba încă de când a sărutat-o ultima oară! A 
trebuit să facă eforturi să nu cedeze și să nu-l tragă mai 
aproape. Sărutul a fost scurt și puternic, lăsând-o să 
tânjească după mai mult. 

— Depinde de ceea ce trebuie să pierd, răspunse el, iar 
cuvintele lui au înfiorat-o. 

Instinctiv, a știut că nu vorbeşte despre meci, dar nu 
era sigură ce anume a vrut să spună. Sau poate că se temea 
să nu fie dezamăgită, aşa că a renunțat să se mai întrebe. Zak 
îşi plimba degetele pe conturul gurii ei, întrebându-se dacă 
să o mai sărute sau nu. Era atât de apetisantă! Dar zgomotul 
din jur i-a amintit că nu sunt singuri. 

— Ei bine, ai câștigat în mod cinstit, zise el, cu o 
expresie de admiraţie îngăduitoare. S-a ridicat şi s-a scuturat 


de nisip, apoi i-a întins mâna. Cred că va trebui să mă ridic la 
înălțimea rolului ce-mi revine în urma acestui pariu. 

— Ai fost norocos că mizele nu au fost mari. Râdea şi-şi 
scutura nisipul de pe chilotul costumului de baie. Privind-o, 
Zak voia să fi făcut el asta. În acel moment, îşi dorea să fi 
avut buzunare ca să-şi înfunde adânc mâinile în ele. Dar, în 
lipsă, şi-a lipit strâns mâinile de corp. Gestul nu i-a scăpat lui 
Rory. 

A fost o zi obişnuită de plajă, se gândea ea sub lumina 
lunii pline care tremura în raze lungi pe apele întunecate, l-a 
amintit atât de mult de an de colegiu! Dar cu o diferenţă. 
Poate că şi atunci juca tot atât de bine volei, dar nu simţise 
niciodată ceea ce simţea în momentul acesta. Îşi dorea ca 
timpul să stea în loc și să uite de ea. Stăteau la o oarecare 
distanță de focul de tabără, privind valurile. Își ţinea capul 
rezemat de umărul puternic al lui Zak. Unul dintre prietenii 
săi cânta ceva la chitară. Totul în ea tânjea după Zak, deși 
ştia că există atâtea motive pentru care nu ar fi trebuit să fie 
aşa. Dar logica era pentru zi, când lumina o făcea să 
gândească limpede. Strălucirea lunii, tremurul apei și 
melodia romantică creaseră o altă lume, care aruncase 
realitatea undeva, în adâncul umbrelor ei. 

— Frumos cântec, murmură ea. Zak zâmbea. Îşi pusese 
mâna peste a lui şi se juca absentă cu părul fin de la 
încheietură. 

— Îl iau cu mine pretutindeni unde mă duc. 

— Zău? îi era recunoscătoare pentru că nu devenise 
prea serios. Se gândea că, în acest moment, nu ar fi putut 
rezista avansurilor lui. Şi probabil că, a doua zi, ar fi regretat. 
Dacă i-ar fi cedat, ar fi apărut prea multe probleme, prea 
multă incertitudine. Ca această relaţie să ducă la ceva - și 


avea dubiile ei în această privință - va trebui să nu se 
grăbească. 

— Bărbatul nu-şi poate permite niciodată să nu fie 
însoţit de muzică, continuă el. În plus, un chitarist ambulant 
costă mai puţin decât un violonist ambulant. 

Rory a început să râdă. Dar râsul i-a îngheţat când a 
simțit cum degetele lui îi coboară de-a lungul gâtului. Trasa o 
cărare în josul claviculei, accelerându-i pulsul. Delicat, i-a 
înclinat capul pe spate și i-a înfiorat ușor buzele cu gura lui. 

Rory s-a răsucit în așa fel încât fața să-i fie mai aproape 
de a lui. Şi-a strecurat brațul pe sub al lui și, inconștient, s-a 
apropiat de el. Cu mâna liberă, i-a prins faţa şi a sărutat-o cu 
putere. Era ca şi cum îi fusese toată ziua sete, iar el i-a oferit 
o cană cu apă rece de izvor. Și-a trecut brațele pe după gâtul 
lui, în timp ce el o lăsă uşor pe spate. Nisipul cald i-a primit 
trupul, cuibărindu-i-l. Era conștientă de nisip şi de simţurile 
care se treziseră în ea, în timp ce continua să o sărute. Mâna 
i-a alunecat de-a lungul trupului, mângâind-o, ațâțându-i 
flacăra care se aprinsese în ea. Deși era la o depărtare de 
numai câțiva yarzi de restul grupului, Rory se simţea ca și 
cum s-ar fi aflat în altă lume. O lume pe care-și permitea să o 
locuiască şi să o exploreze doar în seara asta, doar acum. 

Din felul în care o ținea, simţea că se abține. Asta o 
excita, știind că, dincolo de aparenţe, existau emoții 
puternice. Dorea să știe că nu doar ea simte așa. Avea nevoie 
să ştie că şi el simte același lucru. Numai vag i-a trecut prin 
cap că se joacă cu focul. Consecințele erau miraje 
tremurătoare. Singurele lucruri reale erau Zak şi delicioasa 
putere a gurii lui, pe care o sorbea cu nesaţi. 

Zak şi-a retras puţin capul, dar degetele lui Rory, 
afundate în părul lui, l-au tras mai aproape. Zak nu mai 


putea rezista. Intensitatea sărutului îl transportase într-o 
sferă mai înaltă. Acum a simţit atingerea magică a gurii lui 
de-a lungul gâtului. Rory şi-a arcuit trupul, lipindu-se de el. 

Zak se pierduse în invitația mută a trupului ei, 
atingând-o, mângâind-o, înainte de a-şi cobori gura între 
sâni. Sutienul rămăsese la locul lui, dar, când a început să-și 
plimbe limba pe sfârcurile întărite, a simţit că parcă ia foc. 
Rory gemea. Îl dorea cu disperare. Niciodată nu mai 
cunoscuse o dorință atât de intensă, dorință ce ardea ca o 
flacără albastră, într-o noapte fără stele. Simţise și înainte 
fiorii dorinţei, dar de data asta era cu totul altceva. Parcă 
întregul ei trup era învăluit într-o pasiune imediată, care 
cerşea împlinirea. 

Zak a încercat să se retragă, fiind pe punctul de a-şi 
pierde controlul. Fusese capabil să se mobilizeze ori de câte 
ori organismul lui era epuizat, când credea că nu o să mai 
facă nicio mișcare în plus. Dar ce se întâmpla acum amenința 
să-i distrugă autocontrolul de care era atât de mândru. 

O dorea. Dumnezeule, niciodată nu a dorit nimic sau pe 
nimeni atât de mult cum o dorea pe ea! Visase că o iubeşte, 
dar faptul că o ţinea în felul ăsta în braţe îi sporise de o sută 
de ori dorinţa. Dar nu putea să facă dragoste cu ea aici, chiar 
dacă plaja era goală. Merita să fie luată cu blândeţe, cu 
tandreţe. Și știa că, dacă nu se va controla, o să se întâmple 
ceva. Sângele i se înfierbântase prea tare! 

L-a simţit că se retrage și o durere profundă, abisală, a 
întunecat strălucirea care domnea numai cu un moment în 
urmă. 

— Cine eşti, tu, Zak? şopti ea, neputând să-l înțeleagă. 

— Cineva care o să te ducă acum acasă. Vocea îi era 
aspră şi el se ridică în genunchi. Ea a luat mâna pe care i-o 


întindea, fără să se uite. Dezamăgirea i-a cuprins trupul, în 
timp ce dorinţa s-a cristalizat și s-a spart în mii de cioburi 
înăuntrul ei. A tras adânc aer în piept ca să-și revină. El avea 
dreptate. Perfectă dreptate. S-ar fi expus singură dacă 
vreunul dintre celelalte cupluri romantice s-ar fi gândit să se 
uite la ei, și-a zis, supărată. Dar, de altfel, toți erau ocupați, 
pierduţi în lumile mici cu doi locuitori, remarcă ea când se 
îndreptară spre focul de tabără. Tăciunii, care stăteau să 
moară, luminau din când în când fericirea lor şi golul pe 
care-l resimțea ea. Zak avea dreptate. De ce, totuși, se simţea 
atât de groaznic? 

Au mai trecut câteva zile, marcate numai de progresele 
surprinzătoare înregistrate în programul ei de antrenament, 
ceea ce-i încânta pe amândoi. În ceea ce priveşte relaţia 
personală, era ca și cum ambii conveniseră, în mod tacit, să 
păstreze distanţa. Era bine din punct de vedere rațional, se 
gândi ea. Dar emoţional era cu totul altceva. El era prezent în 
permanenţă, întotdeauna aproape, întinzându-i greutățile, 
încurajând-o, atingând-o, fără să se gândească înainte ca 
mâna lui să se retragă. Era o tortură mult mai greu de 
îndurat decât regimul alimentar la care era supusă. 

Ceva nu este în regulă, Rory, se gândi ea. Dintr-un 
anume motiv el se controlează, iar tu ar trebui să-i fii 
recunoscătoare. Nu s-a întâmplat nimic de natură să-ţi 
schimbe părerea, își zise ea, zăcând nemişcată pe pat şi 
uitându-se în tavan. Ținea mâinile încrucișate sub cap, 
încercând să se concentreze, încercând să-şi impună să se 
relaxeze. 

Nu știi încă prea multe despre el. Din câte ştii, ar putea 
fi vorba de un complot, de o strategie ca să te determine să-i 
cazi în braţe. Se ocupă de mintea ta, în aceeași măsură în 


care se ocupă şi de trup. Categoric, mi-a acaparat mintea, își 
zise 

Rory, capul ei nemaiputându-se gândi la altceva decât 
la momentele de tandrețe petrecute cu el. A văzut încă o dată 
asemănările dintre Zak și Rork. Amândoi erau întruchiparea 
bărbatului tandru-dur. Înainte să-l întâlnească pe Zak, ar fi 
putut să jure că nimeni nu mai putea fi ca Rork. Acum nu mai 
era sigură de asta. 

Nu cauţi decât un înlocuitor de care să te cramponezi, 
nimic altceva, se împacă ea cu sine însăşi. 

— Lipsa unei mâncări bune, gustoase, te-a adus în 
halul ăsta, zise cu voce tare, ca și cum cuvintele ar fi trezit-o 
din senzația ce o cuprinsese. Scutură din cap. Avea 
halucinaţii. Nu putea să-i pese de Zak. Un milion de motive 
întemeiate pledau împotriva acestui fapt! Trebuia să iasă 
puţin. 

Când a ajuns în capul scărilor, a stat o secundă, 
gândindu-se dacă să-i spună lui Zak unde se duce. Dar în 
toiul zilei şi el dispărea misterios. Îşi putea permite i caş o 
dată. Era atât de prinsă de gânduri, încât nu a remarcat că 
Zak intrase în hol, exact în momentul în care începuse să 
închidă ușa după ea. 

Era o seară de primăvară clară şi rece. Păsărelele 
ciripeau foarte hotărâte, ca şi cum însăși viaţa lor depindea 
de asta, spărgând tăcerea. Rory s-a grăbit spre garaj. Şi-a 
pescuit cheile din poșetă și le-a introdus în contact. La trei 
minute după originala ei dorință de a evada, conducea pe 
şosea. 

Nu şi-a dat seama că se îndrepta spre pizzerie, până 
când nu a oprit în fața ei. Obiceiurile vechi dispar greu, se 
gândi ea. Fusese acolo de nenumărate ori când locuia aici, 


sărind peste masa de seară și delectându-se cu ceea ce 
credea ea că este cea mai bună pizza de pe Coasta de Vest. 
Încercase destule la viaţa ei, încât să spună, cu toată inima, 
că pizza Heaven de la Rubino era cea mai bună. 

Doar să simt mirosul de pizza, și-a zis. Nu vreau altceva 
decât să-i simt mirosul. Şi poate să privesc puţin. Asta nu 
face niciun rău. 

A coborât din maşină ca în transă. Îndreptându-se spre 
vitrină, a început să se uite la proprietar, care făcea o 
demonstraţie pentru clienţii săi, învârtind coca de pizza sus, 
deasupra capului. Ştia că dacă ar intra și ar lua o felie, măcar 
şi o feliuță, nimic nu ar mai opri-o. De prea multă vreme se 
hrănea „sănătos”. Ar fi fost ca şi cum s-ar fi prăbuşit barajul. 
Exact așa cum ar fi dacă ar ceda în fața sentimentelor ei 
pentru Zak. Barajul ar sări în aer. Nu a putut să nu se întrebe 
dacă ar fi acelaşi lucru şi pentru el. Probabil că nu. Un bărbat, 
care arată ca el, are probabil o întreagă armată de femei. A 
văzut cum se uitau femeile la el, pe plajă. Nu trebuia decât să 
facă un semn, presupuse Rory, şi cât ai zice peşte, ar fi fost 
înconjurat de femei. Nu se poate spune că ea ar fi fost privată 
de atenţia sexului opus. Dar în permanenţă a fost însoţită de 
o lipsă de sentimente. Niciodată nu a avut acel simțământ 
final, acel ceva special care să o facă să dorească să fie cu un 
bărbat, în toate sensurile cuvântului. Clopotele nu au răsunat 
niciodată atât de puternic, pulsul nu a fost nicicând atât de 
accelerat, încât să o facă să dorească să-și unească, în 
momentul final, trupul cu al altcuiva. Nu până acum. A pus 
mâna pe uşa pizzeriei numai ca o altă mână să o acopere pe 
a ei. A vrut să se întoarcă şi să întrebe persoana respectivă 
ce o făcea să se grăbească atât de tare, dar cuvintele i-au 
murit pe buze, neputând să spună decât unul singur: 


— Zak! 

— Nu poate avea omul încredere în tine? Părea 
dezamăgit. 

— Nu am venit decât să simt mirosul, protestă ea, 
furioasă că a fost urmărită ca şi cum ar fi fost un copil rău. 

— Poftim?! 

— Să simt mirosul. Și adulmecă de două ori. Ştii, uite 
aşa, cu nasul. După câte știu, nimeni nu a păţit nimic din 
cauza asta. 

— Ai fi surprinsă dacă ţi-aș spune ce poate face 
mirosul. Se gândea la modul în care îl afecta pe el parfumul 
ei, la felul în care mirosul ei îi persista în creier, 
înnebunindu-l, multă vreme după ce ea părăsea încăperea. 
Asta i-a amintit de ea. I-a amintit de dorinţa lui neîmplinită. 
Dacă s-ar culca cu ea înainte de concurs, dacă ar ceda tuturor 
dorințelor care se manifestau cu tot mai multă frecvenţă, ar 
putea interpreta totul greșit. Ar fi putut să creadă că el face 
asta pentru că dorea ceva de la ea, ceva de natură materială. 
Însă el nu o dorea decât pe ea. Dar nu era posibil ca ea să-şi 
dea seama de asta acum. Nu ar fi făcut decât să o deruteze și 
mai mult. Să-l deruteze ca naiba şi pe el. Niciodată nu mai 
simțise aşa ceva până acum. Până în momentul în care i-a 
văzut fotografia, îşi imaginase că este un bărbat imun la 
ataşamentul emoţional. Dar acum îi umplea momentele de 
veghe, acaparându-i mintea în așa măsură, încât credea că o 
să înnebunească de dorinţă. 

— Cred că este mai bine să ne ferim de tentaţie, zise el, 
îndepărtând-o intenționat de ușă, în timp ce intrau doi 
clienți. Aerul cald din pizzerie, încărcat de mirosuri 
îmbietoare, a învăluit-o. Rory privi înapoi peste umărul ei, 
tânjind. 


— Mereu? întrebă ea. 

— Când totul se va termina, o să sărbătorim, i-a promis. 
Dacă o să reușeşti. 

— O să reușesc. l-a plăcut cum a ridicat bărbia, 
bătăioasă, provocându-l să zică că nu este așa. Încă de la 
început i-a plăcut caracterul ei. Și înainte de asta, i-a plăcut 
privirea ei. În fotografia, pe care i-o arătase Rork, avea 
aceeaşi privire mândră. 

— Nu dacă ai să bântui prin pizzerii. A condus-o spre 
mașina ei, ţinând-o ferm de braţ. 

— Ţi-am spus, a continuat ea să insiste. Nu am venit 
decât să simt mirosul. În afară de asta, cât de rău ar putea să 
facă o singură feliuță? 

— Foarte mult, dacă asta înseamnă încălcarea 
disciplinei. Despre asta este vorba, despre disciplină. 

— Eu credeam că este vorba despre concurs. 

— Şi despre asta. I-a luat cheile din mână şi a descuiat 
mașina. Tu conduci, i-a spus, aşezându-se pe locul de lângă 
șofer. 

— Şi mașina ta? 

— Am să-l rog mâine după-amiază pe Kiley să mă 
aducă până aici. Nu-mi pot permite să te pierd în ceaţă; Rory 
a privit în jur. Începuse să se lase o ceață de seară blândă, ca 
o mantie cenușie, mătăsoasă. Nu era decât o chestiune de 
timp ca ceața să se îngroaşe. 

— Nu-ţi face probleme. Nu-mi place decât pizzeria lui 
Rubino. 

— Da, dar la o distanță de un bloc de aici este un 
Baskin-Robbins. 

La auzul numelui cofetăriei unde se vindea înghețată, 
lui Rory a început să-i lase gura apă. 


— Produsele lactate sunt recomandabile, îi zise ea. Nu 
mai mâncase înghețată de când? De a doua zi de când murise 
Rork. Au calciu, a adăugat ea, cu o strălucire în ochi. 

— Lapte degresat şi o bucăţică de brânză este tot ce ai 
nevoie, zise Zak. 

— Cedar? întrebă ea, plină de speranţă. 

— Brânză cu procent redus de grăsime. 

— Cum de este atât de liniştitor tot ce mi-ai spus tu 
acum? Și cum un bărbat care spune lucruri liniștitoare poate 
fi atât de ațâțător? se gândi ea. Zak era absolut opusul a ceea 
ce înseamnă liniștitor. Farurile au străpuns ceața, ușurându-i 
puţin drumul, dar nu prea mult. Se simţea ca şi cum ar fi fost 
ruptă de restul lumii. 

Ruptă de întreaga lume cu excepţia lui Zak. Dacă am să 
continui să gândesc aşa, am să mă arunc chiar aici asupra lui, 
îşi spuse Rory. 

— Ai răbdare, Rory, sfârşitul este aproape, promise el. 

Şi era, se gândi ea. Se va sfârşi totul? Ce se va întâmpla 
dacă pierde? Oare își va arăta atunci adevărata lui față? Și 
care este adevărata lui față? O s-o mai dorească oare atunci? 
Rory nu era foarte sigură că voia să afle. 

CAPITOLUL 8 

Câteva după-amiezi pe săptămână, Zak dispărea. De 
câteva ori, Rory s-a gândit să-l întrebe unde se duce, dar și-a 
zis că, dacă ar face-o, s-ar demasca mai degrabă pe ea decât 
pe el. Nu trebuie să pară prea curioasă. Dacă pune prea 
multe întrebări, ar putea bănui vulnerabilitatea care 
începuse să-i iasă la suprafaţă. Ar putea să presupună cât de 
implicată este! După ce-și termina antrenamentul, își folosea 
după-amiezile pentru a încerca să înveţe aspectele tehnice 
care stăteau la baza imperiului Rork O'Banyon. Lui Winthrop 


nu i-a trebuit mult să se lase convins să o ia la biroul lui Rork, 
din Los Angeles, pentru a-i arăta cum este condus totul. 

— Sunt într-adevăr bucuros să te văd atât de 
interesată de toate astea, Rory, s-a entuziasmat Winthrop, 
într-o după-amiază. Răspândise în fața ei câteva grafice, 
schițe şi informări care prezentau creşterea şi expansiunea 
preconizate ale imperiului Rork O'Banyon. Rory a fost 
încântată de priceperea în afaceri a lui 

Winthrop. Era cu adevărat ca la el acasă. Faptele și 
cifrele, îndepărtate de câmpul de luptă zilnică al emoţiilor, îl 
încântau peste măsură, i-a arătat lui Rory dosare şi registre 
până când a început să ameţească. Pentru ea, devenea tot 
mai evidentă complexitatea pe care o implica conducerea 
întreprinderilor O'Banyon. S-a interesat de toate detaliile 
funcționării. Să înveţe toate astea, să fie capabilă să le 
stăpânească - iată care ar fi fost adevărata provocare! O 
provocare pe care dorea să o înfrunte. Astfel a devenit şi mai 
hotărâtă să îndeplinească condiţiile prevăzute în testament. 
Va încerca să se plaseze între primii douăzeci, sau își va da 
sufletul încercând. Rork a construit un imperiu, se gândi ea 
cu mândrie. 

Ajungea pe ambele coaste şi acoperea şi zona dintre 
ele. Zeci de saloane de gimnastică se aflau în aproape fiecare 
stat, inclusiv două în Alaska. Valoarea statelor săptămânale 
de salarii a uluit-o. 

— Uite, aici, în Boise, numărul aderențţilor a scăzut, 
spuse Winthrop, arătându-i cel mai mare grafic de pe birou. 
Pentru moment, lăsase deoparte celelalte documente. 

Deşi Rork deschisese mai multe birouri principale, 
toate documentele importante se aflau la biroul din Los 
Angeles. Începuse să conducă întreaga operaţiune din 


locuinţa lui, apoi s-a mutat într-un district unde chiriile erau 
mai mici şi, în cele din urmă, în 1969, în acest bloc de birouri, 
când afacerile începuseră să meargă încurajator de bine. 
Indiferent câte birouri a mai deschis ulterior - la Houston. 

Chicago şi New York, printre altele -, Los Angeles 
rămăsese sediul. Aici începuse. 

Aici se aflau toate lucrurile importante pentru firmă. 
La etaj se tipăreau cele două reviste lunare. Lui Rork i-a 
plăcut întotdeauna să simtă pulsul a tot ceea ce se întâmplă. 

— Da, a scăzut numărul aderenţilor, dar cercetăm să 
vedem despre ce este vorba. 

Winthrop a oftat. Și-a ridicat ochelarii şi şi-a frecat 
nasul. Unchiul tău avea un mod de a rezolva orice problemă, 
imediat, știa întotdeauna exact ce trebuie să facă. Noi, ceilalți, 
trebuie să ne descurcăm cum putem mai bine. 

Zâmbetul lui era trist. Rory ştia că Winthrop simte 
lipsa lui Rork. El şi Rork, la fel ca şi mulți alți colaboratori ai 
unchiului ei, străbătuseră o cale lungă împreună. 

Încă de la început, dacă-și aducea ea bine aminte. 
Unchiul ei era genul de om care credea în prieteni și-și 
împărțea norocul cu ei. De asta organizația a mers atât de 
bine. A fost întemeiată pe prietenie şi încredere, precum și 
pe politici adecvate. 

— A fost verificat personalul de acolo? întrebă Rory. Se 
străduia să gândească aşa cum ar fi gândit Rork. Prima lui 
preocupare a fost întotdeauna să vadă că publicul este bine 
tratat. 

Când cineva pășea pe uşile unui salon O'Banyon, era ca 
şi cum păşea în propria casă. 

— A trimis Zak pe cineva ieri, să facă un control, zise 
Winthrop. 


Da, Zak era asistentul principal, în pofida absenței lui 
temporare, își zise Rory. Zak acționa la fel cum ar fi făcut 
unchiul ei. Rory nu se putu împiedica să nu se întrebe dacă 
angajații, inclusiv Winthrop, nu reacționau în mod 
inconştient față de Zak, aşa cum făcuseră față de Rork. În uşă 
a apărut o secretară înaltă şi subţire. 

— Domnul Winthrop? Winthrop se uită în direcţia ei, 
marcând încă cu creionul districtul Boise. 

— Da, Nancy. Tânăra femeie părea mai degrabă 
stânjenită de ceea ce avea să spună. A aruncat o privire peste 
umăr ca pentru a se asigura că, indiferent cine era afară, la 
uşă, nu avea de gând să intre în urma ei. 

— Este aici cineva care vrea să o vadă pe doamna 
O'Banyon. 

Rory păru surprinsă. Winthrop dădu din cap spre ea ca 
și cum ar fi ştiut despre ce este vorba. 

— A început deja, îi zise el. Au venit ulii. 

— Ulii? întrebă Rory. 

— Negustori ambulanți, cred că ar fi termenul mai 
corect pentru ei, explică Winthrop. Vin la tine cu produsele 
lor, dorind să le dai aprobarea - adică numele O'Banyon. 
Încearcă să se târguiască, obligându-se să facă reclame în 
reviste, în schimbul numelui O'Banyon. 

— Se ocupa chiar unchiul de asta? De ce nu delega pe 
cineva? întrebă Rory. 

Winthrop dădu din cap. Expresia lui îi spunea că ea ar 
trebui să ştie mai bine. 

— Erau unele lucruri pe care unchiul tău le lăsa pe 
seama colaboratorilor săi, dar când era vorba de numele lui 
simțea că răspunderea îi revine în întregime. Nu permitea 
niciodată ca numele lui să figureze pe ceva, fără să nu 


controleze el personal înainte. Ei bine, de data asta ce este? 
O nouă vitamină? O linie de şorturi pentru gimnastică? i se 
adresă el secretarei. Nancy a strâns buzele. 

— Nu este un vânzător. 

— Doar nu este un ziarist, nu-i aşa? întrebă el, indignat. 
Cunoști dispoziția de a nu... Winthrop nu a mai avut șansa să 
termine ce avea de spus. 

— Am obosit să stau afară singur. Vocea profundă, 
puternică, aparținea unui bărbat înalt, foarte înalt. Avea o 
față colțuroasă şi ridată prematur de soare. Era excesiv de 
bronzat. Tenul lui întunecat contrasta cu claia de păr 
argintiu. Ochii, afundaţi în orbite, erau luminoși și plini de 
viață, iar când mergea se auzea un clinchet ușor ca sunetul 
unor lanţuri de aur care se loveau unul de altul. Lanţurile se 
odihneau pe pieptul lui, acoperit cu păr încărunţit, ca pe o 
tavă de argint. Haina îi flutura în jur; trecuse ceva vreme de 
când nu mai putea să-și încheie nasturii. S-a grăbit spre 
birou şi i-a luat mâna lui Rory. 

— Am venit să-mi prezint respectele mele, zise el, 
ținând cu fermitate mâna fetei. 

Rory s-a întors cu capul spre Winthrop pentru a primi 
o explicaţie. Cine era omul? 

— Rory O'Banyon, zise Winthrop cu cea mai oficială 
voce de care era capabil, aceea folosită, Rory o știa, când 
situația era deosebit de neplăcută pentru el. 

Domnul este Valentine Maxwell. Fața mare a lui 
Maxwell se lărgi și mai mult de zâmbetul pe care îl afișa. 
Rory a avut impresia clară că priveşte fața unui rechin. 

— Ar fi trebuit să vă abordez la funeralii, zise Maxwell, 
solemn, dar nu am vrut să vă tulbur durerea. 

— N-ai fost la funeralii, Maxwell, zise înțepat Winthrop. 


Zâmbetul lui Maxwell a dispărut o secundă, dar a reapărut 
imediat. Rory a profitat de situaţie pentru a-și desprinde 
mâna dintr-a lui. 

— Ei, haide, Winthrop, spuse el, cu un aer protector, 
fireşte că am fost. Doar că am rămas în umbră. Winthrop era 
tentat să spună că Valentine Maxwell nu a rămas niciodată în 
umbră, dar şi-a ținut gura. N-avea sens să provoace o scenă. 
Dintre toți oamenii de pe lumea asta, numai Maxwell îl 
aducea în stare să-și încalce codul de ne-implicare 
emoțională. Ca și Rork, Winthrop nu dădea doi bani pe 
bărbatul flamboiant care nu era altceva decât un circar. 

— Am vrut doar să-ți spun, Rory, continuă el, luându-i 
din nou mâna, că, dacă ai nevoie de o persoană plină de 
înţelegere, care să te asculte, sunt disponibil. 

Poate că nu e un rechin, își amendă Rory impresia 
inițială. Mai degrabă un piranha. Maxwell se purtă ca la el 
acasă. Trase un scaun lângă cel al lui Rory și-l aşeză în așa fel 
încât Winthrop să fie forțat să se retragă puţin. 

— Este o responsabilitate mare pentru o persoană atât 
de tânără ca tine. Rory zâmbi. Categoric, nu-și irosea timpul! 

— Nu chiar atât de tânără, zise ea, menținându-și 
zâmbetul. Dacă el a putut, o să poată și ea. Dar colţurile gurii 
îi erau încordate. 

— Totuşi, toate astea trebuie să fie o mare problemă 
pentru tine. Dacă ai nevoie de vreun sfat... 

— O să vină la mine. Cuvintele au uimit-o pe Rory. N-a 
avut posibilitatea să răspundă. Zak era în uşă, cu trăsăturile 
schimonosite de furie. Maxwell s-a ridicat când Zak a intrat 
în cameră. Stătea în picioare și-şi muta nervos greutatea de 
pe un picior pe altul. 

— Ah, domnul Taylor, protejatul lui Rork. În felul în 


care Maxwell a spus cuvintele, ea a simţit ceva neplăcut. 
Rory se gândi că probabil omul își lasă amprenta odioasă pe 
tot ce atinge. Şi-a dat, de asemenea, seama că mulți oameni 
nu gândesc ca ea. Corporaţia Maxwell se străduia să-și 
mențină locul al doilea, pe plan mondial, în domeniul 
pregătirii fizice. Dar era numărul doi. În timp ce unchiul ei a 
ajuns acolo unde se afla acum întreprinderile O'Banyon, prin 
eforturi îndelungate și susținute, Maxwell țâşnise pe scenă 
cu numai opt ani în urmă, culegând roade imediate. Rork 
muncise din greu ani de zile pentru ca domeniul cultivării 
unui trup sănătos să capete respectul necesar. Acţiunile lui 
Maxwell amenințau să-l transforme într-o afacere-spectacol. 

— Noi toţi știm cine sunt, zise Zak cu o voce egală. Și 
toți ştim cine eşti tu şi ce eşti de fapt. Zak a făcut trei paşi 
spre Maxwell şi apoi s-a oprit, atitudinea lui exprimând clar 
o provocare. Gândul o duse pe Rory la un leu care-și apără 
mândria. Picioarele îi erau puțin depărtate, greutatea egal 
distribuită, întregul său trup fiind în contrast evident cu 
înfățișarea arogantă, bătătoare la ochi a celuilalt bărbat. 

— Nu făceam decât să-mi ofer serviciile, zise Maxwell 
cu o voce plăcută. Dar Rory putu să vadă că tonul lui civilizat 
era numai pentru efect. Nu se simţea nicio fărâmă de 
sinceritate în el. 

— Nu dorim genul de „servicii” pe care ni le poți oferi 
tu şi nici atenţia ta. Uitându-se spre uşă, Zak continuă: Acum 
ai să pleci, sper. 

— Presupun că trebuie. Maxwell zâmbi spre Rory. 
De-abia aştept să te văd din nou. 

— Asta va fi o altă dezamăgire căreia cred că va trebui 
să-i faci față, zise Zak, închizând uşa în urma lui. Doamne, 
zise el, întorcându-se spre Winthrop, neobrăzarea acestui 


om... 

— Tu vorbeşti de neobrăzare? zise Rory, ochii ei 
scoțând scântei. O privi cu o expresie confuză, ca și cum ea 
vorbea altă limbă. 

— Ce vrei să spui? Rory se ridicase în picioare, 
încordarea de pe fața ei arătând cât de furioasă este. 

— Pur şi simplu, cine te crezi că eşti? întrebă ea. 

— Poftim? Zak rămăsese cu gura căscată. 

— Cum ai putut să intri aici şi să vorbeşti în numele 
meu? Ea era actuala și probabil viitoarea președintă a 
O'Banyon Enterprises. Ea era şeful lui şi, totuși, a dat buzna 
înăuntru şi i-a subminat autoritatea chiar sub ochii ei. Oare 
cine se crede? Crede că el conduce O'Banyon Enterprises? Ei 
bine, ar cam trebui să-şi reconsidere viziunea. 

Ce dracu’ se întâmplă cu ea? își zise Zak, furia lui 
crescând direct proporţional cu a ei. 

— Vrei să-mi spui că ai de gând să-i vinzi omului, ăsta? 
De asta a venit aici, ştii foarte bine, indiferent ce a încercat 
să-ți spună. 

— Hm, eu... eu cred că mă duc să cercetez problema 
Boise, zise Winthrop, fără să se uite la niciunul dintre ei. S-a 
strecurat din cameră fără ca Zak sau Rory să observe 
plecarea lui. Erau prea prinși în cearta lor. 

Deci, despre asta era vorba, până la urmă, nu? se gândi 
Rory, dezamăgirea ei crescând tot mai mult. Nu era interesat 
decât de afaceri, aşa cum a bănuit ea de la început. A crezut 
că este prea proastă ca să vadă ce se află în capul lui Maxwell 
şi să vadă dincolo de aparențele mieroase. Și probabil 
gândea că putea fi convinsă, cu uşurinţă, să vândă într-o 
clipită O'Banyon Enterprises. Se temea că o să rămână fără 
slujbă? Nu știa nimic despre ea. Au petrecut atât timp 


împreună și nu s-a ostenit să înveţe nimic despre ea. Nu-i 
păsa decât de poziţia lui. 

Maxwell îl numise pe Zak „protejatul lui Rork”. Poate 
că Zak s-a văzut stăpân peste imperiu, în locul ei, culegând 
enormele recompense finanţare și emoţionale ale conducerii 
unei asemenea conglomerat. După mai mult de şase 
săptămâni, petrecute cu Zak, Rory simţea că ştie destule 
despre el ca să-și dea seama că nu numai banii l-au atras la 
O'Banyon Enterprises. El era atras, în mod irezistibil, de 
lumea mușchilor lucind de sudoare. Să conduci unul dintre 
cele mai mari conglomerate de acest gen, din lume, însemna 
putere. Să se despartă de el ar fi foarte greu pentru Zak. În 
definitiv, se gândi ea, ce ar face? Furia el fu atenuată de 
puţină compasiune, totuși era încă teribil de afectată. 

Reacţia lui a rănit-o cu atât mai mult, cu cât greşise în 
ceea ce-l priveşte. Începuse să creadă în povestea pe care 
şi-o făurise pentru sine, începuse să creadă că, de fapt, el 
este interesat de ea numai pentru ea. Acum știa că lucrurile 
stau altfel. 

Oare greşise atât de mult în aprecierea lui despre Rory? 
se gândi Zak. Era ea oare atât de lipsită de sensibilitate, încât 
să vândă tot ceea ce a realizat cu trudă 

Rork, tot ceea ce a iubit el? Zak trecuse pe la birou ca 
să-i facă o surpriză. Voia să o conducă acasă. În schimb, el a 
fost cel surprins, ba mai mult, dezamăgit. 

Crezuse cu adevărat că ea este altfel. În săptămânile în 
care au lucrat împreună văzuse că urmăreşte cu tenacitate 
un obiectiv. Văzuse cum suporta durerea, chiar dacă nu fără 
să se plângă, cel puţin fără să arate nici cel mai mic semn că 
ar renunţa. lar acum răcnea la el pentru că-l făcuse pe 
Maxwell să plece. Fără îndoială, fusese fermecată de 


cuvintele mieroase ale acestuia. 

— Nu ai niciun drept să dai năvală aici și să arunci 
afară pe cineva din biroul meu! răcni Rory. 

— Am toate drepturile, replică el. La naiba, femeie, nu 
ştii cât a muncit Rork ca să realizeze toate astea? 

— Nu-mi vorbi despre Rork O'Banyon! strigă ea. Şi, 
bătându-se cu degetul în piept, continuă: Eram acolo, îţi 
aminteşti? 

— Nu în anii proști. O secundă a rămas fără cuvinte. Ce 
vrea să spună? 

— Nici tu! 

— Nu! răcni şi el; apoi, conștient de tonul ridicat, 
coborî vocea. Dar mie mi-a vorbit despre asta. Mi-a vorbit de 
nenumărate lucruri. Flutură din nou relaţia cu unchiul ei, se 
gândi Rory, ca să scoată în evidenţă că ea nu fusese acolo în 
ultimii doi ani. Sentimentul de vinovăţie a făcut-o să-și iasă 
din fire. 

— Şi acum vrei totul! 

— Ce-ai spus? Nu-i venea să-și creadă urechilor ce 
auzise. 

— Ce, nu-i aşa? Expresia feţei lui o avertiza să se 
oprească, dar mersese deja prea departe. Țâşneau acum 
toate temerile pe care şi le reprimase. Nu mai putea da 
înapoi. Ei bine, nu asta vrei? Nu intră totul în planurile tale 
de a deveni stăpân peste Rork O'Banyon Enterprises? Zak 
făcea mari eforturi să nu explodeze. 

— Despre ce dracu’ vorbeşti? Tu eşti cea care 
moşteneşti O'Banyon Enterprises, nu eu. Rory s-a îndreptat 
cât a putut şi a ridicat bărbia bătăios. 

Știau amândoi ce a vrut să spună. Ea îi dăduse de 
înțeles că încearcă să o influențeze pentru a-l lăsa pe el să 


conducă compania în locul ei. 

— Ai dreptate. Este a mea. A mea și pot să fac ce vreau 
cu ea. Fără sfaturile nedorite ale unui intrus. Pe buzele lui 
Zak se îngrămădeau zeci de cuvinte. Cuvinte pe care, o dată 
spuse, nu le-ar mai putea retrage. Învăţase să-şi cântărească 
cu grijă cuvintele. Găsise o modalitate de a-şi ascunde 
ostilitățile adânc şi de a stăpâni lucrurile înainte ca ele să 
atingă punctul crucial de fierbere. Ea îl făcuse să uite asta 
timp de o secundă, îl făcuse să dorească să o strângă de gât, 
până când i-ar fi băgat un pic de înţelepciune în capul ăla gol. 

A făcut eforturi să-şi recapete controlul asupra 
emoțiilor. Zak şi-a coborât mâinile, cu pumnii încleştaţi, de-a 
lungul trupului şi a ieșit, nemaifiind sigur de el, dacă ar mai fi 
rămas în cameră. Amândoi aveau nevoie să se liniștească. 

Cuvintele înfierbântate nu au dus niciodată la nimic 
bun. 

La naiba, își zise ea, văzându-l că pleacă, de ce nu se 
apără? A tras un pumn în tăblia biroului, toate hârtiile 
zburând cât colo. Le-a urmărit căzând, apoi s-a aplecat în 
genunchi şi le-a adunat, încercând să facă în așa fel încât 
mâinile să nu-i tremure. De ce nu a spus nimic ca să-i 
spulbere toate gândurile astea 

Nu-și dădea seama cât de ușor era pentru ea să creadă 
că el nu era interesat decât de O'Banyon Enterprises? S-a 
năpustit pur şi simplu, fără să aştepte să audă ce răspuns îi 
dă ea lui Maxwell. Intrase evident în panică. Se temea ca nu 
cumva să vândă lui Maxwell! Rory a aruncat hârtiile înapoi 
pe birou. Asta a fost prima lui preocupare, singura 
preocupare - poziţia lui în cadrul imperiului. Nu i-a păsat 
câtuşi de puţin de ea. Dacă i-ar fi păsat, s-ar fi apărat, ar fi 
luat-o în brațe sau ar fi zguduit-o până i-ar fi clănțănit dinţii 


în gură, dar ar fi liniştit-o într-un fel! 

— Bărbaţii! exclamă ea cu voce tare, exasperată. S-a 
aruncat pe scaunul lui Rork și s-a întors cu fața spre 
fereastră. Poate că era mai bine să vândă pur și simplu 
O'Banyon Enterprises. Ce voia să facă cu o afacere care 
hrănea oameni ca Zak 

Taylor? Care se comporta ca şi cum ar fi avut numai 
mușchi și nimic în cap... 

A oftat. Începuse să se relaxeze după ce s-a aruncat pe 
scaun, privind cerul, fără să-l vadă. Se cunoştea însă foarte 
bine pe ea însăși. N-ar fi putut să renunţe niciodată ia 
afacere. Era sângele lui Rork, încununarea reuşitei lui. Mai 
bine ar fi murit decât să o lase pe mâinile unuia ca Valentine 
Maxwell, cu șarmul lui onctuos. 

Să te ia dracu”, Zak! De ce nu a lăsat-o să spună mai 
întâi ea asta, în loc să pornească de la presupunerea că nu 
este decât un cap sec, care nu poate gândi singură? De ce 
trebuie să acționeze atât de posesiv când este vorba de 
afaceri? Pentru că, proasto ce eşti îşi zise ea de asta i-a păsat 
tot timpul, nu de tine. Și mai bine că ai descoperit asta acum, 
înainte să fie prea târziu. 

Înainte? Era deja prea târziu. Dacă nu ar fi deja 
îndrăgostită de el, nu s-ar mai chinui acum atât din cauza lui. 
S-ar fi scuturat ca de ceva neplăcut, considerând că cineva a 
depăşit măsura. Nu ar fi durut-o atât de mult. 

A auzit un zgomot în spate şi s-a întors imediat, dorind 
să fie Zak. Ar accepta o scuză, orice scuză. Ea avea deja 
pregătită scuza ei, doar să o rostească. Dar zâmbetul de pe 
față i-a pălit, deşi încerca să nu se vadă lucrul ăsta. 

— S-a clarificat totul? întrebă Winthrop. 

— Nu. Nu totul. Nici pomeneală ca totul să fie clar, își 


zise ea. Nici pomeneală! 

— Hm, îmi pare rău că am auzit unele dintre lucrurile 
care s-au spus aici, spuse Winthrop, adresându-se din nou 
pantofilor săi. De fapt, s-a auzit în tot East Los Angeles, se 
gândi ea. Dar a ridicat din umeri, nedorind să-și dezvăluie 
sentimentele. 

— Îmi pare rău că am provocat o scenă. 

— Te porți cam prea dur cu el, Rory, spuse Winthrop, 
adresându-se pantofului său drept. Rory îl privi cu ochi mari 
pe Winthrop. Nu o criticase niciodată până acum. Era 
surprinsă să-l vadă sărind în apărarea lui Zak. Şarmul lui Zak 
are bătaie lungă, îşi zise ea. 

— Nu avea niciun drept să facă ceea ce a făcut, zise ea, 
vag, aranjând câteva documente pe birou. Winthrop a luat cu 
grijă documentele din mâna ei. 

— A ţinut mult la Rork. 

— Şi eu am ținut, replică ea. 

Winthrop dădu din cap, evident stânjenit de rolul lui în 
această poveste. Dar, dintr-un anumit motiv, se simţea dator 
să pună lucrurile la punct. Ura dezordinea și această situaţie 
mirosea tocmai a dezordine. 

— Rork a fost ca un tată pentru amândoi! 

— Ce-ai spus? Zak îi povestise că l-a întâlnit pe Rork 
când avea paisprezece ani, dar că a început să lucreze pentru 
el numai cu un an sau doi în urmă. Nu înţeleg. 

— Rork era interesat de Zak. Eu şi Kiley ne-am dat 
seama că, pentru el, Zak a reprezentat ceva special, încă de la 
început. Rork l-a trimis la şcoală, cel puţin parțial. Rory 
răsuci în mintea ei, pe toate fețele, această nouă informație. 
Ce a mai făcut Rork fără ca ea să nu ştie? A cui viață a mai 
influențat-o? 


— N-am ştiut asta. 

— Rork n-a vrut ca tu să ştii. Nu voia ca tu să simţi că 
relaţia ta cu el este amenințată. Da, asta seamănă cu Rork. 
Sensibil în ceea ce priveşte sentimentele ei până la extrem, 
se gândi, cu tandreţe, gândul fiind însoţit de o durere 
dulce-amară. 

— Zak a considerat întotdeauna că-i datorează totul lui 
Rork. Și tot timpul a încercat să se achite de datorie. Cred că, 
în momentul în care l-a văzut aici pe Maxwell, în 
după-amiaza asta, străduindu-se să-ţi câștige încrederea, 
Zak a luat totul ca un atac la adresa lui Rork. A reacționat 
cam exagerat. Winthrop a riscat să-şi ridice privirea spre 
fața ei. Rory închisese ochii, încercând să-şi adune gândurile 
contradictorii. 

— Deci, eu sunt cea care am greşit, Winnie? 

— Poate. De data asta Winthrop nu și-a mai privit 
pantofii. Niciodată în viaţa ei nu şi-a dorit să creadă atât de 
mult ceva. 

CAPITOLUL 9 

Nu a venit la cină. Rory stătea în fața scaunului pe care 
Zak îl ocupase timp de șase săptămâni și jumătate și simțea 
același vid straniu care o înconjurase la prima masă pe care 
a luat-o fără Rork. Cât de repede a fost afectată viaţa ei de 
Zak, se gândi, jucându-se cu salata din faţa ei. 

— Dacă știam că vrei să te joci, ţi-aş fi adus un pachet 
de cărți, îi zise Kiley uitându-se la ea. A zâmbit ca scuză. 
Zâmbetul era trist. 

— Nu mi-e foame. Kiley o cunoştea destul de bine ca 
să-şi dea seama că acest „nu mi-e foame” nu are nici în clin 
nici în mânecă cu încăpățânatul „nu mi-e foame”, spus la 
început, când strâmba nasul la mesele pe care fusese instruit 


să i le servească. 

— V-aţi certat? zise el, arătând cu degetul spre scaunul 
gol. 

A tras adânc aer în piept, gata să nege ceea ce era 
evident, apoi a renunțat. 

— Despre ce este vorba? 

— Zău, Kiley, pufni Winthrop. Îşi şterse meticulos gura. 
Nu putea permite chestionarea asta directă. Era singurul om 
cunoscut de Rory care nu manifesta nici cea mai mică umbră 
de curiozitate. Problemele oamenilor erau ale lor, nu trebuia 
să te atingi de ele. Tocmai de aceea o surprinsese atât de 
mult, în după-amiaza aceea, când îi luase apărarea lui Zak. 
Kiley nu împărtășea aceeași filosofie. Lumea imediată 
reprezenta terenul preocupării lui. lar problemele lui 

Rory nu făceau excepție. Ochii lui căprui o priveau 
cercetător, spunându-i că nu o să se ridice de la masă până 
când nu o să-i explice, Rory şi-a împins bărbia în faţă. 

— A dat buzna înăuntru când Maxwell încerca să-mi 
câştige încrederea. 

— Valentin Maxwell? întrebă Kiley, uitându-se spre 
Winthrop ca pentru a obţine o confirmare. 

— Același, îi spuse Winthrop, cam stingherit. Ştia ce 
urmează. 

— De ce l-ai lăsat pe mizerabilul ăla să se apropie de ea? 
întrebă Kiley. S-a ridicat în picioare strângând în pumni 
şervetul de masă. 

— N-am avut încotro, vorbi Winthrop cu salata din fața 
lui. Omul a dat buzna neanunțţat, a împins-o pe Nancy şi... 
Pur şi simplu se săturase. 

— Vreţi să încetaţi să mă trataţi cu toţii ca și cum aș fi o 
imbecilă? interveni Rory. Ceea ce l-a făcut pe Kiley să-și 


întoarcă atenția asupra ei. Începuse să vadă rădăcina 
problemei. Începuse să înțeleagă cum stau lucrurile. 

— Toţi? repetă el. 

— Toţi, zise Rory şi strânse din dinţi. 

— Şi Zak? 

— Mai ales, Zak. 

— Ei bine, Rory, ce s-a întâmplat? Rory îl privi 
suspicioasă. De data asta nu mă mai enervez promise Kiley și 
se aşeză înapoi la masă. 

— Zak a crezut că Maxwell s-a oferit să-mi cumpere 
corporațţia şi i-a tăiat-o scurt. Practic, l-a dat afară. Kiley 
chicoti. 

— Ştiu că o merita, zise el, aproape ca pentru sine. 
Rory îi aruncă o privire şi Kiley se retrase în tăcerea 
promisă. 

— Era atât de furios pentru că l-a găsit pe Maxwell 
acolo, încât... Oh, la naiba, nu am nevoie de nimeni care să ia 
decizii în locul meu și, categoric, nu am nevoie să simt că... 
că... Kiley ridică mâna. Ce este? întrebă ea impacientată. 

— Pot să vorbesc? 

— Da, poţi să vorbeşti! 

— Nu ai nevoie să simţi că Zak apreciază O'Banyon 
Enterprises mai mult decât te apreciază pe tine. Se încruntă 
şi apoi întoarse capul. 

— N-am spus asta! 

— Nu, nu în atâtea cuvinte. Kiley zâmbea cu gura până 
la urechi. 

Rory a atacat salata din fața ei, dorind mai degrabă să 
i-o înfunde în zâmbetul ăla larg. 

— Dacă mă gândesc mai bine, mi-e foarte foame în 
seara asta. Kiley se ridică și-și împinse scaunul la loc. 


— Este în sala de gimnastică, dacă vrei să-ţi ceri scuze. 

— Nu vreau să-mi cer scuze, zise ea mândră. 

— Totuşi, este în sala de gimnastică. Kiley s-a dus în 
bucătărie, sunetul vocii lui trenând în aer. Rory se întrebă ce 
să facă. Ea nu avea, de fapt, de ce să-şi ceară scuze. El trebuia 
să-şi ceară scuze. Dar, fiind găgăuţă tare de cap, probabil că 
nu gândea aşa. Asta este problema cu certurile, își zise ea, 
băgând furculița plină cu salată în gură, fără măcar să-şi dea 
seama ce face. Fiecare dintre părţi crede că ea este cea care 
are dreptate. Fiecare refuză să facă primul pas. Dacă niciuna 
dintre părți nu face primul pas, se gândi ea, următoarele 
cinci săptămâni şi jumătate vor fi dificile, groaznice. Lăsă 
furculiţa jos. Winthrop îndrăzni să privească pe deasupra 
ramelor ochelarilor să i Se uită repede înapoi în farfurie şi se 
prefăcu că nu a observat că ea s-a ridicat de la masă. 

— Cred că am mâncat destul, murmură, așezând 
savant şervetul pe masă. 

Casa era liniştită. Nu se auzea nimic, în afară de 
zgomotul făcut de greutăţi în sala de gimnastică. Rory a 
rămas multă vreme în dreptul ușii sălii de gimnastică, cu 
mâna pe clanţă, șovăind. 

Ce ai să spui, se întrebă ea, când nu-ţi pare rău pentru 
ce ai zis, ci îți pare rău pentru situaţia creată? Avea încă 
îndoielile ei în ceea ce priveşte atracția pe care o prezenta 
Zak pentru ea şi se resemnase cu faptul că va fi obsedată de 
aceste îndoieli încă multă vreme. Dar, obsedată sau nu, ura 
situațiile stânjenitoare. Şi aşa promitea să fie, dacă nu o să 
clarifice lucrurile. Nu dorea să fie supărat pe ea. În 
după-amiaza aceea, când a privit-o cu ochi acuzatori, nu 
expresia din privire a contat. Ce a contat, în definitiv, a fost 
modul în care a durut-o privirea respectivă. 


Nu ştiuse până atunci că o privire poate să doară atât. 
A strâns mai tare clanţa ușii. Acum sau niciodată, şi-a zis în 
gând. Şi a deschis larg ușa. 

Era îmbrăcat exact aşa cum fusese când îl găsise, 
ultima oară, singur în sală. Şortul albastru de mătase se 
lipise da coapsele lui ude sudoare. Bentița, care-i ținea părul 
negru ca noaptea, era era trei sferturi udă. După expresia lui, 
părea că se află într-o altă lume. 

Rork îi spusese adesea că, atunci când cineva se 
antrenează intens, alunecă în alt timp, în alt loc. Era un fel de 
autoliniștire. O privire spre Rory şi lumea cealaltă a dispărut. 

— Cu ce-ţi pot fi de folos? întrebă sec Zak. S-a întors şi 
a pus halterele pe raft. 

— Am venit să primenim aerul, zise ea, sondând 
terenul. Zak îşi permise o jumătate de zâmbet. 

— Cu parfumul cu care te-ai dat? Ea inspiră, încercând 
să sesizeze o urmă de parfum. 

— Sunt ore de când mirosul parfumului a dispărut. Ştia 
că se cramponează de lucruri minore, pentru a spulbera 
tensiunea stânjenitoare dintre ei. El scutură din cap. 

— Nu, nu a trecut. L-am simţit înainte să te văd. 
Parfumul o preceda, anunțându-i sosirea, trezindu-i 
simţurile, stârnind în el ceva ce se trezea întotdeauna numai 
la simplul gând îndreptat spre ea. Cât timp poate să continue, 
vorbind despre parfum? își zise ea, căutându-și cuvintele 
potrivite. 

— Am venit, spuse, măsurându-și lent cuvintele, să-mi 
cer scuze. În legătură cu după-amiaza asta, adăugă ea, după o 
secundă. El ridică din umeri. 

— Amândoi am spus câteva lucruri care n-ar fi trebuit 
spuse. Așa că ar trebui s-o lăsăm baltă. Nu-i convenea. Asta 


nu clarifica nimic, își zise Rory. Cuvintele lui erau ca un 
deodorant care masca un iz neplăcut ce continua să se simtă. 

— Nu vreau să o las baltă. Zak o privi, amuzat. Ce 
urmărea oare? Vreau să rezolv lucrurile. 

— Ai vreun aparat special pentru asta? întrebă el. 

— Ascultă, zise, dar se opri. Fără să se gândească, i-a 
atins brațul şi amândoi au fost parcă electrizați. Apoi 
continuă: Nu vreau ca între noi să rămână nimic așa, în aer. 
Asta va face ca următoarele săptămâni să fie de nesuportat. 
Era un pretext prea transparent și ea o știa foarte bine. 
Începuse prin a spune ceva cu sens și apoi, în ultimul 
moment, a dat înapoi, pierzându-și curajul. Te rog, spune-mi 
că nu-ți pasă de O'Banyon Enterprises, se gândi ea. Nu în 
felul în care cred eu că-ți pasă. 

— În privinţa asta, cred că ai dreptate. O să fie 
într-adevăr groaznic. S-a oprit. Nu-mi place să fiu criticat. 
Dar, în acest caz, cred că nici n-ar trebui să critic, nu-i așa? 

Rory dădu din cap. Ținea încă mâna pe braţul lui, pe 
care-l simţea ușor încordat. O să fie nevoie de timp pentru 
asta, se gândi ea. Rănile pe care şi le provocaseră unul altuia 
nu erau de suprafaţă. Ca înțepătura unui cui, păreau mici, 
dar erau adânci. Ei bine, avea timp. Încă cinci săptămâni şi 
jumătate. Poate că răspunsul la toate astea o să-l găsească la 
capătul drumului. Zak privi în jos spre mâna ei. 

— Îţi sugerez să iei mâna de pe mine, dacă nu vrei să te 
trezeşti într-o îmbrățişare plină de sudoare. Vocea îi era 
joasă şi a atins ceva înăuntrul ei. Ceva care a început să 
crească, să se aprindă. Nu şi-a retras mâna. 

— N-am nimic împotriva sudorii, răspunse ea moale, 
cu ochii aţintiți pe fața lui. Această casă a fost construită din 
sudoare. Își dădu seama că el se abține. Oare avea o 


asemenea putere asupra lui? Oare a fost cinstit în 
după-amiaza acestei zile? A încercat să protejeze O'Banyon 
Enterprises numai pentru că au aparţinut lui Rork? Dorea 
din tot sufletul să știe. 

— Porţi un Saint Laurent original, zise el, arătând cu 
capul spre eticheta jachetei descheiate. Pe buze îi înflori un 
zâmbet larg, zâmbet care-l făcu să-și piardă controlul. Știa că 
ce a spus are legătură tot cu faptul că el era asudat după 
exercițiile făcute. 

— Yves n-o să se supere dacă una dintre creaţiile lui o 
să se ude puțin. 

Nu avea de gând decât să-i atingă ușor buzele. Dar 
sărutul, oricât de nevinovat, parcă i-a aprins o flacără în 
sânge. Când, de peste un an de zile, ești îndrăgostit de 
fotografia unei femei, ea, în carne și oase, este irezistibilă. 
Bătălia pentru control a fost pierdută înainte de a fi lansată 
prima salvă. Simțindu-i degetele, care-i căutau cu delicateţe 
rotunjimile tentante ale sânilor, Rory s-a aprins. 

Era, într-adevăr, asudat, așa cum spusese, dar ea nu a 
simțit niciodată ceva mai minunat decât pieptul lui umed. 
Și-a ridicat mâinile spre faţa lui, a cuprins-o în palme și l-a 
sărutat în neştire. 

Zak înţelese că îl dorea, la fel de mult cum o dorea și el. 
Totuși, împinge lucrurile prea repede, se gândi, prea repede. 
Trebuia să o oprească înainte de a-și pierde controlul și de a 
o poseda acolo, pe podeaua sălii de gimnastică. Nu o să facă 
asta, nu cu ea. Îşi dăduse seama că are îndoieli în ce-l 
priveşte, imediat ce părăsise biroul, în acea după-amiază. Nu 
ar fi izbucnit aşa faţă de el, dacă n-ar fi crezut că asocierea 
lor nu ar avea alt scop decât să-i faciliteze lui pătrunderea în 
O'Banyon Enterprises. Avea toate motivele din lume să-l 


bănuiască. În definitiv, cine era el? 

Cineva care se ridicase din cartierele sărace ale Los 
Angeles-ului; un om care, dacă n-ar fi fost Rork O'Banyon, ar 
fi putut ajunge şi la închisoare. Ar fi putut să ajungă un hoț. 
l-ar fi fost uşor să înveţe să fure pe stradă. Rork O'Banyon i-a 
schimbat însă viaţa. Lui Rork îi datorează faptul că a ajuns 
ceea ce este astăzi. 

Şi, pentru că a devenit ceea ce este, se va purta frumos 
când este vorba de Rory. 

Nu ar fi putut suporta ca ea să bănuiască, fie şi în cel 
mai tainic colțișor al minții ei, că el este un oportunist. 
Trebuie să ajungă să aibă încredere totală în el, înainte să 
facă dragoste cu ea. Între ei nu trebuie să existe niciun fel de 
suspiciuni, niciun fel de îndoieli. Singurul mod, în care putea 
să o facă să înţeleagă că nu banii ei îi doreşte el, era să o 
pregătească, să o ajute şi apoi să plece. Dacă vine după el, 
numai atunci o să câştige. Dar asta era o treabă care trebuia 
rezolvată după concurs. Încet, tremurând de dorinţa de a o 
atinge, Zak a prins-o de mâini şi i le-a îndepărtat, ţinându-le 
captive într-ale lui. 

— Trebuie să-mi termin exerciţiile, spuse el, 
recăpătându-și încet suflul. 

Ea nu înțelegea. De ce se retrage în felul ăsta? Este încă 
supărat? Nu, își zise, uitându-se în ochii lui, nu mai era 
supărat. E altceva acolo, ceva ce nu putea înţelege. Dar era 
hotărâtă să înțeleagă. A dat din cap și în colţurile gurii i-a 
apărut un zâmbet. 

— Pentru asta, profesorul merită o recompensă. O 
iubea cel mai mult când zâmbea. Cuvântul „iubea” l-a uimit. 
În ultimele cinci minute, îl folosise de două ori referitor la ea. 
Atunci trebuie să fie adevărat, cugetă el. Zak Taylor este 


îndrăgostit. Cât pe ce să se prăbușească cerul! 

— Profesorul doreşte să vadă că te duci să te odihnești. 
Antrenamentul tău începe dimineaţă, la ora șase. 

— Nu este nevoie să-mi aminteşti, bombăni ea. De-abia 
aştept să se termine regimul ăsta. Imediat după concurs, 
mergem să dansăm undeva, până în zori. 

— Să dansăm? întrebă el. 

— Da, să dansăm. S-a oprit şi l-a privit curioasă. Nu-ţi 
place să dansezi? 

— Nu m-am gândit niciodată la asta, răspunse el, vag. 
Era cu spatele la ea, dar tonul îl trădase, Rory a venit în fața 
lui. 

— Nu ştii să dansezi, nu-i aşa? Aproape că se simţea 
bucurie în vocea ei. Zak a ridicat din nou halterele. A așteptat 
până şi-a terminat exerciţiul, apoi i-a zis: 

— Aşa este că nu ştii? Nu a răspuns. S-a îndreptat spre 
banca pe care erau montate greutăţile şi a început un alt 
exercițiu. Rory a așteptat până când a terminat. 

— Este că nu ştii? Se uita în jos spre el şi se amuza tot 
mai mult. 

— Ai de gând să o ţii așa întruna, până când îmi termin 
antrenamentul? 

— Dacă am să fiu obligată! 

— Ei bine, nu ştiu să dansez. 

— Vino în camera mea după ce-ţi termini 
antrenamentul și poţi să primeşti prima lecţie, zise, cu un 
zâmbet larg. Nu voia să se ducă în camera ei, nu când 
parfumul ei îl scotea din minţi, nu când dorința amenința 
să-l copleşească! 

— N-am nevoie să învăţ să dansez. 

— Orice bărbat bine trebuie să ştie să danseze, spuse 


ea detașată și ieşi din cameră, însoţită de răsunetul râsului ei 
amuzat. 

În timp ce alegea discurile şi le pregătea, se gândi că nu 
caută decât un pretext ca să-i simtă braţele în jurul ei. O 
cauţi cu lumânarea, își zise, punând Greatest Hits al lui 
Johnny Mathiss. A pus acul picupului ei stereo pe primul cerc 
al discului şi s-a lăsat învăluită de melodia dulce, plină de 
reverie. Vocea plăcută era seducătoare. Briza de primăvară 
adia printre frunzele copacului din fața terasei. A simțit că 
cedează înainte să fie început. 

— Mai bine cu Johnny Mathiss, murmură ea, intrând în 
panică. S-a auzit o bătaie uşoară în uşă. Rory a simţit că 
obrajii îi iau foc. A aruncat o ultimă privire în oglindă. Gata, 
pe locuri, porniţi! A deschis uşa larg şi l-a văzut pe Kiley. 

— Oh! 

— Nu te uita la mine așa. Am un mesaj de la Zak. 

— Da? O privea amuzat. 

— Înflăcărarea ta este evidentă, fetiţo! Nu trebuie să te 
grăbeşti să te arunci aşa în braţele omului. 

— Nu am nicio intenţie să mă arunc în braţele lui, 
minţi ea. M-am oferit doar să-l învăţ să danseze. 

— Asta înainte sau după ce-l pedepseşti? S-a uitat urât 
la el. 

— Care-i mesajul? 

— Îţi mulţumeşte, nu poate veni acum, dar invitația 
rămâne valabilă, ca în cazul spectacolului întrerupt de 
ploaie. 

— În California plouă numai iarna. Zak se ridică din pat 
şi o văzu în cadrul uşii. 

— Poftim? Uşa nu era încuiată și a deschis-o după o 
scurtă bătaie. Zak era fără cămașă, cu o pereche de blugi 


vechi, iar Rory se gândi că nu văzuse în viaţa ei pe cineva 
care să arate atât de bine. Trebuia să facă un efort ca să-și 
mobilizeze mintea la conversaţie. 

— Spectacolul tău, întrerupt de ploaie, îi explică ea. În 
California nu plouă decât iarna. 

— Sunt de aici. Ştiu asta. A intrat în cameră și a pus pe 
birou picupul roşu pe care-l avea în mână. 

— Nu pot să aştept până la iarnă ca să dansez. Am 
hotărât să-ți mai dau o şansă. 

Zak se uită la micul picup. Arăta jalnic, i-a văzut 
expresia plină de curiozitate. 

— A fost al meu când eram mică. Nu-mi place să arunc 
lucrurile, i-a explicat, în grabă, înainte de a o întreba el ceva. 
Sunt foarte sentimentală. S-a aşezat în genunchi, cu 
ştecherul picupului în mână, căutând o priză. 

— N-ai fi zis asta. A simţit că zâmbetul larg, care i-a 
apărut pe faţă, îi venea din adâncul sufletului. Rory avea 
acest efect asupra lui. A ieşit de sub birou. A prins-o de mână 
când s-a ridicat și trupul ei l-a atins uşor pe-al lui. Chiar dacă 
expresia lui nu s-a schimbat, i-a văzut ochii umplându-se de 
dorinţă. 

— Există o mulţime de lucruri în ce mă priveşte, pe 
care oamenii nu le ghicesc de la început, zise ea, cu 
seriozitate, întâlnindu-i privirea. Mă dezvălui oamenilor 
încet, când simt că pot să am încredere în ei. Zak a prins 
mesajul. Îi spunea că are încredere în el sau cel puţin că a 
început să aibă. E un început, îşi zise el. 

A dat drumul picupului. Melodia Numai dacă ne-am 
iubi a început. Rory a ridicat mâinile spre Zak, aşteptând. A 
luat-o în braţe. La partea asta se pricepea foarte bine. 

— Explică-mi ce am de făcut, îi spuse. 


— Înveţi să dansezi, nu să pilotezi un avion, zise ea, 
începând să râdă. 

— Ce fac acum este mult mai periculos. 

— Nu dacă suntem amândoi foarte atenți. 

— Nu sunt sigur că pot să fiu atât de atent. Rory simțea 
cum i se aprind simţurile. Trupurile li se atingeau în toate 
punctele. A încercat să-și înăbușe, dorința imperioasă care o 
cuprinsese. 

— Am să conduc eu până când ai să înveţi cum să o faci, 
i-a spus. 

— Nu te apropia prea mult de mine că-mi pierd 
controlul. 

— Nu, acceptă Rory. Dar am să o fac cu persoana 
potrivită. Eşti tu oare persoana potrivită, Zak? se întrebă ea. 
Zak tăcea, prefăcându-se preocupat să nu o calce pe picioare. 
Se mişcă cu o graţie surprinzătoare pentru un bărbat care nu 
a dansat niciodată, se gândi ea. N-ar trebui să se preocupe să 
nu mă calce pe picioare. Rory constată că toate minusurile 
lui Zak o făceau să-l îndrăgească şi mai mult. 

Era îndrăgostită şi nu mai exista cale de întoarcere. 
Melodia s-a terminat. 

— Cred că trebuie să-l alimentăm, constată Zak, dând 
din cap în direcţia picupului. 

Rory se ridică pe vârfurile picioarelor şi-l sărută. Dorea 
să rămână în noaptea asta aici. Zak îşi dădu seama de asta 
după felul în care se strânsese în el, după felul în care îl ținea 
în brațe. Sânii i se lipiseră de piept şi, o secundă, a ridicat 
mâna, dornic să le mângâie moliciunea, dornic să o posede. 
Era prea mult pentru un bărbat ca să reziste. Și-a impus să 
lase mâinile în jos, dar ele au ajuns pe rotunjimile șoldurilor 
ei. Degetele i-au cuprins fesele, trăgând-o şi mai aproape de 


el. Rory i-a simţit erecţia, a simţit cum o apasă fierbințeala 
dorinţei lui şi asta a excitat-o și mai mult. Flămândă, îi 
devora sărutul, curajul venindu-i dintr-o sursă necunoscută. 
Acum, iubeşte-mă, acum vreau, se rugă ea în gând. 

Dar el trebuia să rămână ferm. Altminteri s-ar putea să 
nu o mai câștige niciodată. Întotdeauna va exista acea 
îndoială în mintea ei. 

— Cred că este suficient pentru prima lecţie, zise el 
moale, sărutând-o. 

Refuzul lui a uluit-o. Nu ştia ce a greşit. 

— Nu se putea să fi interpretat greşit semnalele pe 
care le primise de la el. 

O dorea la fel de mult cum îl dorea şi ea. Îi oferise ceva 
ce nu oferise nici unui alt bărbat înaintea lui, iar el o 
îndepărta. Delicat, dar totuşi o îndepărta. Rory dădu din cap. 

— Ai dreptate, ca de obicei, spuse ea, și porni spre uşă. 

— Nu-ţi iei lucrurile? 

— Păstrează-le pentru cea de-a doua lecţie, spuse și 
zâmbi din nou. 

CAPITOLUL 10 

O făcuse iarăşi. Rory privea pe fereastra dormitorului 
şi l-a văzut pe Zak îndreptându-se spre ieşire. Se uită la ceas. 
Două şi jumătate. Unde tot pleca mereu? De două luni și 
jumătate, de când au început să lucreze împreună, dispărea 
după-amiaza de trei sau patru ori pe săptămână. Se întâlnea 
oare cu cineva? 

Gândul i-a provocat un gol imens în capul pieptului. 
Grozav, îți spui tot timpul că nu este pentru tine, dar, la 
primul gând că s-ar putea întâlni cu altcineva, îți scoţi 
ghearele, își reproșa ea. Rory o luă la goană pe scări în jos. 

Am să-l întreb, pur şi simplu, asta-i tot, îşi zise ea. Nu-i 


niciun necaz să fii curios. Rory ştia că nu face decât să caute 
scuze, încercând să ignore faptul că această curiozitate a ei o 
să-l facă să înţeleagă că o interesează totul despre el. Îşi 
scosese deja mașina din garaj şi ieşise pe şosea. Rory nu a 
ezitat nicio secundă. Odată ce se hotărâse să descopere unde 
dispărea în mod misterios, trecu la treabă. S-a urcat în 
mașina ei şi a pornit după el. 

A reușit să nu-l piardă din vedere. Traficul din acea 
după-amiază de joi nu începuse încă să se intensifice. L-a 
urmărit ieșind din districtul Beverly Hills, cu magazinele lui 
superbe, cu locuitori bine îmbrăcaţi. Se îndrepta spre un 
cartier mai sărac din Los Angeles. Clădirile au început să 
aibă un aspect neplăcut, arătând vechi și coşcovite. Unde se 
ducea? se întrebă ea. Se uită la indicatorul de benzină. Mai 
avea suficient timp să ajungă acasă, dacă se întoarce și o 
pornește acum înapoi. Dar dacă-și continuă drumul, va fi 
nevoită să se oprească în curând. 

Era îmbrăcată într-un pulover roz-aprins şi o fustă albă, 
strâmtă. O avantajau și le pusese pentru Zak. Asta-mi mai 
trebuia acum, să mă opresc cu maşina Porsche, îmbrăcată 
aşa, în acest cartier, îşi zise. Oameni obosiţi zăceau 
nepăsători lângă maşinile stricate. Pe străzi se jucau copii, 
strigând, râzând, aruncându-și unul altuia obscenităţi, ca și 
cum făceau parte din limbajul lor cotidian. Pe Rory a 
apucat-o un tremur, a verificat butonul de control al 
portierei şi a ridicat geamurile. În sfârşit, maşina Camaro a 
lui Zak s-a oprit în fața a ceea ce părea să fie, la prima vedere, 
un depozit abandonat Era cel mai neprimitor loc pe care 
văzuse Rory vreodată. Dacă urma să se întâlnească cu cineva, 
atunci cu siguranţa aleseseră un loc ciudat pentru o întâlnire. 
Rory l-a urmărit cu privirea cum urca scările din față. Când a 


deschis ușa să intre, ea a citit inscripţia de deasupra. Zak 
mergea la YMCA. Dar de ce? Când avea tot echipamentul la 
dispoziţia lui, când ar fi putut să meargă la oricare dintre 
cele zece saloane de gimnastică pe care le avea Rory în 
district, de ce venea aici? 

A parcat maşina vizavi, în fața unui magazin gol, închis, 
a cărui firmă era uzată şi decolorată. 

— Hei, lady, ai nevoie de ajutor? 

Rory nici măcar nu s-a întors să răspundă vocii tinere, 
arogante. Ştia că ar fi putut să dea de bucluc și a traversat 
strada în fugă. 

Ar fi trebuit să te gândești mai bine înainte să vii într-o 
asemenea zonă, îşi spuse ea. Dar nu a ştiut că o să ajungă 
într-o „asemenea zonă” când a pornit. Acum trebuia să 
meargă până la capăt. Ce făcea oare Zak aici? 

În interior, principalul coridor era lung, îngust și slab 
luminat, nelăsând să pătrundă lumina soarelui, care 
rămăsese în urma ei, în stradă. Mirosea a aer închis și a 
dezinfectant. L-a zărit pe Zak exact înainte să dispară în 
spatele altor uşi duble. Și dacă el se duce în vestiarul 
bărbaților, ai de gând să-l urmezi şi acolo? se întrebă. Dar 
inscripția de pe ușă îi spuse că dăduse peste sala de 
gimnastică. Prin uşile închise răzbăteau zgomote puternice. 
S-a ridicat pe vârfurile picioarelor ca să se uite pe fereastra 
placată cu plasă de sârmă. L-a văzut pe Zak traversând 
terenul de baschet și salutând grupuri răzlețe de băieți. Erau 
şi câteva fete. Alte câteva erau răspândite în tribunele din 
fund. 

— Ei bine, dacă ai ajuns până aici, mergi până la capăt, 
murmură ea, înainte să deschidă ușa. A intrat, încercând să 
atragă cât mai puţin atenţia. Dar înfățișarea ei şi trăsăturile 


luminoase săreau în ochi ca un far. Zak era cu spatele la ea, 
vorbind cu un grup de băieţi între nouă și șaisprezece ani. 
Un tânăr înalt, mult mai înalt decât ceilalți, se uită în direcția 
ei și probabil că le-a spus ceva celorlalţi. În ochii lui era 
numai dorinţă. Zak s-a întors. Uşoara curiozitate de pe fața 
lui s-a transformat într-o surpriză uluitoare. Rory a zâmbit și 
a făcut un semn cu mâna, apoi s-a îndreptat spre un bărbat 
mai în vârstă, care stătea pe tușă. Purta o cămașă gri, udă de 
sudoare, care cunoscuse și vremuri mai bune. Era foarte 
întinsă peste burta proeminentă, aproape rotundă. De gât îi 
atârna un fluier. Cuvântul „antrenor” fusese cusut cu litere 
inegale pe pieptul cămășii. 

— Cu ce vă pot fi de folos? întrebă omul, venindu-i în 
întâmpinare. Sunt părintele Duffy. 

— Părintele Duffy, repetă ea. 

Dăduse peste o parte din trecutul lui Zak, ceea ce a 
făcut-o să se înflăcăreze şi să simtă interes. Capul cu părul 
încărunțţit s-a înclinat ușor într-o parte, când bărbatul a 
sesizat o oarecare recunoaştere în vocea ei. 

— Ar trebui să vă cunosc? întrebă el. 

— Nu, zise ea, dând din cap. Sunt o prietenă a lui Zak. 

Când a auzit numele lui Zak, bătrânul preot a zâmbit 
larg. 

— Ce tânăr minunat, ce tânăr minunat! Poftiţi, luaţi loc, 
a invitat-o el, conducând-o spre primul şir de scaune. Rory 
se simţea stânjenită. Era conştientă de faptul că provocase 
multă curiozitate. Simţise câteva perechi de ochi care o 
urmăriseră când s-a aşezat lângă preot. Dar nu ochii lui Zak. 
Zak se întorsese la băieţii din jurul lui. 

— Ştii, credeam că am o autoritate nelimitată, se 
destăinui părintele Duffy, aplecându-se spre Rory, dar 


trebuie să mărturisesc că mi-am dat seama că nu este așa 
când am dat peste Zak. Când era copil, era aproape 
incorigibil. Cât pe-aci să-i frângă inima mamei lui. Acum, 
uită-te la el. Și-l arătă pe Zak cu mândrie. Unul dintre băieţii 
cu care vorbea Zak a adus o minge de baschet i-a început 
jocul.ş 

Astăzi este ziua de baschet, continuă preotul adunând 
fragmente de propoziţii într-un întreg caleidoscop. Nu fiu ce 
m-a şfi făcut fără el. Se bătu cu palma peste și piciorul drept. 
Artrita nu-mi mai permite să mă mișc, aşa cum făceam altă 
dată. 

Mai sunt încă bun de gură, dar el le poate arăta practic. 
Când îl privea pe Zak i se lumina toată fața de satisfacție. 
Acum are viaţa lui și totuşi vine aici de două, trei sau patru 
ori pe săptămână. Băieţii trăiesc pentru asta, deşi nu vor să 
recunoască. 

Sunt băieţi duri, aşa cum a fost şi el. Îmi place să cred 
că, deşi sunt băieţi duri, au inimă. Au urmărit câteva 
momente jocul în tăcere, apoi părintele Duffy a continuat ca 
şi cum nu s-ar fi întrerupt deloc: Firește, nu-mi puneam prea 
mari speranţe în această inimă când a început să crească și 
nici măcar după ce a depășit faza copilăriei. Umbla cu o ceată 
de copii foarte duri. Când mama lui a venit la mine... Vocea 
i-a rămas în aer, gândindu-se la propriile lui greşeli. Nu a 
putut niciodată să ajungă la tânărul, înfierbântatul Zak. 
Altcineva a făcut-o. 

Transformarea lui nu a fost altceva decât un miracol, 
adăugă el iute, văzând curiozitatea întipărită pe faţa ei. 
Tinerilor nu le place să creadă în miracole. Dar eu mă ocup 
de această afacere. Fireşte, nu fac eu miracolele. De asta se 
ocupă bunul Dumnezeu. lar El l-a făcut pe Rork O'Banyon să 


treacă într-o zi pe aici. Domnul să-i odihnească sufletul. 

l-a făcut plăcere lui Rory să audă numele unchiului ei 
spus cu atâta dragoste, cu atât respect. Preotul a continuat, 
elogiind virtuțile lui Rork și vorbind despre cum a reușit el 
să se impună în fața tânărului furios, cum a făcut asta și cu 
alți băieți incorigibili ai preotului. Arătă spre podea. Era 
nouă, contrastând cu restul clădirii. 

— El a plătit pentru asta. A pus să fie montată chiar 
înainte de a se prăpădi. 

Întotdeauna făcea câte ceva, întotdeauna îi ajuta pe 
alţii. Îmi aduc bine aminte, mai zise, şi vocea i s-a stins din 
nou. Rory s-a convins că părintele Duffy era un bun vorbitor. 
Ea nu a spus nimic, mulțumindu-se pur şi simplu să asculte. 

Ocazional, îl surprindea pe Zak privind spre ea cu o 
expresie întrebătoare în ochi. Când se întâmpla asta, ea 
zâmbea și se întorcea cu fața spre preot, care vorbea și 
vorbea, depănându-şi amintirile şi presărându-le cu detalii 
din prezent. Una peste alta, a fost o după-amiază foarte 
interesantă. 

— Ce faci aici? întrebă Zak, străduindu-se să păstreze 
un ton fără nicio expresie. 

Jocul se terminase și a venit la Rory și părintele Duffy. 
Zak era înconjurat încă de vreo şase băieţi, care-l urmau ca 
nişte umbre şi încercau să pară blazaţi, ca să nu li se observe 
admiraţia evidentă pentru el. 

— Ştii că am o curiozitate nesăţioasă. Și dispari cu o 
asemenea regularitate încât astăzi m-am hotărât să... A tăcut 
brusc, simțindu-se puţin stânjenită. 

— Hei, omule, este gagica ta? întrebă tânărul înalt, care 
o măsurase mai devreme din cap până-n picioare. 

— Julio, ţi-am spus să nu mai vorbeşti aşa, zise cu 


reproş părintele Duffy. 

— Nu-i nimic, zise Rory râzând, apoi se întrebă ce se 
petrece în capul lui Zak. 

Dar expresia lui era de nedescifrat. Era prea obişnuit 
cu comportamentul tânărului ca să-l mai impresioneze. 
Obișnuit? A fost unul dintre ei. Privindu-l pe Julio, a avut 
impresia clară că îl priveşte pe Zak, cu zece - doisprezece ani 
în urmă. Atitudinea era de sfidare, cu capul aruncat puţin 
spre spate, ca o provocare fățişă adresată întregii lumi. 
Numai ochii nu deveniseră încă de oţel. Ochii erau mai blânzi. 
Era în ei speranţă. Și Zak era cel care o trezea. 

— Ei bine, omule, cine este? Să faci prezentările, spuse 
un alt membru al grupului. Zak îi aruncă băiatului o privire 
de reproş. Acesta lăsă ochii în jos, apoi îi ridică din nou 
ștrengăreşte. Te rog! Părintele Duffy a luat iniţiativa. 

— Domnișoara este... Vai, am vorbit atât de mult, încât 
am uitat să te întreb cum te cheamă. Spuse asta aruncându-i 
fetei o privire încărcată de scuze. 

— Nici nu este de mirare, zise Julio destul de tare. 

— Rory O'Banyon, îi spuse Zak preotului. Părintele 
Duffy a rămas cu gura căscată de uimire, l-a apucat mâna și 
i-a scuturat-o ca şi cum atunci se întâlniseră. 

— Oh, fireşte, fireşte, ar fi trebuit să observ 
asemănarea. Şi eu care am vorbit atât despre Rork... 

— Mi-a făcut plăcere. 

— Acum trebuie să plecăm, zise Zak, luând-o pe Rory 
de umeri şi îndreptându-se spre ieşire. În urma lor s-a auzit 
un cor de fluierături. 

— Hei, nu-ţi faci duşul? strigă Julio, cu o expresie plină 
de veselie, atotștiutoare. Ţi-ar face bine unul rece. 

— Am să-l fac acasă, zise Zak privind peste umăr. 


— Julio crede că o să facem dușul împreună, spuse ea 
când ieşiră. La această idee, a zâmbit pentru sine. 

— Ştiu. Dar dacă aş spune că nu este aşa, asta nu ar 
face decât să-l convingă. Câteva momente, singurele 
zgomote pe care le-au auzit au fost paşii lor pe podeaua 
acoperită cu un linoleum crăpat. Zak i-a ţinut uşa ca să iasă. 
Contactul cu lumina puternică a zilei a fost dur și ea a trebuit 
să-şi apere ochii. 

— Despre ce a mai vorbit părintele Duffy? A întrebat-o 
în cele din urmă. 

— Despre tine. Cred că se pregăteşte să te ridice în 
slăvi. 

— Este un bătrân inofensiv care a pierdut legătura cu 
copiii ăştia. El este bine intenţionat, dar singurul lucru pe 
care ei îl respectă sunt mușchii, dominaţia şi controlul, spuse 
Zak coborând scările. Rory s-a grăbit să ţină pasul cu el. E 
supărat pe ea pentru această imixtiune? se întrebă. Dacă e, 
atunci se controlează foarte bine. La fel cum controlează și 
dorința pe care ea o simţea că există. Cum reușea să facă 
asta? 

— Nu arătai ca și cum ai fi avut un bici cu tine. 

— Asta acum. După ce te impui, poţi să te porți mai 
blând cu ei. 

Cât de multe lucruri mai avea de aflat despre acest om? 
Gândurile ei o făcură să zâmbească. Ele se refereau la un om 
complet diferit de cel pe care credea că l-a întâlnit în acea 
primă zi, în biroul unchiului ei. 

— Ai spus-o ca un veteran. El nu a făcut niciun 
comentariu, i-a văzut maşina parcată vizavi şi a făcut un 
semn cu capul spre ea. 

— Ai noroc că mașina ta mai este acolo. Ne întâlnim la 


Goldie's. 

— Unde? Uitase că ea nu cunoştea zona. 

— Este o cafenea la vreo două mile de aici, spre vest. 
Este ceva mai sigur. Se încruntă. Nu ştiu ce te-a apucat să vii 
într-un cartier ca ăsta. 

— N-am ştiut că vin, până când nu am ajuns aici, 
răspunse ea şi porni să traverseze strada. 

— Rory! o strigă el când făcuse de abia trei paşi. 

— Da! 

— Şi grăbeşte-te. Pe-aici ți se poate întâmpla ceva ce 
nici nu te aștepți. Rory a făcut restul drumului rigidă. 

Goldie's era o cafenea mică, unde de-abia dacă 
încăpeau şaisprezece clienţi. Cele cinci rafturi din spatele 
chelnerițelor adăposteau o varietate de gogoşi și brioşe care, 
judecând după aromă, erau făcute chiar în local. Rory privea 
cu ochi lacomi rafturile pline. S-au așezat la o măsuţă destul 
de şubredă. Zak a văzut la ce se uită și cu o mână i-a întors 
încet fața spre el. Ştia că ar fi trebuit să aştepte să vorbească 
cu ea după ce vor fi ajuns acasă, dar şi-a dat seama că nu o 
poate face. 

— Două cafele, a comandat el chelneriţei când aceasta 
s-a apropiat de ei. 

— Nimic altceva? mormăi Rory. 

— Nimic altceva. 

— Eşti o brută. 

— O brută care vrea să-ți pună o întrebare: De ce m-ai 
urmărit? 

Privirea i se tot întorcea spre rafturi. Dacă a vrut să o 
pedepsească, atunci a reușit. 

— Voiam să știu unde te duci cu atâta regularitate. 
Ştiam că nu mergeai la birou, pentru că mi-ar fi spus Winnie. 


Chelneriţa s-a întors cu două cești cu cafea neagră şi un mic 
recipient cu frişca. Le-a pus pe masă fără să le arunce nici 
măcar o privire şi s-a întors spre un client, care se pare că-i 
concentrase toată atenţia. 

— Ai fi putut să mă întrebi. Zak a ridicat ceașca cu 
cafea și a dus-o la gură. Rory și-a turnat frişca în ceașcă, 
urmărind cum se dizolvă. 

— Mi-ai fi spus? El a mai sorbit o dată înainte să-i 
răspundă: - Probabil că nu. 

— Ştiam asta. 

— Oare? zise el, zâmbind, supărarea începând să-i 
treacă. Ce altceva mai ştiai? 

— Nu atâtea câte știu acum. El a trecut ușor peste 
afirmația făcută de Rory. Prea uşor, se gândi ea. 

— Părintele Duffy vorbeşte prea mult. 

— Este un drăguţ. 

— Totuşi, vorbeşte prea mult. Zak s-a concentrat 
asupra ceştii cu cafea, sorbind adânc. A studiat-o gânditor pe 
deasupra marginii ceşcuţei, apoi a lăsat-o încet pe masă. Ce 
altceva ţi-a mai spus? 

— Tot ce nu mi-ai fi spus tu. 

— Ca de pildă? 

— N-am știut că ai doi fraţi. 

— Am avut, o corectă el. Vocea îi era convenţională, ca 
și cum nu voia să-și dezvăluie sentimentele. 

— Ai avut? Cuvintele implicau un presentiment, dar 
trebuia să ştie exact. Era ceva despre care părintele Duffy nu 
i-a vorbit, ceva despre care, probabil, omul nu știa nimic sau 
uitase să menţioneze în amalgamul de informaţii pe care i 
le-a dezvăluit. 

— Deke a murit într-o încăierare de stradă, acum şase 


ani. Mark a fost împușcat accidental într-un schimb de focuri, 
acum două veri. Era în drum spre școală. 

Rory şi-a acoperit gura cu mâinile pentru a nu-i scăpa 
vreun sunet pe care l-ar fi putut scoate din cauza șocului. 
Zak agita restul de cafea din ceașcă. 

— Imediat după moartea lui Mark, unchiul tău mi-a 
cerut să vin să locuiesc cu el. Presupun că se temea că aș 
putea să fac ceva ca să mă răzbun. 

— Să te răzbuni? 

— A fost vorba de o reglare de conturi, cu care Mark 
nu avea nicio legătură. Eu îi spusesem să renunţe la bandă și 
să încerce să-și croiască un drum al său. În ochi i-a apărut o 
privire ce parcă venea de departe, dispărând apoi repede. 
Rork s-a gândit că, dacă mă scoate de acolo, n-am să fiu 
tentat să fac ceva stupid. 

Și, continuă el trăgând adânc aer în piept, ca și cum ar 
fi vrut să-şi limpezească gândurile, de asemenea, nu voia să 
mi se întâmple ceva. Lucram deja pentru el, dar a hotărât că 
nu era suficient. Am încercat să refuz, dar oferta era pur și 
simplu prea tentantă. Mi-a făcut o mulțime de oferte 
tentante. A pus ceașca pe masă și i-a făcut un semn 
chelneriței să-i aducă încă una. 

— Tu mai vrei? a întrebat-o. Rory a dat din cap că nu, 
văzând că mai avea în ceașcă. Îşi pierduse vocea, uimită de 
ceea ce auzea. 

— Ştiai că el m-a trimis la şcoală? 

— Da, mi-a spus Kiley. Zak s-a lăsat pe speteaza 
scaunului, fiind vizibil că mintea îi rătăcea. 

— Lucram la unul dintre saloanele lui, cu jumătate de 
normă, încercând să mă descurc. Pur şi simplu, a preluat el 
toate cheltuielile spunând că acesta este modul lui de a plăti 


pentru norocul pe care l-a avut. În colţurile gurii i-a apărut 
un zâmbet amar. Am făcut economii ca să-i returnez ceea ce 
a cheltuit cu mine, ceea ce, cunoscându-l, nu ar fi acceptat, 
probabil. Dar trebuia să încerc. Rory îl privea cu ochi blânzi, 
plini de compasiune. 

— Câţi alți copii a mai trimis la școală? El a ridicat din 
umeri. 

— Fără îndoială că o mulțime. Rork a ajutat numeroşi 
oameni, în diferite feluri. 

Știuse că unchiul ei a făcut mari donaţii pentru opere 
de caritate, dar nu și-a dat seama că a acționat, într-un mod 
care nu-l caracteriza, pentru, a influenţa în acest fel vieţile 
unor oameni. Rory s-a întins şi şi-a pus mâna peste a lui Zak, 
simțind o legătură mai strânsa între ei. 

— Ştiu că ţi-a fost foarte greu să-mi spui toate astea. 
Timp de o secundă, ochii lui i-au mângâiat fața, înainte de a 
se aduna. 

— Ți-o datoram, zise el aproape cu asprime. Nu era 
obişnuit să vorbească despre trecutul lui. Trebuia să ştii ce 
om mare a fost. 

— Am ştiut întotdeauna asta. S-a terminat cafeaua. 

— Să mergem acasă. A luat-o de mână și a condus-o 
spre ieşire. Au trecut pe lângă bufetul unde erau expuse 
gogoşile. 

— Una pentru drum? zise ea, plină de speranţă. El a 
împins-o uşor spre uşă. 

— Numai dacă drumul se angajează să nu o mănânce. 

— Eşti un dur, Zak Taylor. El a râs. 

S-au oprit să facă plinul şi apoi s-au îndreptat spre casă. 
În timp ce conducea, având maşina ei în raza vizuală, se 
întrebă ce gândește ea în momentul ăsta. 


Dezvăluirile făcute de părintele Duffy i-au schimbat 
părerea despre el? l-au sporit îndoielile sau i le-au spulberat? 
Cunoștea o mulțime de oameni care priveau cu suspiciune 
poziţia lui pe lângă Rork. Existau oameni mult mai calificați 
decât el pentru a îndeplini funcția de asistent principal al lui 
Rork. Oare aşa vedea şi Rory lucrurile? se gândea oare la el 
ca la un oportunist norocos? 

După ce au murit fraţii lui, nu mai avea nimic care să-l 
lege de vechiul cartier. 

Părinţii îi muriseră cu câtva timp în urmă. Avea nevoie 
de un început nou, iar Rork i l-a oferit, fără să ezite. Zak a 
încercat atunci să se opună din mândrie, dar Rork a trecut 
peste asta. Era un om puternic, încăpățânat. 

Ca şi nepoata lui, se gândi el, întrebându-se ce ar zice 
Rork dacă ar ști cât de mult a ajuns să ţină la Rory. Gândurile 
i s-au întors la Rory, așa cum se întâmpla cu regularitate în 
ultima vreme. Știa că nu ar fi putut discuta cu ea 
sentimentele lui, că nu ar fi putut să o întrebe ce crede 
despre acestea. Era un lucru de care numai timpul va avea 
grijă. 

După concurs, când nu o să mai fie atașată de el 
printr-o legătură artificială, va putea să aducă totul la lumina 
zilei. Atunci o să vadă cum stau lucrurile cu ea. Sau cum nu 
stau. Şi-a încleştat mai tare mâinile pe volanul maşinii. 

CAPITOLUL 11 

Rory a simţit că începe să-i fie teamă. Timpul devenea 
tot mai scurt. Până la concurs nu mai era decât o săptămână. 
Era absolut normal să afişeze încredere şi nici să nu se 
gândească că nu va câştiga, când mai erau trei luni până la 
concurs, dar acum, când nu mai rămăseseră decât șapte zile, 
teama a început să se manifeste. Ce o să se întâmple dacă nu 


o să termine între primii douăzeci? Ce se va întâmpla dacă 
pierde O'Banyon Enterprises? 

Nu putea înfrunta acest gând. L-a întâlnit pe Valentine 
Maxwell numai o dată, dar i-a displăcut imediat şi n-ar fi 
putut suporta gândul ca el să preia corporaţia pentru care 
unchiul ei muncise atât ca să o creeze. S-a mobilizat şi mai 
mult. 

Exact așa cum a intenționat unchiul ei, îşi zise, cu un 
zâmbet plin de dragoste. Dar eforturile susținute nu o ajutau 
să-şi rezolve cealaltă problemă pe care o avea. Aceasta era 
mult mai complicată. Nu exista niciun șablon de urmat nici o 
rețetă care să o ajute să-și atingă țelul urmărit. 

Aflaţi în piscină, Rory îi aruncă pe furiș, o privire lui 
Zak. Prin eforturile pe care a obligat-o să le facă, uneori Zak 
o dusese până la epuizare. Dar fusese tot timpul alături de ea, 
măsurându-și puterile cu ea, astfel încât să aibă un etalon, să 
aibă pe cineva împotriva căruia să concureze. Au fost 
momente când aproape că-l ura. 

Dar astfel de momente au fost puţine şi a înţeles, în 
pauzele de relaxare, că o făcea numai spre binele ei. Spre 
binele ei şi al corporației. Ajunsese să înţeleagă că asta era 
totul pentru Zak. Era un om de cuvânt. Nu-l ridica acum în 
slăvi. Dar a adunat încet laolaltă diferitele piese care formau 
omul și a ajuns să înțeleagă cine și ce era Zak Taylor. Ceea ce 
nu știa era ce va face el în viitor. Va considera oare că şi-a 
plătit datoria față de unchiul ei, odată concursul terminat, și 
va ieşi complet din viața ei? Ştia că l-ar putea ţine în 
continuare în calitatea lui de consilier principal. Tot ceea ce 
i-a relatat Winthrop despre Zak și tot ceea ce a aflat ea 
despre el îi scoteau în evidență capacităţile. Dar oare numai 
munca să aibă ei în comun? Sentimentele de nesiguranţă și 


îndoială au început să ia amploare. Se îndepărtase iar de ea. 
Erau momente când simţea tensiunea dintre ei, simţea 
dorinţa deliberat înăbuşită. Dar el nu a făcut nimic. Își ţinea 
mâinile cât mai departe de ea. Părea preocupat numai de 
pregătirea ei fizică pentru competiţie. Deşi îşi clădea seama 
că așa trebuie să fie, că este înțelept să fie aşa şi înțelegea de 
ce încerca să o concentreze numai asupra acestui obiectiv, 
nu-i plăcea asta. Chiar ura lucrul ăsta. Dorea să-i simtă 
braţele în jurul ei. Voia să-l simtă că o dorește din nou. Zak a 
ieşit din piscină cu apa prelingându-se pe liniile tari ale 
trupului. 

— Cred că pentru astăzi am terminat, o anunţă el. Rory 
de-abia putu să iasă din piscină. Înotau de la ora şase, iar 
acum era aproape zece. În ultima vreme, făcuseră eforturi şi 
mai susținute, dar, dintr-un motiv oarecare, astăzi se simţea 
secătuită de puteri. Poate că din cauza apropierii competiţiei, 
se gândi ea. 

S-a întins pe marginea piscinei, părul atingându-i 
pardoseala. Acoperindu-și ochii cu mâna, pentru a se feri de 
soarele puternic, îi spuse lui Zak: 

— Nu sunt sigură că o să meargă. Chiar dacă am să 
termin printre, primii douăzeci, s-ar putea să nu mai apuc să 
mă bucur de roadele acestui rezultat. El râse și se așeză 
lângă ea. 

— Ai să apuci. Ea deveni serioasă. 

— Crezi într-adevăr că am vreo şansă? 

El se gândi la graficul cu rezultatele ei şi la cum arăta 
acesta acum, în comparaţie cu începutul. 

— Da, a răspuns. Cred că ai o șansă. Vocea lui ușoară 
s-a pierdut în aerul cald. O privi o secundă. Costumul simplu 
de baie se lipise de rotunjimile ademenitoare ale sânilor și-i 


mângâiau şoldurile exact aşa cum dorea el să o facă. A simţit 
cum crește din nou în el dorința. Făcuse eforturi mari să și-o 
scoată din minte, să limiteze contactul dintre ei la 
antrenament şi mese. Putea să lipsească la cină, pretextând 
că are treburi de rezolvat care necesitau să iasă din oraş. 

Să termine cu competiţia, fără să fie distrasă de altceva, 
apoi să hotărască singură, se gândi el. Nu-şi putea folosi 
poziţia pentru a o influenţa, oricât de mult ar fi dorit asta. Ea 
trebuia să-l aleagă pentru el însuși, nu pentru că-i era 
recunoscătoare, nu pentru că-l plăcuse unchiul ei. 

Când era cinstit cu el însuși, recunoștea că i-ar fi plăcut 
să se folosească de fiecare avantaj. Dar în acest caz victoria 
nu ar mai fi fost reală. S-ar fi întrebat întotdeauna dacă l-a 
iubit sau dacă a făcut-o dintr-un alt motiv sau din obligaţie. 
Recunoștinţa nu era o bază bună pentru o relație de durată. 
lar el dorea să fie o relație durabilă sau mai bine nimic. A 
avut destule dezamăgiri în viaţa lui. Nu dorea să caute singur 
încă una. Rory a simţit tăcerea dintre ei. Ferindu-şi încă ochii 
de soare, a privit spre el și i-a pus o mână pe braţ. Sărută-mă, 
se rugă ea în gând. La naiba, doar încă o dată! Sărută-mă! 

El i-a văzut mesajul în ochi. Nu a fost destul de puternic 
încât să reziste. Mesajul ei a trecut peste barierele pe care 
încerca să le ridice. Putea depăşi orice, în afară de ardoarea 
dorinţei lui când era egalată de a ei. Zak s-a aplecat şi a 
sărutat-o. A avut de gând să-i ofere numai o porție mică, 
alinătoare, din ceea ce simţea el. Era ca un motor cu aburi 
care atinsese punctul critic. Dacă nu se deschidea o valvă 
pentru a elibera puţină presiune, motorul ar fi explodat. El 
ar fi explodat. 

Dar un singur sărut nu era suficient. Şi a ştiut asta 
chiar din momentul în care a sărutat-o. Rory nu se putea 


gândi la altceva decât la faptul că el nu a sărutat-o de 
săptămâni, că nu a ţinut-o în braţe de săptămâni și că ea 
tânjea după atingerea lui. Mângâierea buzelor lui i-a 
declanșat o reacţie în lanţ și încerca cât putea să se abţină. 
Gura i-a căutat-o pe a lui din nou şi din nou, făcând să le fie 
dificil amândurora să acţioneze rațional. Zak nu a crezut 
niciodată că ceva poate avea un gust atât de dulce. Mâinile i 
se plimbau pe trupul ei, atingând, mângâind. 

bucurându-se de răspunsul pe care-l constata. I se 
oferea pentru a fi luată. Simţea asta. Gândul i-a înfierbântat 
sângele şi i-a accelerat pulsul. Rory îi înconjurase gâtul cu 
braţele trăgându-l mai aproape. Îi părăsise gura şi acum îl 
săruta pe gât simțindu-i pulsul sub buzele ei fierbinți. Trupul 
îi era lipit de al ei și-i putea simţi dorinţa. Știa ce s-ar putea 
întâmpla, dar nu planificase niciodată așa pe marginea unei 
piscine, fără să-i pese de ce este în jur. Îl dorea însă atât de 
puternic, încât nimic altceva nu mai conta. Tot ceea ce conta 
era el. Foarte delicat, el i-a luat mâinile din jurul gâtului. 
Uimirea din ochii ei l-a durut profund. S-a întors pe o parte și 
i-a ţinut mâinile între ei. 

— Eşti la antrenament, i-a spus, de-abia putând să mai 
respire. Și-a întors fața de la ea. Ştia că ăsta nu era un motiv 
plauzibil pentru faptul că se îndepărtează din nou de ea. Dar 
a acceptat dând din cap, chiar dacă el nu o privea. Nu avea 
încredere în vocea ei, ca să deschidă gura în acel moment. 
Nu voia ca el să-i simtă durerea. O respingea? Trebuia să se 
gândească mai mult în ce o priveşte? De ce această 
permanentă ezitare? Ar fi putut jura că o dorea, la fel de mult 
cum îl dorea și ea. 

Atunci, de ce se retrăgea întotdeauna în ultimul 
moment, lăsând-o în aer? Oare această metodă bizară 


urmărea să-i sporească înflăcărarea ei interioară pentru 
acest joc? se întrebă, cu amărăciune. 

Nu știa, nu avea niciun fel de răspunsuri. Nu avea decât 
întrebări, întrebări care se spulberau ori de câte ori o săruta. 
Pentru că, atunci când se întâmpla asta, nimic altceva nu mai 
conta. Este cinstit și se poartă cu onoare, proastă mică ce eşti! 
întotdeauna ţi-ai dorit un cavaler în armură strălucitoare. Nu 
poţi recunoaște unul când, în sfârșit, ai dat de el? se întrebă 
ea. Îl privea uimită de ceea ce a descoperit. El se abţinea 
pentru ea, nu pentru că nu-i păsa. Ba tocmai din cauza asta! 
Gândul a făcut-o să-l iubească și mai mult. 

S-a ridicat şi a luat prosopul care era aruncat pe un 
scaun din apropiere. A început să se şteargă cu furie, ca și 
cum încerca să îndepărteze și sentimentele care o 
cuprinseseră. Zak plecă. Ştia că, dacă ar mai fi rămas, şi-ar fi 
pierdut controlul şi ar fi posedat-o acolo, chiar acolo. Un 
bărbat nu poate rezista atât de mult înainte să explodeze. lar 
Rory era punctul care-l făcea să cedeze. 

Spre surprinderea ei, Zak a început să reducă 
antrenamentul în cele șase zile care au mai rămas, i-a 
explicat că nu doreşte să fie epuizată la competiţie. Rory a 
frunzărit graficele pe care le făcuse el, uimită şi satisfăcută 
de progresele înregistrate. Minitriatlonul urma să aibă loc 
duminică, la Universitatea California, de la Irvine. Rory 
fusese informată de program dinainte. Urma să se înscrie la 
campus, apoi să meargă cu mașina până la Newport Beach, 
unde avea loc prima etapă a concursului. După ce înotau 
cinci sute de yarzi, concurenții urmau să se întoarcă pe 
bicicletă la campus și apoi să alerge patru mile, terminând 
pe pista de la Crawford Hall. Era un eveniment care prezenta 
întotdeauna un oarecare interes, dar anul acesta ziariștii 


erau foarte numeroși. Anul acesta veniseră să vadă mai mult 
decât o întrecere între atleți amatori. Veniseră să o vadă pe 
Rory O'Banyon câștigând. Sau pierzând. 

Gândul o sperie şi Rory îl alungă. Zak închiriase o 
rulotă pentru ca ea să poată să aibă o oarecare liniște. El, 
Kiley și Winthrop se aflau în față, în timp ce Rory, în spate, 
încerca să se adune. Mâinile îi erau ca de gheaţă. Nu mai 
participase niciodată la aşa ceva. După ce au parcat lângă 
Crawford Hall, Rory a început să se plimbe în jurul rulotei, 
încercând să se gândească. Concurenţii care se prezentau 
erau mai bine pregătiți decât ea, își spuse. După toate 
probabilitățile, ei concuraseră cu regularitate la diferite 
tipuri de asemenea competiții. Tot ce avea ea era un 
antrenament de trei luni. Şi hotărâre, îşi spuse. Să nu uiţi 
asta! Ei concurează ca să obțină aplauze. Tu urmărești mult 
mai mult. A tresărit când Zak a deschis ușa. 

— Eşti gata? A dat din cap. Brusc, i s-a părut atât de 
fragilă, atât de diferită de sălbăticiunea mândră pe care o 
cunoscuse! în ochi avea teamă și asta l-a durut. A 

luat-o în brațe, ţinând-o strâns. Simţea cum tremură 
chiar dacă acolo găsise un refugiu. 

— Şi dacă nu reuşesc? a întrebat ea, șoptit. 

— Hei, i-a zis, ridicându-i bărbia până când ochii li s-au 
întâlnit, oare asta este Rory O'Banyon, plină de încredere că 
o să iasă a treia? i-a pus, ca din întâmplare, cealaltă mână pe 
umăr, gestul unui prieten mai degrabă, decât al unui 
potențial iubit. 

— Nu, este Rory O'Banyon care se teme să nu ajungă 
pe ultimul loc. Se crampona de el. A prins-o de umeri și a 
îndepărtat-o puţin, astfel încât să o poată privi în faţă. 

— O să fie bine. Repetă după mine, îi ordonă el: O să fie 


bine. 

— O să fie bine, a repetat ea, cu jumătate de gură. 

— Ca şi cum ai fi convinsă! 

— Ca şi cum aş fi convinsă. El râse, sărutând-o pe 
frunte. 

— Rork nu ar fi pus niciodată o condiţie dacă nu ar fi 
fost sigur că o poți îndeplini. Nu a convins-o. 

— Poate că se aștepta la mai mult decât credea. 

— Nu! Era o declaraţie fermă. Ei bine, dacă Zak poate 
să creadă în mine, atunci trebuie să cred şi eu, nu-i aşa? A 
oftat, încercând să se adune. 

— Câţi sunt acolo, afară? 

— Circa o sută douăzeci, i-au căzut umerii. 

— O sută douăzeci, a repetat ea, stupefiată. O armată! 

— O miniarmată. 

— Pentru un minitriatlon. A zâmbit trist. lar eu trebuie 
să mă plasez printre primii douăzeci. 

— Primii douăzeci, la femei, îi aminti el. l-a dat pe 
spate părul care-i căzuse în ochi. Este o diferenţă, ştii. ÎI privi 
intens. Voia să se agațe de el, să absoarbă ceva din 
încrederea lui. 

— Tremuri, zise Zak, luând-o în braţe. 

— Cam aşa fac când sunt speriată de moarte. 

— Îţi este atât de frică? o întrebă, privind-o surprins. 

— Da. Dar era ceva care mergea dincolo de teama de a 
pierde. Dorea să dovedească ceva. Poate că, dacă o să câștige, 
asta o să-l scoată din modelul pe care şi-l impusese. 

— Haide, trebuie să te înscrii, zise Zak. A încercat să se 
elibereze, dar braţele îi erau încolăcite în jurul mijlocului ei 
şi ea l-a ținut aşa un moment. 

— Strânge-mă ca să am noroc, i-a spus şi şi-a lipit 


obrazul de pieptul lui. O simţea atât de caldă, atât de bună! 

— Dacă te mai țin mult în braţe, nu despre noroc o să 
mai fie vorba aici. 

A ridicat capul şi l-a privit în ochi. I-a văzut dorinţa. 
Asta i-a dat mai multă putere decât tot ce spusese el până 
atunci. A zâmbit. 

— Pun pariu că spui asta tuturor concurentelor 
nervoase, antrenate de tine, care participă pentru prima 
dată la aşa ceva. 

— Numai celor cu părul blond, zise el, mângâindu-i cu 
multă afecțiune o şuviță. Gata? 

— Gata, a zis ea, apucându-l de mână. Imediat ce s-a 
deschis ușa rulotei, o mare de camere de filmat s-a îndreptat 
spre ea. Microfoanele au apărut ca niște şerpi sâsâitori, din 
toate direcţiile. Totuși, putea face față acestei situaţii. 

— Doamnă O'Banyon sunteţi pregătită să pierdeţi? 

— Un O'Banyon nu este niciodată pregătit să piardă, a 
spus cu vocea pe care o auzise la unchiul său. Fermă, plină 
de încredere. Nu era laudă, ci se baza pe fapte, cel puţin când 
spusese asta unchiul ei. Când a spus-o ea, a înălțat și o rugă 
mută. 

— Ce se întâmplă dacă nu vă plasați printre primii 
douăzeci? întrebă o femeie cu trăsături aspre. 

— Am să cer repetarea concursului, glumi Rory, în 
timp ce-și făcea drum prin mulțime. Zak o ţinea cu o mână, 
iar cu cealaltă îi îndepărta pe ziariști. Nu trebuia să o tulbure 
şi să-i zdruncine încrederea în ea. Cred că o să-ţi dai seama 
mai bine cum merg treburile, dacă ai să găsești un loc jos, pe 
plajă, sau pe marginea pistei pentru ciclism, i-a sugerat Rory 
ziaristei. 

— O să te descurci minunat, i-a murmurat Zak, când au 


început să se îndepărteze de ziariști. 

— Mi-aş fi dorit ca ei să fi fost singurii împotriva 
cărora să concurez, șopti ea. Doamne, ce oameni fără nervi! 
El zâmbi. 

— Ai început să semeni cu Rork. 

— Am început, nu-i aşa? 

— Categoric! 

— Acum, de-aş putea să-i țin piept și lui, zise, 
aruncându-i o privire nervoasă. 

— Stai puţin, acum să nu cerem luna de pe cer, îi şopti 
Zak. Pur şi simplu, să te porți aşa cum trebuie. Haide, zise el 
tare, croindu-și drum spre masa din capătul terenului cu 
gazon şi aşezându-se la rând. Rory privi în jur spre grupurile 
de atleți. Unii aveau deja pe braț banderole cu numărul de 
concurs înscris pe ele. Toţi erau amatori, dar, în comparaţie 
cu ea, erau adevărați profesioniști. Era sigură că cel puţin 
jumătate dintre ei nu erau la prima lor competiţie. În ultimii 
şase ani, Rork sponsorizase acest eveniment anual. 

— Rory? Rory s-a întors şi a văzut că ajunseseră în fața 
mesei unde se făceau înscrierile. Zak a condus-o spre femeia 
care stătea la masă. În faţa ei se aflau pagini întregi cu nume, 
iar ea bătea ușor din degete pe maldărul de hârtii, aşteptând 
cu Rory să spună cum o cheamă. 

— Rory O'Banyon. Doamne, ce voce răguşită am, îşi 
zise. Femeia a ridicat sprâncenele și imediat pe buze i-a 
înflorit un zâmbet. 

— Numărul unu, spuse ea, întinzându-i banderola. 

— Numărul unu, repetă Rory, aranjându-şi banderola 
pe braţul drept. Toată lumea o să fie cu ochii pe numărul unu, 
se gândi ea. S-ar putea să aibă neșansa să se facă de râs la 
televiziune. S-au tras puţin într-o parte, pentru a permite 


persoanei următoare să se înscrie. Zak i-a ridicat puţin mai 
sus banderola şi i-a mai strâns-o. 

— Amintește-ţi ce ţi-am spus: Rork nu ţi-a cerut 
niciodată să faci imposibilul. 

— Pentru el, accentua ea, nu a existat cuvântul 
„imposibil”. Zak a prins-o din nou de umeri. De data asta în 
ochi avea o privire fermă. 

— Ascultă-mă, sunt antrenorul tău. Am văzut ce poţi să 
faci. Poţi să reuşești, poţi să te plasezi pe un loc bun. Nu uita 
ce ţi-am spus. 

— N-am să uit. Și a ridicat capul sus, briza jucându-i-se 
prin păr. Rory s-a întors şi şi-a dat seama că o cameră de luat 
vederi a imprimat momentul pe peliculă. A oftat. Ar fi bine să 
te obişnuieşti cu asta, Rory, totul o să fie filmat. Că o să 
câştigi sau că o să pierzi, acum toată lumea o să vadă ce 
nepoată a crescut Rork O'Banyon, își zise. A depus mari 
eforturi ca să-şi scoată totul şi pe toţi din minte. 

Excepţie făcând Zak. Deşi nu-l vedea, ochii minţii erau 
concentrați asupra lui. 

Particip la această competiție pentru amândoi, se 
gândi ea. Şi pentru a-i înfrunta pe oamenii fără față, fără 
nume, care-mi doresc, în tăcere, eșecul. Întotdeauna se află 
asemenea oameni în mulțime. Rork m-a învăţat lucrul ăsta. 

Nici nu și-a dat seama cum a înotat cei cinci sute de 
yarzi. Tot ce şi-a amintit, gândindu-se la momentul de 
început al probei, a fost că oceanul părea plin de oameni. 
Doar ce s-a aruncat în apă și deja terminase, de-abia 
simțindu-și braţele, iar plămânii tânjind după aer. Zak a fost 
aproape imediat lângă era. Mișcându-se repede, s-a 
îndreptat spre locul unde o aştepta bicicleta, pe care o ţinea 
Killey. S-a gândit că lucrul ăsta este puţin cam ciudat. Zak i-a 


surprins privirea şi i-a spus: 

— N-am vrut ca cineva să-ţi saboteze şansele. Ea dădu 
din cap, punându-și peste costumul de baie şortul şi bluza pe 
care i le dăduse Zak. Deşi peste tot erau oameni, care-şi 
aclamau prietenii, nu era vorba de o simplă competiţie. Miza 
era mult mai mare și ar fi fost posibil ca Valentin Maxwell să 
nu lase totul pe seama sorții. 

— Mulţumesc, spuse ea, sărind pe bicicletă, Kiley i-a 
dat drumul. Cum a fost? îl întrebă ea pe Zak. 

— Formidabil! strigă el, în timp ce Rory lua viteză. 
Rory nu dorea să audă cuvinte. 

Dorea să audă numere. Cu siguranţă că se anunţase 
ceva la megafoane. Nu fusese prima la proba de înot, dar şi-a 
dat seama că a fost cel mai bun timp pe care l-a înregistrat 
vreodată. Ea şi Zak munciseră din greu pentru asta. Înotul 
era proba la care se prezenta cel mai bine. Ar fi vrut să fi fost 
ultima şi nu prima probă a concursului. În două rânduri, 
aproape că a pierdut controlul bicicletei în cursa de zece 
mile, al cărei traseu mergea de-a lungul bulevardului 
McArthur și University Drive, până la perimetrul unde se 
afla campusul universitar. Prima dată s-a întâmplat când doi 
biciclişti s-au ciocnit chiar lângă ea. Era cât pe-aici să cadă şi, 
timp de câteva secunde, s-a luptat ca să-și recapete 
echilibrul. lar a doua oară, când a pierdut controlul, a fost în 
momentul în care a trecut peste o piatră. Probabil că nu era 
decât o pietricică de driblură, dar ea a simţit-o ca şi cum ar fi 
fost un bolovan, ceea ce a fost suficient să o scoată din ritm. 

Cea mai groaznică a fost proba de alergare de patru 
mile. Când a sărit de pe bicicletă, picioarele parcă-i erau de 
cauciuc, trăgând-o la pământ. Cum naiba o să alerge ea atâta 
distanță? Cum-necum, trebuie să o fac, îşi spuse, având în 


minte imaginea lui Zak, care considera că are de îndeplinit o 
datorie față de Rork. Dacă nu reuşesc, atunci înseamnă că și 
Zak o să fie înfrânt şi nu doresc lucrul ăsta. 

După ce a parcurs prima milă, a simţit că începe să o 
doară în partea dreaptă. Şi-a apăsat degetele pe locul 
respectiv şi a continuat să alerge. În faţa ei parcă era o mare 
de oameni. Nu o mare, Rory. Fii atentă, concentrează-te! A 
început să numere oamenii. Numără, Rory! Pentru 
Dumnezeu, numără ceva, oameni, orice! Ţine-ţi mintea 
limpede! Doar ştii să numeri! 

Unu, doi-încheie-mă la pantofi! Trei, patru-ce se face la 
trei, patru? Facem patul, asta este! Cinci, șase-strânge vase! 
Șapte, opt-trebuie să ajungi mort-copt! 

Doamne, cine a inventat asta trebuie că a avut un simț 
al umorului groaznic! 

Capul a început să i se învârtească. Parcă era de o 
veșnicie pe pistă. Pe pistă şi pierzând în permanenţă teren. 
Nouă, zece - fii tenace! La naiba! Parcă erau de două ori mai 
mulți oameni în fața ei. Unde o să se plaseze oare? Zak nu 
ştia precis câte femei participă la competiţie. Încă o femeie a 
trecut pe lângă ea. În momentul ăla, inima i-ar fi sărit din 
piept dacă nu i s-ar fi întâmplat de mult lucrul ăsta. 

Haide, nu te lăsa, poţi să o faci! Încă un alergător a 
trecut pe lângă ea, lovind-o cu cotul. Rory s-a împiedicat. Din 
mulțime s-a auzit un strigăt. Pentru ea era oare? Şi-a 
scuturat capul, încercând să-și limpezească mintea, în timp 
ce picioarele o trăgeau în jos. Nu faci altceva decât să pui un 
picior în faţa celuilalt, Rory. Unul în fața celuilalt. Mai repede, 
mai repede! Pentru Rork! Pentru Zak! Pentru tine! 

Gândurile îi alergau prin creier tot atât de repede ca şi 
picioarele, apărând şi dispărând ca piesele unui mozaic. O 


durea foarte tare în partea dreaptă. Şi-a apăsat şi mai 
puternic mâna peste locul cu pricina, încercând să facă 
aproape imposibilul. Trebuia să câştige. Trebuia! 

— O vezi? îl întrebă cu îngrijorare Kiley pe Zak. Se 
aflau pe o pasarelă, iar Zak îi privea printr-un binoclu pe 
alergătorii care se apropiau. Nu mai era decât o milă. 

— Este în urmă. 

— Cât de in urmă? întrebă Kiley nerăbdător, 
smulgându-i aproape binoclul din mână. 

— Destul de in urmă, zise Zak, iar tonul îi trăda 
dezamăgirea. Kiley privea prin binoclu. 

— La dracu”, pare epuizată. O să... hei! O depăşeşte pe 
bruneta aia. Și pe următoarea! Zak, vine ca o furtună! strigă 
emoționat Kiley. 

Acum alergătorii erau destul de aproape ca să nu mai 
fie nevoie de binoclu. Zak s-a concentrat asupra tricoului ei 
roz. 

— Ai dreptate, strigă el. Îl bătu pe spate pe Winthrop, 
care era foarte tăcut şi foarte nervos. Spre deosebire de 
ceilalți doi, Winthrop purta costum și cravată. A scos din 
buzunar o batistă albă şi şi-a tamponat fruntea. Îi însoţise la 
toate cele trei probe, dar refuzase să privească. 

— Câştigă! strigă Zak. Ştiam că are asta în sânge! 
Winthrop era fericit că ştie cineva asta. El se îndoise tot 
timpul. 

— Mă duc la linia de sosire, se oferi el voluntar. 
Niciunul dintre cei doi nu l-a auzit. Independent unul de altul, 
au început să alerge spre aceeaşi linie de sosire, spre care se 
îndreptau concurenții. 

Mai repede, Rory, mai repede! Poţi să o faci! Vocea pe 
care o auzea în cap era un amestec între vocea ei, a lui Rork 


şi a lui Zak. Era o masă de mușchi ce pulsau și dureau 
îngrozitor. Când a trecut linia de sosire, nu era sigură câte 
femei o trecuseră înaintea ei. Nu era sigură nici de faptul că, 
pentru moment, această cursă, cel puţin pentru ea, luase 
sfârşit. S-a prăbuşit lângă pistă, apăsându-şi degetele pe 
partea dreaptă care o durea îngrozitor, încercând să nu se 
lase copleşită de această durere. 

CAPITOLUL 12 

Rory şi-a dat vag seama că Zak împingea oamenii, 
croindu-și drum spre ea. 

Stătea pe iarbă, cu capul pe genunchi, încercând să nu 
leşine. Senzaţia de panică, provocată de faptul că nu putea să 
tragă aer suficient în plămâni, o strângea de gât. În fața ei au 
început să se înghesuie din nou microfoanele, în speranţa că 
o să spună ceva demn de a fi dus în studiourile respective. 
Dar cuvintele ziariştilor nu ajungeau la ea decât ca un bâzâit 
puternic, îngrozitor, care-i provoca dureri. Îl căuta pe Zak, 
cerându-i din privire ajutor. Zak a împins puternic la o parte 
doi ziarişti care refuzau să-l lase să se apropie. Cu o singură 
mână, a ridicat-o pe Rory în picioare. 

— Ai reușit, proclamă el, luând-o în braţe. Ai reușit, 
repetă apoi mai moale. 

Cuvintele au fost prea puternice ca să le înţeleagă în 
starea în care era. Simțea că parcă nu-i ajungea suficient 
oxigen în creier. Oare era atât de emoționat pentru că 
terminase cursa? Sau era mai mult...? Oare ea...? 

Zak a văzut cum devine tot mai palidă şi s-a gândit, o 
secundă, că o să leşine. A ţinut-o mai strâns. Lui Rory i se 
părea că toate camerele de filmat o urmăresc ca niște ochi 
desperecheați. 

— Rory, ai reușit, i-a repetat Zak, la ureche. A făcut 


ochii mari. A simţit cum o cuprinde emoția. 

— Zak, am...? El a dat din cap că da, ignorând camerele 
de luat vederi. 

— Sigur că da. Au fost douăzeci şi două de femei în 
competiţie. Tu ai ieşit pe locul al doilea. 

— Eşti sigur? strigă, în timp ce Kiley își făcea loc cu 
coatele spre ea, trăgându-l după el pe Winthrop. Tot ce a 
putut să facă Zak a fost să dea din cap că da. Vocea i-a fost 
acoperită de întrebările ziariştilor. 

— Cum te simţi acum, când ai câştigat? 

— Ai de gând să vinzi O'Banyon Enterprises, acum 
când le-ai câştigat? 

— Ei uite, ăsta este un lucru pe care aş vrea să-l ştiu şi 
eu. 

Rory şi-a îndreptat capul în direcția de unde au venit 
ultimele cuvinte. L-a văzut pe Valentine Maxwell 
îndreptându-se spre ea. Era flancat, de fiecare parte, de doi 
bărbați musculoşi, care păreau oarecum stânjeniți în 
costumele de baie identice pe care le purtau. Parcă ar fi 
buldozere, se gândi ea, cu cinism. N-ai să le obţii, domnule 
Maxwell, îşi zise, simțind cum urcă în ea un val de mândrie. 

De-abia în acel moment, a înțeles cu adevărat care a 
fost miza acestui concurs. 

Unchiul ei a vrut ca ea să aibă nu numai experiența 
disciplinei de concurs, ci i-a oferit, în același timp, și o lecţie 
de mândrie familială. O'Banyon Enterprises au fost pe tot 
atât de mult cât dorea ca Zak să rămână în viaţa ei. Și-a 
trecut degetele printre cele ale lui Zak, strângându-le 
puternic când l-a văzut pe Maxwell că se apropie și pătrunde 
în cercul mic din jurul lor. Ziariștii și operatorii s-au dat la o 
parte ca să-i facă loc, aşa cum Marea Roşie s-a retras pentru 


a-l lăsa pe Moise să treacă. Așteptau vreo izbucnire, vreo 
dispută, orice era demn de a fi arătat lumii. 

Vânători de senzaţii, se gândi Rory, disprețuitor. 
Termenul părea să fie cel corespunzător. 

— Ai făcut o treabă bună, Rory. Rork ar fi fost mândru 
de tine, a spus Maxwell. 

Afişa un zâmbet larg, dar privirea îi era rece. Nu se 
aşteptase ca ea să reuşească atât de bine. Se așteptase să se 
poarte ca un copil bogat şi răsfățat, aşa cum se presupunea 
că este. Adică să ajungă ultima, dacă a îndrăznit să participe! 

Rory a simţit strânsoarea mâinii lui Zak, dar de data 
asta el nu a scos niciun cuvânt. A lăsat-o să-l înfrunte singură 
pe Maxwell. E oare ultima probă la care mă supune? se 
întrebă ea, sau Zak a devenit mai receptiv față de dorinţele 
mele? 

— Mulţumesc, răspunse ea, înțepată. 

— Ca să fiu sincer, nu credeam că ai să fii în stare. Dar 
sunt dispus să-ți fac o ofertă pe care să nu o poți refuza. 
Maxwell a trecut de una dintre gărzile lui de corp şi a 
încercat să pună mâna în jurul umerilor lui Rory. Zâmbea 
larg pentru camerele de luat vederi. Rory nu a făcut altceva 
decât să se retragă ușor. Privirea îi exprima clar disprețul 
puternic faţă de acest om. 

— Nu te mai obosi. O'Banyon Enterprises nu sunt de 
vânzare la niciun preț, mai ales nu pentru tine! Ziariștii erau 
încântați. Disputele între personalități publice erau 
întotdeauna cap de afiş. lar în calitatea ei de şef al O'Banyon 
Enterprises. 

Rory era acum o personalitate publică. Era 
succesoarea lui Rork. 

— Să mergem, Zak. Trebuie să fac un duș, zise, 


uitându-se semnificativ spre Maxwell. L-a auzit pe Zak 
chicotind în timp ce o conducea departe de mulţime. 

— Şi când mă gândesc că am crezut că o să te laşi 
păcălită de el! 

— Ceea ce denotă că nu mă cunoşti foarte bine, zise ea, 
privind peste umăr spre 

Maxwell. Câțiva ziarişti rămăseseră cu el pentru a-i lua 
o declaraţie. Alții o urmau pe Rory şi grupul ei. 

— Am de gând să continui să încerc să te determin să 
vinzi, strigă Maxwell după ea. Este dreptul meu. 

— Da, aşa este. lar eu voi continua să te refuz. Este 
dreptul meu. 

— Este partenerul dumneavoastră, doamnă O'Banyon? 
întrebarea fusese pusă de o femeie în a cărei privire se citea 
invidia. Ea se uita la Zak. 

Partener! Ce cuvânt straniu pentru ceea ce avea, de 
fapt, în minte femeia respectivă. 

— Sunt antrenorul ei, i-a explicat Zak. 

— Nu doriţi să mă antrenați și pe mine? întrebă o altă 
femeie, pe care nici nu ai fi observat-o dacă ai fi trecut pe 
lângă ea. 

— Se retrage din competiţie, spuse Rory, râzând şi 
luându-l de braţ. Dintr-odată, se simți ca și cum ar fi fost cu 
un cap mai înaltă. Perfect. Totul era perfect. De data asta nu-i 
mai păsa de camerele de luat vederi. Nu făceau decât să-i 
sporească sentimentul de mândrie pe care-l simțea. Cu colțul 
ochiului l-a văzut pe Winthrop, în sfârşit zâmbind pentru 
prima dată în acea dimineață. Sărmanul om, trebuie că a 
trecut printr-un adevărat calvar. 

Dar fericirea ei era prea recentă, prea mare, ca să se 
concentreze mult timp asupra unei probleme. Se simţea ca și 


cum ar fi fost prinsă într-un vârtej și, pentru prima dată, se 
lăsa purtată de el şi se bucura. 

Când au ajuns acasă, Kiley a anunţat că vor sărbători 
victoria şi a adus o prăjitură cu înghețată, pe care o făcuse 
dimineaţă devreme. Dar după ce fiecare a luat câte o felie, 
Rory și-a dat seama că Zak devine tot mai tăcut. Imediat 
după ce a ciocnit cu ea paharul cu șampanie, s-a scuzat și s-a 
retras. 

— Ei bine? zise Kiley nerăbdător, urmărindu-i expresia 
când şi-a întors capul după ce Zak a dispărut pe ușă. Ce mai 
aștepți? 

— Poftim? 

— Să nu-mi spui că nu mai ai niciun pic de energie. 
Dacă ai putut să alergi patru mile, sunt sigur că poți să urci 
scările după el. Rory şi-a plimbat o secundă degetele pe 
paharul cu șampanie, apoi, când s-a hotărât, l-a lăsat pe 
masă. 

— Grozavă fată, murmură Kiley, turnându-și încă un 
pahar cu șampanie. 

— Totul a mers cum și-a dorit Rork, nu-i aşa? zise și 
Winthrop, moale, luând o felie de prăjitură. 

— Rork a ştiut întotdeauna ce este cel mai bine, aprobă 
Kiley, zâmbind în sinea lui. 

— Ce faci aici? întrebă Rory, văzându-l pe Zak cum 
trage nişte sertare şi aruncă lucruri într-o valiză veche. 

— Împachetez. Vocea îi era fermă. 

— Asta pot să văd şi eu. Intră şi se așeză în fața valizei, 
blocându-i calea. Dar de ce? Zak trecu prin spatele ei și 
aruncă în valiză o pereche de ciorapi. 

— i-am spus că, după ce se termină concursul, am să 
plec. 


— Asta era când voiam eu să pleci. I s-a așezat iarăși în 
cale. El s-a oprit din împachetat. 

— lar acum nu mai vrei? S-a întors și a apucat valiza 
dintr-o singură mișcare, i-a vărsat tot conţinutul pe pat. 

— Nu. 

— Rory, zise el, încet, nu simţi decât recunoștință. 

— Da, acceptă ea, apoi un zâmbet i-a înflorit pe 
întreaga față. El s-a gândit că nu văzuse niciodată o gură mai 
senzuală. Rory îşi plimbă mâna pe obrazul lui. Dar nu este 
tot ce simt. 

— În momentul de faţă, eşti cuprinsă de euforie. Ştiu 
cum este. Dar nu vezi lucrurile în perspectivă. 

— Oare? îşi strecură încet degetele prin deschizătura 
cămășii lui. El făcu un efort să nu înceapă să tremure. 

— Acum eşti o femeie foarte bogată: 

— Am fost bogată de când aveam şase ani. El a 
accentuat: 

— Nu ştii ce vrei. Nu voia ca mâine, sau săptămâna 
viitoare, să-i pară rău pentru ceea ce face acum. Și nu voia să 
simtă durerea pe care i-ar provoca-o retragerea ei, când 
aceasta se va întâmpla. 

— Nu, greşești. Şi asta am ştiut de când aveam șase ani. 
Cu o mână pe umărul lui, s-a înălțat pe vârfurile picioarelor 
şi l-a sărutat. Zak a simţit cum se aprinde. 

— Nu, Rory, zise el cu o voce răgușită, de-abia 
putându-și ascunde dorința. Nu vreau ca mâine dimineaţă 
să-ți pară rău pentru ce faci acum. L-a sărutat pe gât, 
pierzându-se în mirosul puternic al coloniei lui. 

— Singurul lucru de care mi-ar părea rău mâine 
dimineaţă, zise ea, ar fi dacă te-aş lăsa să pleci în seara asta 
din viaţa mea. 


— Rory, zise el, pronunțându-i numele cu un mare 
efort, nu sunt decât o ființă umană. Ea îşi plimba limba peste 
mărul lui Adam. 

— Mă bizui foarte tare pe asta. 

— Eşti sigură că nu este o greşeală? 

— Niciodată n-am fost mai sigură în viața mea. 

— Poate dacă am să plec o vreme, ca să-ți limpezești 
gândurile... La naiba, Rory, îmi este foarte greu să rezist așa 
cum te porți. 

— Am de gând să fac să-ţi fie imposibil. A ridicat şi 
cealaltă mână, sprijinindu-şi încheieturile de umerii lui și 
înlănțuindu-i gâtul. În ochii ei nu se citea decât dorinţă. 
Unchiul Rork spunea întotdeauna că sportul te ajută să-ți 
limpezeşti mintea. Eu nu mai am acum nicio neclaritate. L-a 
sărutat. Pentru prima dată în viața mea, totul îmi este 
limpede. Cere-mă în căsătorie. S-a oprit o secundă. Numai 
dacă nu vrei... 

— Să nu vreau? zise el, ca un ecou. De când te-am văzut 
în carne şi oase, nu m-am gândit la altceva. Sărutul lor a fost 
ca o flacără, care i-a aprins și ameninţa să-i copleşească. 
Totuși, trebuia să mai încerce o dată: Rory, dar nu vreau ca 
oamenii să creadă că mă însor cu tine pentru bani. 

— Foarte bine, spuse ea, râzând. Am să renunţ la tot. El 
râse scurt, dar Rory i-a apăsat palma pe gură. Vorbesc foarte 
serios. Fără tine, ei nu înseamnă nimic pentru mine. Te 
iubesc. Zak i-a sărutat degetele, sporindu-i şi mai mult 
dorința. Dar când vrut să o sărute pe gură, l-a oprit. Ai de 
gând să o faci? 

— Să fac ce? 

— Să te căsătoreşti cu mine. 

— Dacă n-aș face o femeie onorabilă din tine, unchiul 


tău s-ar întoarce din morți şi m-ar vizita. 

— Ar face-o, să ştii, zise ea, râzând. Sărutul le-a fost 
întrerupt de o uşoară bătaie în ușă. Kiley şi-a vârât capul pe 
ușă, ținând mâna la ochi. 

— Pot să deschid ochii? 

Rory a apucat o pereche de ciorapi rulaţi de pe patul 
lui Zak şi i-a aruncat în capul lui Kiley. 

— Da, spuse ea, şi râse când Kiley se feri ca ciorapii să 
nu-l atingă. Trăgea cu ochiul, îşi zise ea, cu dragoste. Kiley 
ținea în mână o casetă video. 

— Am ceva pentru voi. 

— Ce? 

— În primul rând, aş vrea să știu dacă toate astea - și 
făcu un gest spre valiză şi spre conţinutul ei răspândit pe pat 
- înseamnă că voi doi aţi ajuns la un acord. 

— Da, zise Rory, iar mâna ei se împreună cu a lui Zak. 
Ne căsătorim. 

— Bine. Nu pare deloc surprins, se gândi Rory. Atunci 
vreau să vă ofer asta ca prim cadou de logodnă. Le-a dat 
caseta. Ea a luat-o, a întors-o și s-a uitat la ea să vadă dacă 
există vreo etichetă, ceva din care să-şi dea seama despre ce 
este vorba... 

— Ce este asta? întrebă Rory. 

— Unchiul tău a făcut-o exact înainte de a muri. Mi-a 
spus să v-o dau după ce voi doi ajungeţi la o „înțelegere”! 

Rory a schimbat o privire încurcată cu Zak, apoi au 
ieşit din cameră şi s-au îndreptat spre cel mai apropiat 
aparat video din casă. Era unul în biroul lui Rork. 

A pus caseta, înghețând pur şi simplu la ideea că o să 
vadă imaginea lui Rork. 

Văzând-o că ezită să apese butonul de pornire, Zak a 


privit-o îngrijorat. 

— Eşti sigură că poţi să suporţi? Ea a dat din cap că da 
şi a apăsat pe buton. 

Pe ecran a apărut aproape imediat unchiul ei. Rory a 
tras adânc aer în piept. Arăta exact aşa cum îl văzuse înainte 
să moară. Tânăr, plin de vitalitate, puternic, fără nicio urmă 
a bolii care l-a secerat atât de repede. Rory a simţit cum o 
podidesc lacrimile. Zak i-a pus o mână în jurul umerilor, 
oferindu-i, în tăcere, mângâierea de care avea nevoie. 

— Helo, Rory, helo, Zak, zise imaginea de pe ecran. 
Când o să vedeţi caseta, nu am să mai fiu pe lumea asta. Pe 
față îi apăru un zâmbet pe care Rory îl cunoştea foarte bine. 
Nu regret decât un singur lucru. Că nu am putut să fiu de față 
să te văd personal în concurs, Rory. Știu că, dacă priveşti 
această casetă, înseamnă că ai îndeplinit condiţiile 
testamentului şi că v-aţi descoperit, de asemenea, unul pe 
altul. Îmi pare rău că a trebuit să te fac să treci prin toate 
astea, Rory, dar întotdeauna ai fost prea încăpățânată ca să 
asculți un sfat dat direct. M-am gândit că, dacă ai să urmezi 
programul de antrenament făcut de Zak şi dacă ai să 
participi la concurs, ai să ajungi să înţelegi ceva din tot ce a 
însemnat asta pentru mine. Știu că mă pot bizui pe tine să 
conduci O'Banyon Enterprises exact așa cum aş fi făcut eu, 
dacă Marele Antrenor nu ar fi hotărât că este rândul meu să 
renunţ la greutăți. Rory făcea eforturi mari să nu i se audă 
suspinele. 

— lar până în momentul ăsta, ai descoperit, de 
asemenea, că Zak este singurul om potrivit pentru tine. Știu 
de multă vreme că ţine la tine. Zak a ridicat surprins 
sprâncenele. 

— O, da, zise imaginea de pe ecran, ca şi cum îl privea 


direct pe Zak, ești destul de transparent, băiete. Ştiam că eşti 
potrivit pentru ea. Dar știam, de asemenea, că 

Rory nu o să vadă niciodată asta dacă nu este ajutată să 
o facă. Aşa că, Rory, am pus la cale acest mic test pentru tine, 
ca să vă apropii. Să găseşti în lumea asta pe cineva care să te 
iubească este mult mai important decât orice imperiu 
financiar pe care ţi l-aș fi oferit eu. Şi ţii mult mai mult la 
ceva câștigat de tine, decât la ceva ce ţi s-a dat. Ştiam că nu ai 
să resimțţi nicio lipsă pe plan financiar, Rory. Dar când este 
vorba de planul emoţional, asta este o altă poveste. Ai nevoie 
de un om puternic pe care să te bizui, dacă-mi este iertat că 
mă exprim așa. Singurul om pe deplin corespunzător în 
această privință am ştiut că e Zak. S-a oprit o secundă. Vă 
doresc noroc. Și am să fiu cu ochii pe voi. Făcu ușor cu ochiul. 
Să fiți siguri de asta! Imaginea a dispărut. Kiley a oprit tăcut 
aparatul şi a ieşit din cameră, închizând ușa după el. A 
zâmbit și s-a dus să înceapă pregătirile pentru nuntă. 

— A ştiut tot timpul, nu-i așa? zise Rory încet, cu 
privirea aţintită drept în față. 

— Întotdeauna am susţinut că unchiul tău a fost un om 
deştept. Se întoarse spre Zak. 

— lar noi am fi destul de proști dacă am acţiona 
contrar dorințelor lui, nu-i aşa? 

— Proşti, categoric proști. Şi-a împletit brațele în jurul 
gâtului lui. 

— Unchiul meu nu a crescut o nepoată proastă. 

— Am să-ţi dau un sărut pentru asta, zise el şi îşi puse 
ușor buzele pe fruntea ei. 

— Dumnezeule, Zak, dacă asta-i tot ce-mi poţi oferi tu 
mai bun, cred că ar fi mai bine dacă m-aş ocupa personal de 
instruirea ta. 


— Este echitabil să răspunzi cu această monedă, zise el, 
zâmbind. Rory aprobă și începu să-i descheie nasturii de la 
cămaşă. 

— N-am de gând să joc echitabil. 

— Am contat într-un fel pe asta, spuse, înainte ca 
sângele să i se înfierbânte. 

— Zak? murmură ea cu gura aproape lipită de a lui. 

— Hm? 

— Este adevărat? 

— Ce să fie adevărat? 

— Ai ţinut la mine încă înainte să mă întâlneşti? 

— Nu. 

— Oh! Se uită în altă parte, stingherită de întrebarea ei 
prostească. 

— Te-am iubit încă înainte să te fi întâlnit! 

— Oh! Ochii au început să-i strălucească din nou când 
o sărută. La asta cred că am să pot rezista! 


SFÂRŞIT 


